
i Tvillinger. 



Etatsraad Falk. 

Etatsraadinde Falk. 

Agnete, deres Datter. 

Grosserer Hans Mogensen. 

Agent de Petersen. 

Axel Funk, Forfatter. 

Frøken Lilly Vang, Malerinde. 

Frøken Milly Vang, Forfatterinde. 

Folketingsmand Konstantius Kristensen. 

Anne Margrete, gammel Fiskerkone. 

Karen, hendes Datter. 

Villadsen, Vært paa Bcddersvig Badehotel. 

Fru Villadsen. 

Frøken Villadsen. 

Lars Fisker. 

Ole, hans Søn. 

^ > Fiskere. 

Peter J 

GosKESEN, Toldkontrollør. 

Strandingskommissæren. 

Fiskere og Fiskerpiger, Badegæster. 

Den hollandske Kaptejn. 

Havkongen. 

Hans fire Døtre. 

Hav-Oldfruen. 

Krigsministeren. 

Udenrigsministeren. 

Indenrigsministeren. 

oversøraaden. 

Havkongens Drabanter. 

Havmænd og Havfruer. 

Vagten. 

Arion. 

Den flyvende Hollænders Skyggebillede. 



Handlingen foregaar paa Baldersvig Badehotel ved den vest- 
jyske Kyst og i Omegnen deraf. 



FØRSTE HANDLING. 



(I Klitterne ved Stranden i Nærheden af Baldersvig Badehotel paa Jyl- 
lands Nord vestkyst. I Baggrunden Klitter, gennem et Udhug i disse ser mau 
et Glimt af det rullende Hav. Til Venstre et Par Fiskerhytter. I Forgrunden 
til Højre udspændt Garn og Fiskeredskaber. 

Uden for Anne Margretes Hytte sidder hun selv, gammel ug graa, og 
bøder et Garn. Ved Siden af hende Karen. Fiskere og Fiskerkoner samlede 
i passiarende Grupi)er omkring dem. Blandt dem Lars Fisker. Næsten alle 
de tilstedeværende er ældre Folk. Først i Aktens Løb kommer de unge Fiskere, 
der har været paa Søen, til. 

Det er Aften. Efterhaanden falder Skumringen paa.) 

Karen 

(synger til sit Arbejde). 

I Klitten gror ej Roser, 
ej fløjter Nattergal i Træ, 
kun Flyvesand og Marehalm 
mod Vestenvind gi'r sparsomt Læ, 
og Hytterne er trange. 
Dog Dag for Dag 
hvert Bølgeslag 
mod Revlens Kind 
bær Bud herind 
fra Havets stærke Sange. 

Jeg véd etsteds i Klitten 
det alleryndeligste Sted 
at sidde med sin Hjærtenskær, 
som ikke vil sin Brud Fortræd, 
og drømme Timer lange, 
mens Taagens Gus 
og Stormens Sus 
os bær forbi 
hin Melodi 
fra Havets stærke Sange. 

I Klitten gror dog Roser, 
der synger Nattergal i Træ — 
for den, som véd at søge ret 
bag Marehalmens spinkle Læ 

' iblandt de Hytter trange. 
Du lille Fugl! 
fra Redens Skjul 
syng du kun kækt 
din Sang, i Slægt 

med Havets stærke Sange. 

Lars Fisker 

(gnaven). 

Hm — Slidder Sladder — forelsket Pjat! 

Hvem har Tøsen de Griller i Ho'edet sat? 

Det ligner sgu ikke min Ole. 

For den Dreng han plejer just ikke van 

at hænge med Næbbet — nej, tro mig, han 

har gaaet hos sin Fader i Skole. 



Karen. 
Hvorfor nu skænde igen, Fa'er Lars — 
se hellere mildt. 

Lars. 
Ja Gud bevar's — 
bare se mildt, hvor galt det saa gaar. 

Anne Margrete 

(bitter). 

Ja — Hønen skal læres af Ægget — 

Lars. 
Og en Sukkerstang og en Tevandstaar 
til den, som ta'er dig i Skægget! 
Nej — saadan lærte vi aldrig før 
her paa Kysten — saalænge jeg husker. 
Men jeg siger blot, mine Fingre klør, 
og faar jeg den københavnske Fusker, * 
som gaar her i Egnen og lurer og lusker — ■ 

Anne Margrete. 
Naa, naa. Fa* er Lars da — godt Ord igen. 
Du bliver da ogsaa altid saa ilter. 
Tøsen kan nok være fjantet og vilter, 
men Bunden er god — I kan stole paa den - 
Den fremmede Herre, som gaar her omkring 
og opskriver alle de snurrige Ting, 
han hører og ser — de si'er, han er Digter. 



Lars. 
Han griner os op i de aabne Gesigter. 

Anne Margrete. 
Naa, naa — nu bli'r I paa ny, som I var — 
han er saa venlig i Spørgsmaal og Svar. 
Han ser ej Hunden, uden han klapper den, 
og mod os var han altid saa pæn og rar. 

Lars. 
Som Ræven mod Gaasen, lidt før han napper den. 
Ja -^ han er en Ræv. — Og I er en Nar. 

Karen. 
Mig har han lært sine kønneste Viser. 

En Fiskerpige. 
Og mig gav han Penge til Muffediser. 

En anden. 
Han kan tale saa inderligt kønt som en Præken. 

En ganske lille Pige. 
Mig klapper han paa Kinden. 

Lars 

(arrig til en fjerde). 

Og dig kniber han i Læggen. 

Anne Margrete. 
Stille, Godtfolk — skal I kives og trættes, 



det er ikke Tid nu til den Slags Kommers. 
Den fremmede Herre kom os aldrig paatværs, 
og er det forkert, at vi synge hans Vers — 
den Fejl kan i Tide vel rettes. 
Tro mig, Lars, jeres Ole er tryg — 
^ vore Piger er ikke løse paa Traadene. 
Det er bare jer selv, der er vranten og styg, 
I skulde hellere rette jer Ryg 
og kigge lidt ud efter Baadene. 

Karen 

(oppe paa Klitten). 

De kommer rask og i Flok indefter. 

Lars 

(mildere). 

Kan du skimte „Rap"? 

Karen. 

Den er ganske nær^ 
naa, hvor de ror, saa det skummer og skær\ 
de sparer nok ej deres Kræfter. 



Ror de? 



Ja vist. 



Anne Margrete 

(opmærksom). 

Karen. 

Lars. 
Husk, Vinden er skral. 



Anne Margrete. 
Hm — det var underligt. Godt, at de kommer. 

Lars. 
Det har ingen II — de skal ikke paa Bal — 
og Vejret, det er jo præcist, som det skal — 
det var det den udslagne Sommer. 

Anne Margrete. 
Godt, at de skynder sig, siger jeg, Fa'er — 
kan I høre, hvor Søen gaar tungt imod Digerne. 

Lars. 
Det har ingen Nød — nej. Tingen er klar, 
de har bare Hast for at kysse Pigerne. 

Karen 

(oppe fra Klitten). • 

Nu tror jeg, den første naaede ind. 

Lars. 
Var det Oles Baad? 

Karen. 
Nu er den paa Sandet. 

Anne Margrete. 
Kan du mærke til Blæst? 

Karen. 

Ikke svageste Vind 



Anne Margrete. 
Den kommer, den kommer. 

Lars 

(ryster paa Hovedet). 

Det gamle Skind 

Karen. 
Men der er underlig sort over Vandet. 

Lars 

(lidt urolig). 

Monstro det virkelig blæser op. 

Anne Margrete. 
I kan stole derpaa, det kommer til Natten. 

Lars. 
Naa pyt — saa har hver paa det tørre sin Krop. 
Den, der gemmer til Natten, han gemmer til Katten. 

Anne Margrete 

(rejser sig hæftig). 

Tal ikke saa letsindige Ord — 
det kan blive værre, end nu I tror. 

Lars. 
Brug jer Fornuft! 

Anne Margrete. 

Ja, snak I om Fornuften. 



Jeg har mine Varsler af Lyset, af Luften. 

Og i Luften er der Sus, som naar Maager med Skrig 

samler sig i Flok om en Strandvaskers Lig. 

(En ængstelig Tavshed falder et Øjeblik over Forsamlingen.) 

Lars 

(bryder ud). 

Hvor gider I agte paa Kællingens Ævlen — 
Det er laber Kuling, og Søen er smul. 

ICaren 

(fra Klitten). 

Nu naaede den sidste Baad over Revlen — 
men langt ude bliver Luften saa underlig gul. 

Anne Margrete. 
Saa siger jeg kun: Gud naade hver Skude, 
der endnu skal færdes ved Nat derude. 

Lars 

(vred). 

Og om saa Luften bli'r gul eller blank, 

og om saa Solen bli*r rød og gloende, 

jeg skulde dog mene, mod Kvindepjank 

staar en gammel Sømands Spaadom til Troende. 

Anne Margrete. 
Jeg kunde sige end mere, som 
kan hænde I ikke skøttede om. 
Der er Varsler oppe. 



Ole 

(der med nogle af de uDge Fiskere er kommen til og har vekslet Haandtag 

med Pigerne). 

Hvad Qx der da sket? 
Jens 

(leende). 

Aa, hun har vel den flyvende Hollænder set. 

Anne Margrete. 
Ja — spot I kun. Og hvad han, der flyver, 
angaar, saa kan Fa'er Lars komplet 
fortælle jer om ham — hvis ikke han lyver. 

Lars 

(forlegen). 

Hm — for en Gangs Skyld har Kællingen Ret. 

Pigerne 

(i Flok om ham). 

Fortæl, aa fortæl. 

Lars. 

Naa ja, la' gaa — 
Skønt man skal nødig spøge med Fanden. 
Jeg spinder en Ende. (til Jens) Du, har du en Skraå — 
en anden Gang skal jeg fly dig en anden. 

(faar Skraaen.) 

Saa lægger vi ud. 

Jens. 
Ja — hæng i. Fatter Lars. 



10 



Lars. 
Jeg var dengang ombord i Barkskibet „Mars" 
forhyret som Jungmand i Hull — nej Snak, 
Newcastle var det, Kaptejnen hed Black — 
og Historien har, om ikke jeg fejler, en 
to Snese Aar paa sin Bag, og vi laa 
netop og drev og vented* paa Chance 
i Magsvejr paa Højden af Cap d'Esperance, 
da var det vi saa' — ved det selvsamme Cap — 

Jens 

(nysgæmg). 

Ende paa Sagen. Hvad saa* I? 

Lars. 

Hold Flab! 
Vi saa' naturligvis Dødningesejleren. 

Jens 

(vantro). 

Ja — den kender vi. 

Lars. 
Gør du, — din Hundestejle, 
som aldrig har været ude at sejle! 

Karen 

(spændt). 

Videre, Fa'er — 

Lars. 
Gud bevare dit Syn 
lille Jens. om du selv havde set den. 
Rutschende kom den, saa fort som et Lyn, 
men ikke et Sejl paa hele Kareten. 
Nøgne Master og nøgne Rær — 
Gabende Huller og Revner i Spanterne; 
atten Knobs Fart trods det stille Vejr, 
og en Bande hylende Djævle i Vanterne. 

Anne Margrete 

(der opmærksomt har lyttet til). 

Og den flyvende selv? 

Lars. 
Stod ved Fokkemasten 
saa nær, som jeg ser Jer nu, saa' jeg Gasten, 
bleg og mager og temmelig klejn, 
ganske klædt paa som en hollandsk Kaptejn — 
bredskygget Bulehat, Skipperbroge, 
Oljetrøje, Søstøvler med Slag — 
og en Lue skød ud af Øjnenes Kroge — 
ja — det er saa sandt som den lyse Dag. 

Karen. 
Fa'er Lars, fortæl mig — var Skipperen smuk 

Jens 

(griner). 

Sagde han noget? 

Lars. 
Ikke et Muk, 
Skibet fo*r os forbi som et Suk — 
og saa forsvandt det i Taage. 

Anne Margrete. 
Og hvad hændte der mere — fortæl det, Lars. 

Lars. 
Ja — næste Morgen laa Barkskibet Mars 
med ti Favne Vand over Masteknappen. 
Kaptejnen druknede selv paa Trappen, 
før han vandt op af sin lune Kahyt, 
drukned med Skib og Rundholt og Varer, 
vi andre blev frelst af en Indiefarer 
— saa den flyvende Hollænder delvis blev snydt. 

Karen. 
Og det har I selv set med egne Øjne — 

Lars. 
Gud straffe mig, sandt, hvert eneste Ord. 

Jens 

(for sig selv). 

Det er den bedste af Lars'es Løgne. 

Anne Margrete 

(eftertænksom). 

Der hændes saa mangt mellem Himmel og Jord. 

Lars. 

Om ikke I tror mig, saa hør en Gang 

om den flyvende Hollænder Sømandens Sang: 

Naar i Magsvejr det prajer fra Toppen, 

ohøj dér — en jagende Sejler i Læ — 

og du ser over Bølgekammen, 

hvor Havet med Luft flyder sammen, 

et knejsende Mastetræ, 

der vokser gesvindt med en Fart som et Uhrs 

og rykker dig nærmere, krydser din Kurs — 

skønt slet ingen Sejl det har oppe — 

Saa er det nok ikke en hamburgsk Brig, 

ingen engelsk Bark 

eller Noahs Ark — 

nej, det er den flyvende Hollænders Rig, 

du ser over Bølgernes Toppe. 

Naar i Magsvejr du døser med Kroppen — 

ohøj dér — en jagende Sejler i Lsb — 

du kan tro, at du glemmer din Skraver, 

og letter dit sløje Kadaver, 

om du ej er det sølleste Kræ. 

Saa pas dine Pumper, beslaa dine Sejl — 

det kan blæse til Storm fra en Sø som et Spejl 

da gælder det, hver Mand er oppe. 

For saa er det ikke en hamburgsk Brig, 

ingen engelsk Bark 



14 



eller Noahs Ark — 

nej, det er den flyvende Hollænders Rig, 

du ser over Bølgernes Toppe. 

(Under Slutningen af Sangen er en Del af de københavnske Badegæster fira 

Baldersvig Hotel komne til Stede. Blandt dem Etatsraad Falk, Agnete, 

Frøknerne Vang, Mogensen, Funk og de Petersen.) 

DE Petersen 

(efter at Sangen er endt, leende til Damerne). 

Mine Damer — attention — her bli'er der nok givet 

en smuk liUe Prøve paa Folkelivet. 

Odeuren er lidt stram, men hvad gør det til Sagen? 

Funk. 
Det er, hvad man kan kalde for: Parfume de Skagen. 

(De blander sig mellem Folkene.) 

Etatsraaden 

(nedladende til Lars). 

Naa, Godtfolk, hvor staar det? Gaar det med Flid — 

holder Silden stadig til hos de norske? 

Og er Fangsten god af de hjemlige Torske? 

Lars 

(tørt). 

Om et Øjeblik tænker jeg nok, vi faar Bid. 

Agnete 

(til Karen). 

God Aften, Karen — er Kæresten med? 

Karen. 
Ja, han er nylig fra Søen kommen. 
Det bliver nok Storm. 

(ler). 

De snakker da om'en. 

• Agnete. 

Saa er det da heldigt, at De er i Fred. 

Funk 

(hen til Agnete). 

Hvis De vidste Frøken, hvor ubeskriveligt 
det klæder Dem — 

Agnete. 
Hvilket? 

Funk, 

At færdes her 
mellem Fiskerpiger og Oljeklæ'r. 

Agnete. 
Er det saa mærkeligt? 

Funk. 
De, som grangiveligt 
ellers er saa stræng, saa sluttet i Dem selv, 
at man vover knapt i Deres Nærhed at aande. 

Agnete. 
Er det virkelig Sandhed? 

Funk. 

Ja — ved min Sjæl 
De véd ikke selv, hvor De ligner en Nonne. 

Agnete. 
Jeg takker for Komplimenten, Hr. Funk, 
er jeg en Nonne — 

Funk 

(vil kysse hendes Haand). 

— Saa er jeg ingen Munk. 
Agnete 

(tager stødt Haanden til sig). 

Det var nobelt sagt. 

Funk 

(begejstret). 

Aa, De gør mig til Digter. 
Agnete 

(fra ham). 

Men glem saa ikke — Noblesse forpligter. 

Mogensen. 
Jeg synes, at Frøkenen er saa varm. 
Maaské jeg derfor tør byde min Arm. 

(Tørrer sin svedende Pande.) 

Det glæder mig højlig, at Frøkenen flyr 
denne letsindige, kaade Fyr. 

Agnete. 
Og hvorfor, min Herre — 

Mogensen. 

Han savner Alvor. 



I 

Endskønt jeg bare har kendt ham et Halvaar, 

saa kender jeg Springfyren ud og ind. 

Han sværmer om Blomsten som KoUbrien. — 

Agnete. 
Hvor poetisk! 

Mogensen. 
Men løst og tomt er hans Sind — 
han bestiller intet, har intet — det Skind — 
han er kun Kandidatus i Filosofien. 

Agnete 

(spydig). 

Hvad forstaar De i Grunden ved Filosofi? 

Mogensen, 
En skrækkelig Videnskab, som bliver skaanet 
skønt aldrig den en Møntsort i Lommen kan gi*, 
noget, man bli'r Kandidat i paa en Maaned. 

DE Petersen 

(til Karen). 

Du schones Fischermådchen — hvor din Kind dog er rød — 
og hvor den korte Kjole parole d'honneur er nysselig. 
Jeg tør slet ikke tale om Munden — hvor sød 
og uden al Tvivl i højeste Grad kysselig! 

Karen. 

Lad mig blive i Fred. 

2 

DÉ Petersen. 
Og hvorfor dog mit Barn? 
hvorfor agter du slet ikke mig at besnære — 
du, som dog er saa vant til at sætte dine Garn. 

(Vil kysse hende.) 

Karen. 
Jeg kalder paa Ole, hvis De ikke lader være. 

DE Petersen. 
O ma belle pécheuse, 

Karen. 
Hva'beha'er? 

DE Petersen. 

Det er Fransk. 

Karen. 
Gode Herre — jeg forstaar Dem langt bedre paa Dansk. 

DE Petersen. 
Skal det endelig være — eh bien — saa lad gaa — 
det er ellers det Sprog, jeg kan daarligst forstaa. 

Funk 

(kommer til, til de Petersen). 

Jeg synes, du jager paa fremmede Baner — 

DE Petersen. 
Hun er lækker den smaa, saa kvik og koket — 
hun burde til Paris — saa adræt og saa let. 

Funk. 



Svær at fange. 



DE Petersen. 
Den Gaas? 



Funk. 

Pas paa: Hun gi*r Spjæt — 
for hun hører til Racen: De vilde Svaner. 

m 

(de Petersen fra dem.) 

Karen. 
Hvorfor taler De saa stygt? Jeg troede Dem saa godt? 

Funk. 
Det var jo kun Spøg, du min dejlige Svane — 

Karen. 
Ja, jeg véd — det at spotte det er Deres Vane. 

Funk. 
Karen — nej tro mig — et Puds var det blot 
for at faa ham af Vejen, den franske Abe — 
jeg havde jo ikke et Minut her at tabe. 
Hvor dit Øje er blaat, hvor din Kind dog er frisk, 
hvor liflig din Mund, og hvor sød er din Aande — 
og din lille, runde Haand. — 

Karen. 

Slip — den lugter af Fisk. 

2* 



20 

Funk. 
Jeg forsikrer paa Ære — du ligner en Nonne. 

Frk. MduLy Vang 

(til sin Søster, pegende paa Ole). 

Har du set den Fisker i det højrøde Liv? 

Lilly 

(lorgnetterer ham). 

Han er virkelig særdeles dekorativ. 

MiLLY. 

Se den kraftige Arm i den islandske Trøje. 

Lilly. 
Se, den vejrbidte Teint — og det lynende Øje. 

MiLLY 

(tn Ole). 

Hvad hedder De, Ven? 

Ole 

(der stadig har Øje med Kæresten). 

De kalder mig Ole. 

Lilly. 
Aa, hvor poetisk, hvor djærvt i sin Klang! 

MiLLY. 

Det minder komplet om den modemeste Skole 
som jeg altid har tillagt en umaadelig Rang. 

(ser velvillig paa Ole gennem sin Lorgnet.) 

Hør nu, min gode Ven, De kunde vist fortælle 
og maaské gi*e mig Stof til en Fiskernovelle. 

Ole. 
Ja undskyld — fine Dame — men min Tid den er knap. 
Jeg skal ned og se om Grejerne er klare i „Rap". 
De snakker jo om Storm. — 

Agnete 

(der kommer til med Karen). 

Her, Ole, er din Kæreste. 
Lilly 

(til MiUy). 

I Sandhed, den Fisker er plastisk som de færreste. 

Naar jeg kunde faa ham lejet en Gang til Model, 

saadan nøgen for oven, med blottede Arme, 

skulde jeg dog tro, jeg omsider fik Held 

og fandt det rette Udtryk for min kunstneriske Varme. 

Karen 

(til Ole). 

Gudskelov, du kom hjem. 

Ole 

(gnaven). 

Aa, det tænker du vist paa. 

Karen. 
Men Ole dog! hvad mener du? 

Ole. 

Du spør*, hvad jeg mener. 
Tror du ikke, jeg kan se og høre og forstaa? 

LttLY 

(til Maiy). 

Pas paa — nu følger nok der et Par typiske Scener. 

Agnete. 

Naa, Ole — hold nu Fred og bebrejd ikke Karen, 
hvad hun aldrig har tænkt over — 

« 

Ole. 

Ja — det siger nu D e ! 

Ln.LY. 
Den Fisker er trods alt ikke lidet erfaren. 

MttLY. 

Kære Søster — vi vil slet ikke blande os deri. 
Lad os gaa vores Vej. 

Agnete 

(spøgende). 

I to elskelige Tvillinger! 
Ln.LY 

(spids). 

Frøken Falk har nu altid saa megen Esprit. 
Kom, Milly, vi gaar op i den nærmeste Klit. 

Agnete 

(som før). 

For at staa dér og indtage plastiske Stillinger. 

(Søstrene gaar.) 

Ole. 
Monstro det blæser op? 

Karen. 

Mo*r si'er det bestemt. 

(hviskende) 

Jeg tror, hun igen har hørt Klokkernes Klemt. 

Agnete 

(nysgærrig). 

Og hvad betyder det? 

Ole 

(henslaaende). 

Aa kun Visvas og Tant. 

Karen. 
Men gamle Lars er ogsaa helt underlig til Mode. 

Ole 

(ler). 

Kan du da slet ikke faa ud af dit Ho 'ede 

den gamle Snak, som Fa'er bilder ind sig er sandt? 

Agnete. 
Hvilken Snak? 



i 

Ole. 

Aa, han kom med den gamle Krønike 
om den flyvende Hollænder. 

Agnete. 

Fortæl dog en Gang. 



Ole. 



Aa, det Præk! 



Lars 

(har nærmet sig). 

Ja, vogt nu din Mund, min Sønnike. 
Og husk kun den flyvende Hollænders Sang. 

(driver videre.) 

Agnete 

(i Spøg). 

Hvordan saa' han ud? 

Karen 

(lavmælet, højtidelig). 

Ja, lyt nu kun til, 
Lars har jo set ham drive sit Spil, 
har selv set hans Skude (korser sig) — Gud fri os fra 

Lasten — 
og Spøgelset selv stod ved Fokkemasten, 
bleg og mager og temmelig klejn, 
ganske klædt paa som en hollandsk Kaptejn, 
bredskygget Bulehat, Skipperbroge, 

Oljetrøje, Søst&vler med Slag, 

og en Lue skød ud af Øjnenes Kroge, 

han saa' det saa klart som den lyse Dag. 

Agnete 

(ler). 

Naa, saadan ser han ud. 

Karen. 

Ja, le I kuns. 

Ole 

(overlegen). 

Din Snak løber rask som 01 af en Spuns. 

Agnete. 
Jeg synes, I to skændes hestandig med hinanden. 
Af Kærestfolk at være er det ikke just pænt. 

Ole 

(rækker Karen Haanden). 

Hm — Karen — ikke sandt, den Snyder var fortjent - 

vi holder dog en Slump af hinanden vi to — 

jeg gav dig mit Ord, og du gav mig din Tro, 

og den københavnske Herre — ham giver jeg Fanden. 

Agnete 

(hurtig). 

Hvilken Herre? 

Ole. 
Aa — denne hersens Digter Hr. Funk, 
som løber her paa Stranden og gør bare Spilopper. 

Agnete. 
Hr. Funk! Og hvordan det? 

Ole. 

Vore Piger han propper 
med alskens Fjas og Tant og forelsket Vrøvl og Vaas, 
naa, lad ham bare det, men krydser han min Kaas — 
saa sandt jeg hedder Ole, saa vanker der Dunk. 

Agnete 

(lidt forstemt). 

Naa, saadan er den Herre? 

Karen. 

Aa — han mener ingenting. 

Ole. 
Nej — blot han kan køre med Jer alle i Ring — — 

Etatsraad Falk 

(kommer til og afbryder Samtalen). 

Naa — lille Agnete — nu gaar det paa Hældet 
med Dagen for i Dag. Tror du ikke, det var bedst, 
om vi sagde Farvel og fik set til vor Hest 
og kom saa tilbage lidt gesvindt til Hotellet? 

Agnete. 



Har det saadan Hast? 



Etatsraaden. 

■ 

Det mørknes. Fiskerne gaar hjem. 
Og vi kom jo for sent til at se deres Landing. 
Der er stille over Søen, Stjærner dukker frem, 
og ikke Spor af Udsigt til en ordentlig Stranding. 

Anne Margrete 

(staar pludselig midt i Kredsen). 

Sig ikke det, go' Herre. 

Etatsraaden. 

Hvad mener De, Højstærede? 

de Petersen. 

Hr. Etatsraad! Den Kælling er parole d'honneur abnorm. 
Lad os bare gaa. Her lugter for stærkt af det tjærede. 

Etatsraaden. 
Lad os høre dog den gamle — sæt, hun sig besværede — 

Anne Margrete 

(langsomt og højtideligt). 

Klokkerne i Lynæs har ringet til Storm. 

Funk 

(tagende sin Lommebog frem, interesseret). 

Klokkerne i Lynæs! 

(Frøknerne Vang er kommen ned fra Klitten. Alle har i lyttende Kreds samlet 

sig om Anne Margrete). 

Ole 

(alvorlig). 

Ja — den tilføgne Kirke, 
som ligger en halv Mils Vej herfra imod Nord. 

Etatsraaden. 
Og lad os saa høre, hvad de Klokker kan virke. 

Funk 

(med Blyant). 

Sandt for Herren. Jeg noterer hvert eneste Ord. 

Anne Margrete 

(med dæmpet Stemme). 

Kirken, den er et gammelt Hus, 

stod i Aarhundreder støt imod Blæsten, 

tæt imod Søen, i Strandkantens Grus 

stod den grundmurt — som de mured tilforn 

og rakte mod Himlen sit kullede Taarn, 

og i Kirken, der prækede Præsten. 

Den stod fra den store Stormflods Tid, 

da Søen tog sig af Landet en Bid 

og da Skibene stranded i Hede. 

Da lagde de Kirken yderst paa Tangen, 

den skulde skærme med Ottesangen 

mod Havets og Himmelens Vrede. 

Og Tiderne løb, og Aarene svandt, 

Kirken stod, som den nu var vant. 

Og Søen, som slog over Revlerne grov, 

dristed* sig aldrig mod Kirkegaardsmuren, 

og i Ly bag Kirken drog Plovjærnet Furen, 

som Plougen nu kan gaa her ved Vester vovvov. 
Klokkerne klemted* — vel maatte man sande, 
de ringed' Velsignelsen ind over Lande. 
Egnen fik Rigdom paa Dug og paa Diske — 
frugtbare Aaringer, rigeligt Fiske — 
hver Fisker var Karl for sin Hat og tilfi'eds — 
og stadig stod Kirken paa yderste Næs. 

— Kirken den er et gammelt Hus ^- 
men alt jordisk synker i Støv og Grus. 

— Saa vandred' de gamle i Graven omsider, 
som mindedes Sagnet fra Stormflodens Tider. 
I Stedet for voksede op der en Slægt, 

altfor „klog" til at lægge Vægt 

paa den Slags Sager, og uden Respekt 

for det, de unge helst skulde lære, 

alt, hvad deres Fædre højt holdt i Ære; 

med kolde Hjærter og kolde Hjærner 

tænkte de i deres Stolthed som saa: 

Vi har os selv kun at stole paa, 

vore egne Arme os sikrest værner. 

Den Slægt retted sjælden til Kirken sin Gang, 

den fandt den Kirkevej sen og lang, 

helt ud til den yderste Odde. 

Saa blev de hjemme fra Herrens Hus 

og levede syndigt i Sus og Dus, 

dækt bag den stængede Skodde. 

Og tyst der blev under Kirkens Tag, 

tomt i de ældgamle Stolestader, — 

til Bryllupshøjtid og Daabens Dag 

fandt de Annekskirken mere nær, 

og Vejen dertil var langt mindre svær 

baade for Moder og Fader. 

En skønne Dag sagde selv Præsten Farve 

og tog sig et Kald langt inde i Landet, 

og den gamle Kirke stod for sig selv — 

forladt, uskøttet — et Tempelvrag, 

og om Muren lagde sig Dag for Dag 

tættere Flyvesandet. 

Kirken laa død paa Odden den vilde, 

omsider tav ogsaa Klokkerne stille. 

— Kirken den er et gammelt Hus — 
den rokkedes ikke af Stormens Sus. 

— Den ligger genit i en favndyb Klit, 
og kun Klokketaamet er endnu frit. 
Stundom, men sjældent, endnu det hænder, 
at Klokken en varende Mindelse sender — 
men Menneskehænder rækker den ej — 
for sén og lang er den Kirkevej — 

nej, naar den lyder hvert Aar en Dag, 

er den rørt af en størres usynlige Finger — 

og naar saa Knebelen falder til Slag, 

og det rustne Klokkespil klinger — 

Storm over Lande det ringer. 

(En uvis Tavshed falder i nogle Øjeblikke over Forsamlingen.) 

Etatsraad Falk 

(ryster Uhyggen af sig, med et vantro Smil). . 

Er det virkelig muligt? 

Lars 

(med et Skuldertræk). 

Man si'er det paa Kysten. 
Etatsraaden 

(vigtig). 

Sagnet dog minder mig lidt om et fyensk. 

(til Funk.) Naa, skrev De saa op — fik De styret Dem Lysten? 

Ole 

(til Etatsraaden). 

Anne Margrete siger selv, hun er synsk. 

DE Petersen. 

Asse^, mesdames et messieurs — skal vi bli'e, 
eller sRal vi afsted? 

Funk. 

Tak — jeg bliver vist lidt — 
men de andre — 

DE Petersen. 
Allons, enfants de la patrie — 

(De begiver sig paa Opbrud.) 

Agnete 

(til Karen). 
Godnat, lille Karen, (kysser hende.) 

Etatsraaden 

(ler). 

Kors, hVor det er hedt. 

Anne Margrete. 
Kom ind mit Barn. Og sig saa Farvel til din Ole. 

Karen 

(til Ole). 

Godnat da, Ole. Er du bøs endnu? 

Ole. 
Aa — ikke saa farlig. 

Karen. 

God Nat, da — du — 

Ole. 
Lille Karen — blot jeg havde din Hu — 

Karen. 
Min Ven — jeg sværger — paa mig kan du stole. 

(de skilles.) 

Ln.LY 

(ta Milly). 

Jeg har Masser af Indtryk fra Fiskerkrogen — 
kun to hvide Blade i Studiebogen. 

(De gaar med Etatsraaden og de Petersen, Anne Margrete og Karen ind i deres 
Hytte, Lars og Ole bort sammen med de øvrige Fiskere.) 

Funk 

(holdende Agnete tilbage). 

To Sekunder, Frøken. 

Agnete 

(fra ham). 

Nej — ikke ét. 
Funk 

(forbavset). 

Hvad betyder det Blik — saa hidsigt, saa vredt? 

Agnete. 
Det véd De bedst selv. 

Funk. 

Jeg forsikrer paa Ære - 

Agnete. 
Nej — ingen Forsikring — lad hellere være — 
Jeg har set i Aften tilstrækkelig tydeligt. 
Deres Kur til mig er for Dem kun lidt Fjas 
i ledige Timer — jeg har nok af den Spas — 
og mit Løfte til Dem er jo ikke ubrydeligt. 

Funk. 
Deres Løfte? Jeg troede dog bestemt, at jeg fik 

Agnete. 
Hvad fik De? De daarede mig som saa mange 

3 

med sledske Ord og med kælne Sange — 

men nu er det Slut med den — Sommer-Erotik. 

Funk. 
Sommererotik? 

Agnete. 
Eller Ferieløjer. 
Ganske som De vil det. 

Funk. 
Frøkenen spøger. 

Agnete. 
Nej — nu er det Alvor for én Gangs Skyld — 
De kan spare saa godt Deres kunstige Fraser — 
jeg ser Dem fuld af Løgne, jeg ser Dem i Laser 
jeg foragter Deres Talemaaders evige Fyld. 

Funk. 
Men kæreste Agnete. 

Agnete. 
Hvem giver Dem Ret 
til at bruge mit Navn? 

Funk. 
Hvad skal alt dette sige? 

Agnete. 
Ja — spørg kun paa Stranden hver Fiskerpige, 
som De har taget med i Deres rummelige Dræt. 

(fra ham.) 



35 



Funk 

(ler). 

Naa, skinsyg! — Fy, Agnete — jeg har slet intet gjort. 

Agnete. 
Den, der lyver i Smaating, han lyver i stort. 

Funk. 
Besind Dem, Agnete — og betænk nu en Gang 
det Liv, vi har digtet os sammen. 

Agnete. 

Ja, digtet. 
Det var Digterdrømme og Digterløgn — 
der blændede mig i mit Hverdagslivs Søgn, 
men kun indtil Drømmene svigted. 

Funk. 
Og hvorfor svigted de — hvad ænser De Pjank? 
Hvert Menneske har nu en Gang sin Skavank, 
og jeg har mine — men stol kun paa, 
selv i Letsindigheds Øjeblikke 
skal Deres Billede for mig staa 
straalende rent. Det pletter jeg ikke. 
Vi to skal bygge tilsammen et Hof 
for Aand og Skønhed. 

Agnete 

(alvorlig). 

For Liv og for Pligter? 

Funk 

(skødesløst). 

Det ta'er vi med. De véd, der er Stof 
i mig til at blive ved Dem til en Digter. 

(vil omfavne hende.) 

Agnete. 

Nej — slip mig, Funk — det var Selvbedrag, 
den Drøm, vi drømte. Og nu er vi trætte. 

Funk. 
Jeg ikke. 

Agnete. 
Jeg véd det. 

Funk. 

Nej — ved mit Fag — 
jeg skal føre Dem frem i den sollyse Dag — 

Agnete. 
Det kunde De, Funk, hvis De blot var den rette. 

Funk. 
Den rette? Og derom tvivler De nu? 

Agnete. 

Jeg har tvivlet længe. Det har fyldt mig med Gru. 
Jeg har døvet mig selv, slaaet Tankerne hen, 
men hver evige Nat dukker frem de igen. 
De er som de andre. 



6 

Funk 

(ler). 

Det vil sige: normal. 
Agnete. 



Ja — netop normal. 



Funk. 
Og derfor er De bange? 

Agnete. 
Just for det. Jeg kunde ønske i Alvor, De var gal> 
en Bjærgtrold, en Varulv, en Robezahl, 
— saa tror jeg, De maaské kunde naa mig at fange. 

Funk. 
Sælsomme Nykker. 

Agnete. 
Paa ingen Maade. 

Funk. 
Som Vismanden paastaar, er Kvinden en Gaade, 
og ovenikøbet slet ikke af de lette. 

Agnete. 

Den Vismand var enfoldig — han forstod ej at gætte. 

Thi Hemmeligheden ved Kvindens Sind 

er bare den: man skal gætte sig derind, 

man skal kunne drømme med i hendes Drømme,, 

ikke bryde de Drømme med unænsom Haand — 
der er dybt tilbunds i de stilleste Strømme — 
dem lodder man ej med et Toskillings-Baand. 

Funk. 
I Sandhed! Om jeg fatter! 

Agnete. 

Nej, det er netop Sagen, 
for De er som de andre. De lever i Dagen, 
i Nuet, i Timen,* i dens Pjank og dens Snak, 
ganske som det øvrige Spidsborgerpak. 
Skønt dybt De foragter disse Hverdagens Sinker, 
De sidder med tilbords, følger med, slutter Trop, 
spiser og drikker, holder Taler og klinker, 
til syvende og sidst selv den argeste Snob, — 
følger sidste Mode, gaar i nyeste Dress, 
tager kort sagt med de andre selv fat Deres Læs, 
ler ad Deres Skam, tier stille med Vreden, 
tør ikke stikke af mod de pæne Folks Komplot, 
fordi det én Gang hedder, sligt er simpelt og raat, — 
kort sagt, De gaar i Trop ind i selve Evigheden. 
Hvorfor bryder De ej ud? Gør dem alle splittergale! 

Funk. 

Det kunde være fristende. Men husk de sociale 
Forhold. Man maa dog læmpe sig. 

Agnete. 

Ja, læmpe, ja, læmpe. 

(Bryder ud.) 

I Stedet for at leve, at elske, at kæmpe. 

Funk. 
De er overspændt. Frøken. 

Agnete. 

Nej, De er pedantisk. 

Funk. 
En Agnete bør jo ogsaa være voldsom romantisk — 
maaské en skøn Havmand kunde gøre sig Haab — 
én, der kom fra Dybet, uden Kristentro og Daab, 
blot med tusinde Havlængslers Drømme begavet. 
I det virkelige Liv gaar den Slags næppe om. 

Agnete 

(hidsig). 

Hvorfra og hvordan! Ifald den rette kom, 

jeg fulgte ham og tog af hans Læber min Dom — 

selv om han kom derude fra Havet. 

Funk 

(ler). 

Ja — fra Havet. 

(Et Nødskud drøner gennem Luften.) 



Hvad var det? 



Agnete 

(farer sammen). 

Funk. 
Jeg véd ej. Det lød som et Skud. 

Agnete. 
Det er Mennesker i Fare, der sender os Bud. 

(atter lyder et Skud.) 

Nu gælder det, Hr. Digter, nok om Menneskeliv. 

(hen imod Klitten.) 

Funk 

(efter hende). 

Endelig faar man da et ordentligt Motiv. 

(Fiskerpiger og Koner begynder at strømme til. Anne Margrete og Karsk 
ud fra deres Hytte. Lars og Ole og flere Fiskere). 

Ole 

(op imod Klitten). 

Stormen er kommen — Brændingen tæt. 

Lars. 
Anne Margrete — I havde dog Ret. 

Anne Margrete. 
Det sker ej, at Lynæs Klokkerne lyver — 

Lars 

(til Ole). 

Kan du se den deroppe? 

Ole 

(paa Klitten). 

Et Glimt kun jeg saa' — 

den gaar lige mod Revlen, om jeg kan forstaa — 
med klosrebet Storsejl og en Stump af en Klyver. 

Lars. 
Er da Folkene gale? 

Ole. 
Man skulde det tro. 
Naa — nu gik de sidste Laser af Sejlene — 

tf 

Lars. 
Blot ikke for sent de har opdaget Fejlene! 

Karen. 
Og I Mandfolk — I tager det stadig med Ro! 

(Københavnerne kommer til. Etatsraaden, de Petersen, Mogensen, 

Frøknerne Vang.) 

Lilly 

(henrykt). 

Er det virkelig sandt, at der strander et Skib? 

Etatsraaden 

(til Agnete). 

Men hvor blev du af? Vi søgte dig længe. 

DE Petersen 

(til Agnete). 

I saadan et Stormvejr I can not sleep — 

Agnete. 
Det er Menneskeliv. 

Etatsraaden. 
Ja — og Varer. 

Mogensen. 



Og Penge. 



Lars 

(prajer til Ole). 

Hvordan ser hun ud, og hvordan er Grejerne? 

Ole. 
Hvis ikke vi hjælper, og det lidt gesvindt, 
saa gaar de nok alle med det første til Rejerne. 

Etatsraaden. 
Er det virkelig saa farligt? 

DE Petersen. 

Nur rtihig, mein Kind. 

' (Tredje Nødskud drøner.) 

Lars. 
Hvor Fanden er ogsaa den Strandings-Kommissær? 
Lad os høre Ole — er Skuden nær? 

Ole. 

Den er ganske nær — den stryger mod Land — 
nu gælder det nok at hjælpe, hver Mand. 
Væk er dens Stormast og væk dens Ruf, 
Skabelonen ligner en hollandsk Kuf — 

af Flag er der intet at øjne. 

Ankeret sprang — saa skørt som et Søm 7- 

og den driver mod Kysten for Brænding og Strøm, 

skønt alle dens Sejl nu er strøgne, 

(ned fra Klitteo.) 

Til Baadene, Manne — nu ta*er jeg Tøjlen. 

Det skal gaa i en Fart, skal vi bjærge den Bark. 

Lars 

(betænkelig). 

Men Strandingskommissæren? 

Jens 
Ja — og hvor har vi Nøglen 
til Baadehusets Dør? 

Ole 

(peger paa sin Støvle). 

Den er her — i ét Spark. 

(Fiskerne ud til Højre.) 

Etatsraaden. 
Du forbarmende Gud — 

Funk 

(i en teatralsk Stilling). 

Hvem der havde en Sydvest. 
Man kan se paa det hele deroppe fra Klitten. 

Agnete 

(hidsende). 

Eller vove sig ud! 

Funk. 
Jo Tak — i den Blæst. 

DE Petersen. 
Jeg vil heller ikke paastaa, jeg er veltilpas i den. 

Anne Margrete 

(til Fiskerne)/ 

Jeg sagde det jo før. Hvorfor har I smølet? 
Nu er Tiden kun knap og dyrt hvert Minut, 
Skuden derude har for sidste Gang skudt — 

Etatsraaden. 
Kæreste Agnete — bli*r du ikke forkølet? 

Agnete 

(uvillig fra ham). 

Smøg du Kraven op selv, hvis du flygter for Snue. 

Mogensen. 
Bedste Frøken — jeg forsikrer, her er virkelig Træk, 
vil De laane min Kappe, eller ønsker De min Hue? 

Agnete. 
Jeg ønsker kun én Ting — at De snart vil gaa væk. 

Strandingskommissæren 

(kommer til). 

God Aften, Hr. Etatsraad — naa, De er paa Stranden 

Etatsraaden 

(patetisk). 

Hver Mand er paa sin Plads i en alvorsfuld Stund — 
det bli*r en Katastrofe — et Skibbrud. 

Strandingskomiussæren. 

Ja, hvad Fanden, 
hvem har bedt den Flynder derude gaa paa Grund? 

Agnete. 
Det var kristeligt talt. 

Strandingskommissæren 

(hilser). 

Bevares, kun Spøg, 
selvfølgelig ta*er vi nu fat efter Evne — 
hvor jeg har Kommando, skal det gaa som en Røg, 
den staar paa første Revle, men har endnu ej Revne. 

(Brøler ud.) 

Halløj, mine Gutter — nu rapt og hæng i — 
Redningsbaaden ud — men lidt kvikt, mens I gør*et — 

Ole 

(kommer ind i Spidsen for Fiskerne, der bærer Redningsbaaden imellem sig). 

Undskyld, Hr. Kommissær, vi har været saa fri, 
at vi paa egen Haand har det hele besør'et. 

Strandingskommissæren 

(rasende). 

Hvem har været saa fræk? Hvem har ^vet j«r Nøglen? 

Ole. 
Vi havde ej Tid til Komplimenter og Gøglen. 

Strandingskommissæren . 
Naa, lad gaa — som det gik — men jeg indgiver Klage — 
jeg skal mærke mig hver Mand i det samlede Hold — 
Jeg er dog vel Embedsmand og taaler Død og Plage 
ikke den Slags Selvtægt. 

Ole. 
Aa, gaa Fanden i Vold. 

Fiskerne 

(synger, mens de bærer Baaden ud mellem Klitterne, følgende Opsang). 

Ohiv ohøj, oliiv ohøj, 

vi hiver og vi haler — 

ohiv ohøj, ohiv ohøj, 

for det er nemlig ingen Spøg, 

naar der er Nødssignaler. 

Ole. 
Er Viljen god, og er der blot i Armen et Par Krummer, 
vi faar nok Skuden flot og et Par Dalere tilmands. 
Er Baaden tæt, saa staar den nok, hvor barsk saa Søen 

brummer, 
saa gaar vi over Revlerne saa lystig som i Dans. 

Fiskerne. 
Ohiv ohøj, ohiv ohøj, 
vi haler ud vor Skude, 
ohiv ohøj, ohiv ohøj, 
dét hele gaar jo som en Spøg, 
indtil vi bli'r derude. 

Ole. 
Min Fa'er han var en Sømand kæk, der for paa lange Rejser. 
Hans Søn er ingen Døgenigt, der ta'er sin Gæming sløjt. 
Vi lægger ud vor Aare, og i Mast vort Sejl vi hejser — 
saa rider vi mod Søerne, mens Stævnen staar i Sprøjt. 

(Fiskerne er næsten ude med Baaden.) 

Karen 

(styrter frem mod Ole). 

Ole — saa kys mig, før maaské det er Slut — 

Ole 

(ser vist paa hende). 

Vent med de Kærtegn — har ikke Tid — min Glut — 

(Fra Klitten og fra Stranden følger Selskabet Baadens Fart.) 

Anne Margrete 

(fremme paa Scenen). 

Karen — Karen — hvor gaar det med Baaden? 

Karen 

(der sammen med Agnete er oppe paa Klitten). 

De stryger frem for lange og sindige Tag. 

Men Skibet derude det ryster for hvert Slag 
af Bølgerne. 

Anne Margrete. i 

Jesus — frels os af Vaaden. <. 

Agnete 

(skriger). 

Nu gik Stævnen under Vand. 

Karen. 

Og en Braadsø tog væk 
hver eneste Mand, der stod paa dens Dæk. 
Og Baaden er end ikke langt nær derude — 

Anne Margrete. 
Gud sé i Naade til de Folk paa den Skude. 

Agnete. 
Men i Fokkemasten der hænger en Mand. 

Etatsraaden. 
Agnete — kom ned dog, det kan ikke gaa an, 
du bli'r altfor ivrig — dig selv du forglemmer — 

Karen. 
Nu er Baaden derude, og Skibet den gemmer. 

Funk 

(noterende i sin Bog). 

Grønblaatblege slog Bølgerne frem 

med sølvstænksforede, blaahvide Kamme. 

Karen. 
Jeg tror, de har klaret Vraget, og hjem 
de ror med Baaden. 

Lars. 
Ja, Fanden ta' me. 

Anne Margrete. 
Er Ole i Behold? 

Karen 

(henrykt). 

Ja, han sidder til Rors, 
og der sidder en fremmed paa agterste Tofte — 
Ole har laant ham sin uldne Kofte — 
og Resten — ja de gik nok udenbords. 

Etatsraaden. 
Højst sørgeligt i Sandhed. 

DE Petersen. 

Den Stranding var pauvre, 

Agnete. 
Nu naaede de Revlen. 

Karen. 
Og nu slap de over. 

Etatsraaden. 
Saa lad os da hilse de behjærtede Mænd. 

(ned mod Stranden.) 

Jeg gi'er en Dusør til den flinkeste Svejijid. 

4 



å 

I 

I 

I (Fiskerne kommer langsomt, drivende vaade ind ) 



MiLLY Vang 

(begejstret). 

Jeg kunde give Livet for de beskedne Helte. 

Lilly 

(trækker i hende). 

Milly — pas paa — du taber dit Bælte. 

Ole 

(frem). 

En Mand kun bjærget. 

Strandin&jskommissæren . 
Ja saadan slipper 
I jo fra Legen, naar jeg ikke er med! 
Og hvem er den ene? 

Jens. 
Kufskibets Skipper. 
Alle de andre tog Havet afsted. 

Ole. 
Han hang som en Igle i Fokkeriggen, 
vi tog ham, just som hans Liv stod paa Spil. 

Anne Margrete. 
Han frelst! Og alle de andre i Stikken, 
nej, det kan aldrig gaa kristelig til. 

Den fremmede Ejiptejn 

(træder tavs frem i Baggrunden mellem to Fiskere). 

Agnete 

(betaget til Karen). 

Bredskygget Bulehat, Skipperbroge, 
bleg og mager og temmelig klejn. 

Strandingskobimissæren 

(hen mod den fremmede). 

Altsaa forlist i Uvejr og Taage. 
Og hvad Landsmand er I? 

Den fremmede Kaptejn. 

Hollandsk Kaptejn. 



(Tæppet falder.) 

ANDEN HANDLING. 



(Den højtliggende Terrasse udenfor Baldersvig BadehoteL £t Par Dage 
efter Stormen. Til Venstre ses fremspringende Hotellets Mure med Udgang 
til Terrassen. Udsigt over Vesterhavet, der ruller i rolige Dønninger. Midt 
for Scenen bugtende Vej ud gennem Klitterne. Til Højre Klit og Granplan- 
tage. Tiden lige efter Middag.) 

En Opvarter 

(har travlt med at sætte Borde og Stole til Rette, farer ind og .sætter Kaffe- 
servicen frem paa ét af Bordene, medens han med Fistel nynner:) 

I København bor Glæden — 
tjim, faldera, faldera, hurra 
for Figaro og Kæden — 
tjim, faldera, faldera. ^ 

(Fra Hotel-Indgangen kommer Badegæsterne parvis promenerende og spreder 
sig konverserende over Terrassen. Etatsraad Falk fører Frk. Milly, de Petersen 
med Etatsraadinden, Hans Mogensen med Agnete, Funk med Frk. Lilly, 
Folketingsmand Konstantius Kristensen med Frk. Villadsen, Toldkontrollør 
GosKESEN med Fru Villadsen, Værten, Hr. Villadsen, alene.) 

Villadsen. 
Saa ønsker jeg Hersk£d)et: Velbekomme. 

Etatsraaden 

(naadigt nedladende). 

Min gode Mand — lad mig sige det straks — 
der er Ting, der behager mig mere end somme, 
men De serverer min Tro en fortræfifelig Lax. 

Villadsen 

(skrabende). 

Hr. Etatsraad — -mig en Ære. 

Etatsraaden. 

Aa nej — lad være, 
for nu kommer Kritiken og den bliver haard — 
har jeg Ret i, at den Suppe å la Jardiniére 

var nok bare Opkog af den fra igaar? 

• 
Mogensen 

(stangende Tænder, til de Petersen). 

Ta*e mig under Armen, lad os blande os i Mængden 

ærlig talt, man keder sig herovre i Længden. 

Her er altfor ensformigt — og Værten er en BøflfeL 

DE Petersen 

(nikker dybsindig). 

I Saucen var der ikke en eneste Trøffel. 

Frk. Lilly 

(til Funk, idet hun sætter sig ned). 

I Dag var De slet ikke rar, som De plejer — 
hele Tiden ved Bordet var De muggen og tvær. 

Hvor er det gode Humør, som De ejer — 
og som — imellem os — Dem saa mageløst klæ'r. 
Jeg gjorde dog mit bedste, • maaské mér end jeg burde, 
for at muntre Dem lidt. 

Funk. 

Ja det véd Gud, De gjorde. 

Villadsen. 
Kaffen er serveret! 

Etatsraadinden 

(kælen til de Petersen). 

Aa, hør, lille søde! 
DE Petersen 

(springer til). 

Etatsraadinden er saa naadig at befale? 

ExATSRAADmDEN . 

Min Ven - 
De rækker mig nok Kaffen og kommer selv herhen — 
Husk: fire Stykker Sukker og tre Draaber Fløde. 

KONSTANTIUS KrISTENSEN 
(klappende sig paa Maven, til Goskesen). 

Hvor saadan en Middag stemmer Sindet til Fred — 
jeg forsikrer Dem: nu var paa den værste jeg med, 
kunde gaa lige lukt i et Hærudvalgsmøde. 

GOSKESEN 

(snurrende sit gamle Krigerskæg). 

Hm — Hr. Folketingsmand — Politik kan vist spares, 
vi bli'r enige næppe. 

Kristensen. 
Nej Vorherre bevares. 
Jeg mener selvfølgelig for al Politik. 

GoSKESEN. 

For begynder De paa det — blæser straks jeg Retræten. 
Jeg er slet ikke med paa Deres nymodens Skik, 
jeg er tro mod den Konge, som min Fane-Ed fik — 
og forresten efter Middag — 

Kristensen 

(jovial). 

Har De Ansats til Kolik? 
Naa' — ogsaa jeg — som Rigsdagsmand — maa holde 

paa Diæten. 

(Opvarteren byder Kaffen rundt, der skænkes og drikkes. Selskabet har slaaet 

sig ned. Villadsen giver Opvarteren et Vink, hvorpaa denne kommer 

flyvende med en Flaske Cognac etc.) 

Villadsen. 
Etatsraaden maa smage min nye Marteli. 

Etatsraaden 

(med et Sideblik til sin Kone). 

Hm — gaar det an? 

Etatsraadinden 

(til Petersen). 

Paa Ære — jeg forsikrer Grossereren, 
at hvis De ikke var her — jeg keded mig ihjæl — 
Den er jo stor, den Vexel, jeg til mit eget Held 
paa Deres Venskab trækker — men hør alligevel — 

Etatsraaden 

(stikker Glasset ud). 

Hm — saa tror jeg nok, at jeg tør endossere den. 

DE Petersen 

(til Etatsraadinden). 

Deres Datter er dog sød? 

Etatsraadinden 

(spidst). 

Kan De virkelig finde? 

DE Petersen. 
Hvilken grace, hvilken Ynde og hvilken Natur — 
hun minder nu og da om Dem, Etatsraadinde. 

Etatsraadinden 

(smigret). 

Ja — Agnete begynder min Tro at faa Figur. 

Funk 

(der sidder for sig selv yderst paa Terrassen, raaber ned til Ole, der kommer 

gaaende paa Vejen nedenfor). 

Hej — Ole, hvor gaar det? 

Ole 

(tvær). 

Aa — som det kan bedst, 
snart blæser det fra Øst, og snart blæser det fra Vest. 

Funk 

(ler). 

Det var en Nyhed! (rækker ham en Cigar) Kan du ryge Tobak? 

Ole 

(putter den vranten til sig). 

Den københavnske Herre skal ha' flittig med Tak. 

Funk. 
Ole er gnaven. Tænk dog, I Guder — 
Er Bundgamet revnet — gør Kæresten Knuder? 

Ole 

(hvast). 

Hvad angaar det ham? 

Agnete 

(varende, sagte). 

Er De atter paa Spil? 

Funk. 
Frøken, De véd jo, jeg spurgte paa Dril. 

Agnete. 
Man skal slet ikke drille. For saa bh'r selv man drillet. 

KONSTANTIUS KrISTENSEN 
(der har lyttet til, skælmsk knibende det ene Øje til). 

Og blir til Slut som vi. 

Funk. 
Hvordan ? 



Kristensen. 



Sat ud af Spillet, 



Funk 

(tU Ole). 

Har jeg stødt Dem — saa beder jeg — godt Ord igen 
De er hverken den første eller den tyvende. 
Og fortæl saa til Gengæld, Ole min Ven — 
hvordan det staar til derhjemme med den flyvende? 

Ole. 
Hvem mener I? 

Funk. 
. Hollænderen begi'ibeligvis, 
han, som hos jer begræder sin Skudes Forlis. 

Ole 

(alvorlig). 

Den hollandske Skipper har Kammer hos Fa'er — 
betaler sin Kost, gør ingen til Skamme, 
passer sig selv — holder ingen for Nar — 
det var rart, om andre gjorde det samme. 

(nikker og vil gaa videre.) 



59 



Funk. 
Hej -r- Ole — stop Farten, hvorfor saa gesvindt — 
er der noget, der venter derhjemme paa Pladsen? 
Hvorfor Fanden ryger ogsaa straks De i Flint — 
kom meget heller op til os andre paa Terrassen. 

Ole. 
Hvad skulde jeg der? 

Funk. 

Vil De drikke et Glas Vin? 

Ole 

(idet han gaar). 

Nej Tak — jeg skal ikke gøres til Grin. 

Agnete. 
Det havde De godt af, Hr. Funk. 

Funk. 

Som man ta'er *et — 
Den stædige Tølper kan gaa Pokker ivold. 

Agnete. 
Jamen undskyld, De blev ham dog skyldig med Svaret. 

Funk. 
Det er meget, meget værre, at min Kaffe blev kold. 

Etatsraaden 

(til Konatantins Kristensen). 

Den Vankundighed, her raader, gaar over al Grænse — I 

al Slags Overtro blandt Fiskerne gaar jo i Svang — 

det siges for bestemt — og sligt bør man ænse, 

at de fiildt og fast tror, den onde sin Gang 

har faaet her paa Kysten, netop siden den Dag, 

da HoUænder-Kuflfen blev splintret i Kvag, 

og De træffer ej én i den hele Egn, 

som ej Djævelen sér i en hollandsk Kaptejn. 

DE Petersen. 
Hvor kommer det sig, at den hollandske Skipper 
ikke endnu paa Hotellet er set? 

Funk. 
Han holder nok til paa andre Kipper. 

Villadsen. 
Undskyld, Hr. Funk. Jeg har ikke ham bedt. 

Agnete. 
Han bor jo dernede hos gamle Lars Fisker. 

DE Petersen. 
Fi done — den Mand maa dog savne al goUt. 

Funk. 
Han har Ole til Selskab — som er værre endnu. 

Agnete. 
Man skulde nsesten tro, De paa Ole var jaloux, 
eller har De endnu ikke glemt Deres Visker? 

Mogensen. 
Han maa være fattig som Kirkerotten, 
siden han hertil ikke Vejen end fandt. 

Funk. 
Med mindre da den Skipper har, som man siger, dobbelt 

Botten, 
og holder sig væk for at være intressant. 

Villadsen. 
Jeg tager mit Varsel af alle Dommene, 
som er fældet her om den fremmedes Færd, 
og siger blot, at for mit Vedkommende 
er jeg glad, at han ikke har meldt sig her. 
Saadan en Skipper paa næstyngste Gage — 
og hvis Fartøj er strandet — jo den er vist ren — 
hos mig skal han aldrig sætte sine Ben. 

Etatsraaden 

(oTerlegen). 

Det er rimeligvis en tvivlsom Personnage. 

GOSKESEN 
(rømmer sig). 

Hm — det gmc mig ondt — ja sandelig gør *et — 

om for min Skyld Glæden skal blive forstyrret — 
men Kaptejnen, hvis Navn jeg vist næppe tør nævne, 
ham har netop her jeg i Aften sat Stævne. 

Frk. Lilly 

(med et henrykt Hvin). 

Er det muligt? 

GOSKESEN. 

Ja — det er s 'gu ganske bestemt. 
Før han blev omtalt, havde nær jeg det glemt — 
Og hvad mere er, naar jeg ser paa mit Uhr, 
opdager jeg pludselig, at snart han kan komme. 

MiLLY. 

Hvad maa jeg høre? Jeg maa rette min Figur. 
Lilly — hvor er Spejlet — du tog det i din Lomme. 

Fru Villadsen. 
Skal Frøknerne op, tror jeg nok, at jeg føl'er — 
der er noget at rette ved mine Krøller. 

(Alle tre gaar.) 

Funk 

(til Agnete, med et spydigt Smil). 

Skal De ikke ogsaa? 

Agnete. 
Det skulde De beskrive. 

Funk 

(sagte). 

Tilgiv mig, Frøken — den daarlige Spøg. 

Agnete. 
De tror, De er morsom. 

Funk. 

Høg over Høg — 
De bliver, fordi De kun behøver at blive. 

Etatsraaden 

(klinkende med Konstantins Kristensen). 

Nej, det nytter nu ikke noget, min bedste, 
jeg holder paa Dannemarks Værn og Fæste, 
mig rokker De ikke ud af en Flæk — 
om saa hele Partiet gaar bag af Dansen — 
Jeg bliver tilbage og planter paa Skansen 
den sidste, min Fane standhaftig og kæk. 

Kristensen. 

Standhaftighed er et Ord, som jeg lider. 
Jeg siger, skønt just ikke vant i Jus: 
Der er Ret og Uret^paa begge Sider 
og granske Forskellen, hvem der gider, 
man skal holde paa sit, saalænge det bider, 
saasandt som mit Navn er Konstantins. 

Etatsraaden. 

Jeg synes, De sidste Vinter løb over — 
om Forladelse: svigted Kuløren saa smaat. 

Kristensen. 

Det kan ské for den bedste — det lyder lidt raat, 
men betænk, naar sin Valgkreds en Bane man lover. 

Hans Mogensen 

(nærmer sig Agnete). 

Frøknen er saa underlig stille i Dag? 

Agnete. 
Finder De det? 

Mogensen. 

Ja, mulig jeg fejler. 
Smiger er nu en Gang ikke mit Fag, 
men jeg tilstaar, jeg savner, trods al anvendt Umag 
det fortryllende Smil, hvortil alle vi bejler. 

Agnete 

(spydig). 

Det var nydeligt sagt. 

Mogensen. 

Hm ^- jeg tilstaar jo gærne, 
jeg har ikke det fjærneste Talent som Poet. 

Det har De ikke. 



Mogensen. 
Jamen jeg er diskret 
og tro og har langt mere Hjærte end — 

Agnete. 

Hjærne! 

Mogensen 

(fortrydelig). 

Det mente jeg ikke. De forstod mig vist godt — 

Agnete. 
Ja — De vilde nok forsøge en Smule Bagtalelse. 
Værsaa artig, hvis det kan Dem bringe Husvalelse. 
Mig generer det ikke. Det morer mig blot. 

Mogensen. 
Aa Frøken — 

Agnete 

(atter godmodig). 

Naa — Skylden er vist mit Humørs — 

jeg er sær i Dag, jeg har mine Luner. 

Tal om noget andet — om Smør, om Kapuner, 

fortæl mig lidt nyt fra Handel og Børs. 

Det morer mig saa voldsomt. — Er der ny Telegrammer? 

5 

Mogensen 

(ivrig og interesseret). 

Desværre, Frøken — det er lutter Jammer, 
Sukker-Aktierne falder igen. 

Agnete. 
Hold paa dem. 

Mogensen. 
Nej — tværtimod, jeg vil sælge, 
i denne Kasus man kan ikke vælge — 
det Raad har jeg faaet af den og af den. 

Agnete 

(tilsyneladende sagkyndig). 

Ingen kan jo sige, om den Nedgang er varig. 

Mogensen. 
Men de noteres saa langt under Pari, 
at det var Daarskab at holde paa de Stumper 
— man smider Kortene — ganske som i L'hombre. 

Agnete. 
De er vist en grumme dygtig Agent — 

Mogensen. 
Det smigrer jeg mig med — efter ringe Evne. 
Man plejer mig mellem de første at nævne, 
og paa Børsen er mit Navn jo mér end bekendt. 

Agnete. 
Alt det interesserer mig i højeste Grad — 

Mogensen. 
Og hvor jeg er smigret - næppe De fatter, - 
at De virkelig hører mig, at selv De mig bad 
føre Samtalen ind — uden Spøgen og Latter — 
paa alvorlige Gebeter, paa min Stands Interesser, 
det er mageløst, det er kvindeligt og fint. 
Deres Mangel paa Forstaaelse har hidtil mig pint. 
Skal jeg forklare Dem Ruten over Gjedser? 

Agnete. 
Det var meget elskværdigt, om bare De vilde. 

Mogensen. 
Alt til Deres Disposition vil jeg stille — 
De imponerer mig — hvem skulde dog troet, 
at De havde Sans for en — 

Agnete 

(brat afbrydende ham og forladende ham). 

Kraftidiot ! 

(Hans Mogensen staar maabende tilbage.) 

Mogensen. 
Nej — om jeg begriber et eneste Ord — 
nys saa alvorlig, saa praktisk, saa dygtig — 
og saa med ét, som jeg allerbedst tror, 



68 



jeg har hende, ler hun mig ud uden Spor 
af ydre Anledning. 

Funk 

(der sidder overskrævs paa Terrassens Rækværk og ryger, trøstende). 

Ja, Kvinden er flygtig. 
Etatsraaden 

(tU Funk). 

Hør nu, De Digter. 

Funk. 
Hr. Etatsraad — Deres Tjener. 

Etatsraaden. 
Følger De mig paa min sædvanlige Tur? 
Jeg maa ned til Stranden og strække mine Sener — 

Funk. 
Jeg er bange, mit Selskab kun lidet dur. 
At spadsere efter Bordet jeg principmæssig hader. 
Desuden er jeg træt, saa hvis De tillader — — 

Etatsraaden. 
Jeg forstaar. De vil hellere ha* Dem en Lur. 
Saa bliv De kun hjemme, De Dovenkrop — 
det er ikke saadan at faa de Digtere op, 
med mindre man da gi'r Dem en rigtig Tryksejsten. 

Funk. 
Ja — det har jeg altid hørt, skal hjælpe paa Gejsten. 

KONSTANTIUS KRISTENSEN. 

Ifald Etatsraaden til Takke vil ta* 

med mit Følgeskab, er jeg gærne til Tjeneste. 

Mogensen 

(tjenstivrig). 

Folketingsmanden er skam ikke den eneste. 

Kmstensen. 
Der er hundred af samme Slags, hvor jeg kommer fra. 

Etatsraaden. 

Lad gaa Hr. Kristensen. Min Arm — tag kun fat. 
Jeg glæder njig paa Forhaand til en livlig Debat. 

Kristensen. 

Jeg med. Mens med Ordene hinanden man tugter, 
og gensidig trækker hinanden tilvands, 
opnaas dog maaské, hvad man plejer hertillands 
eufemistisk at kalde for Forhandlingens Frugter. 

(Etatsraaden og Konstantius Kristensen gaar Arm i Arm bort.) 

Hans Mogensen 

(undertrykkende en let Gaben). 

Selskabet undskylder — at jeg maa forsvinde, 
paa mit Værelse venter den sidste Post. 

For en Times Tid maa jeg slutte mig inde — 

(tømmer sin Cognac) 

som man si'er: paa almindelig Fangekost. 

(Mogensen gaar.) 

DE Petersen. 
Naa, der er nok almindeligt Opbrud i vor Lejer — 

Etatsraadinden . 
Jeg haaber, vi alligevel bliver, vi to — 
De forlader mig ikke. 

DE Petersen 

(der gæme vil hen til Agnete). 

Nej, hvor kan De tro — 
OU peut on étre mieux — — 

Etatsraadinden. 

De smigrer, som De plejer. 
Forresten, Hr. de Petersen — og det er nu sandt — 
vil jeg tilstaa, at jeg finder Dem ganske charmant. 
En Mand med Deres Smag, Deres Aand, Deres Tone — 
er sjælden at træffe i vor Plebejertid. 

DE Petersen. 
Det er meget sagt, om end jeg bestræber mig med Flid — 

E TATSRAADINDEN. 

De er snart i den Alder, da man søger en Kone. 

Har De søgt, har De fundet — aa, til mig kan De godt 

betro Dem — jeg er Dem en moderlig Veninde. 

DE Petersen. 
Hm — jeg véd ej, om jeg tør — jeg har tænkt jo saa 

smaat — 
man siger, det er vanskeligt den rette at finde, 
men ikke desto mindre — — 

Etatsraadinden. 

Ja — tænkte jeg det ikke — 
jo, Hr. Petersen, jo, jeg har fanget Deres BUkke — 

(hviskende) 

Den smaa Frøken Villadsen derhenne paa Bænken 
er virkelig nydelig. 

de Petersen 

(forbavset). 

Finder De? Naah! 
Hun siger ikke meget. 

Etatsraadinden. 

Det tyder paa Tænken. 
Og Partiet er jo godt 

DE Petersen. 

Det vil ikke forslaa. 
Jeg tilstaar. Frue, denne Gang forkert har De gættet. 

Etatsraadinden. 
Jeg synes dog, at jeg har bemærket lidt Flirt. 

DE Petersen. 
Jeg forsikrer, jeg er ganske ander swo engagiert. 

Etatsraadinden 

(rejser sig). 

Jeg slipper Dem ej, før Deres Hjærte De har lettet. 
Giv mig Deres Arm — saa spadserer vi lidt 
dernede i Granplantagen vil vi os hygge, 
der er ensomt og svalt og Stilhed og Skygge — 

(hun trykker sig kælent ind til ham.) 

DE Petersen 

(for sig selv). 

Hm — dette her, det tegner s'gu en Smule for hedt. 

(De gaar sammen, Agnete og Fmik ser vist efter dem. Samtidig rejser Frøken 

Villadsen, der ikke har mælet et Ord, sig og gaar med et dybt Suk ind i 

Huset efter at have sendt et i^tjaalent Blik efter Petersen.) 

Villadsen 

(til Goskesen). 

Hm — jeg tror, der endnu er et Par Draaber i Flasken.. 
Skal det være et Glas — vi to gamle for os selv. 

Goskesen. 
Det var Synd, at la' Guds Gaver gaa til Spilde i Vasken — 
Tak som byder. Skaal. Og Lykke og Held. 

(de sætter sig til at drikke gevaltig. ' Stumt Spil mellem de to unge.) 

Villadsen. 
Jeg synes. De fortalte, De ventede Kaptejnen. 

Goskesen. 
Ja Død og Salte — hvor Pokker mon han bliver a*. 

Villadsen. 
En løjerlig Fyr, bli'r der sagt. 

GOSKESEN. 

Skal man ta'e 
efter, hvad der siges — saa maa jeg svare ja — 
Jeg tror at Folk er bange for ham — Folk her paa 

Egnen. 

Villadsen. 
Han bider s'gu ikke. 

Goskesen. 

Nej begribeligvis. 
Selvfølgelig ænser man ej Ammestueløgne. 
At han er af Kød og Blod har jeg set med egne Øjne, 
men ligegodt var det nu et mystisk Forlis. 

Villadsen. 
Gu* var det saa — det kan der ej disputeres om. 
Endnu et lille Glas. Til Helved! Flasken tom! 

Goskesen. 
Ja saa min Sandten er den. 

Villadsen. 

Men nede i min Kælder 
har jeg liggende en ganske, ganske udsøgt Marteller — 
De er jo en Vinkender og det af de stærke — 
har De Lyst at se med mig paa et ekstrafint Mærke? 

GOSKESEN. 

Det kunde intressere mig — naar bare saa ikke 
Kaptejnen gaar forgæves. 

Villadsen. 

Aa, han finder Dem nok. 

(hvisker) 

Der er Bord og Stole dernede — vi kan sidde og drikke — 

GoSKESEN. 
Lad gaa (rejser sig). 

Villadsen. 
Nu skal De smage en ægte Medoc. 

(De to gamle Herrer forsvinder Arm i Arm. Funk og Agnete sidder alene 

tilbage. Mørket falder paa. En Stund er der Stilhed. Man ser Spidsen af 

Funks Cigar gløde i Skumringen. Agnete synes at drømme. Saa rejser han 

sig, smider Cigaren ned paa Vejen og gaar hen til hende.) 

Funk. 
Frøken Agnete — De har hørt paa det hele, 
tavs som jeg selv, og med Tanker vist som jeg. 
Jeg føler det saa klart nu, Iwor vi to maa dele 
fælles Syn paa hele det infame Staahej. 

Agnete 

(kølig). 

Og De føler rigtig Væmmelse? For Alvor er De led? 

Funk. 
Væmmelse? Ja tro mig, i en Grad De ikke aner. 

Agnete. 
Og hvorfor det i Grunden? Skriv blot det hele ned 
og benyt saa, som De plejer, hvad De har hørt og véd, 
til én af Deres spændende Nøgleromaner. 

Funk. 
Hm — det kunde jo tænkes — Fristelsen var der. 
Saa sandt, som jeg lever, jeg havde Lyst at slaa — 
nej, slaa er for lidt, — til at sprætte op og flaa 
hver en Hykleri-Moralens tre Alens Garder. 
Denne Bande af Snobber — den ækler mig i Sjælen, 
hvor hver Mening er saa rundet og glattet som med Høvl. 
Bedsteborgeriet fra Issen og til Hælen, 
til Hobe vandet ud i lutter Kaffe med Vrøvl. 
Og midt i hele denne gemene Slapperads 
dér sidder De, Agnete, som er ung, som er Kvinde, 
sidder dér og tier, sidder der til Stads — 
og la*er Dem tælle med, skønt saa lidt i Laget inde, 
som en stoltelig Taarnfalk paa sin knejsende Tinde. 
Naar bryder De dog ud? Naar løfter De til Flugt 
Deres unge, stærke Vinger, der kan bære saa vide — 

Agnete 

(nikker langsomt med Hovedet). 

Det gør jeg nok en Dag, naar med min Fejghed jeg faar 

Bugt - 
naar jeg taaler at se alting bag ved mig slukt og lukt, 
og naar Flyvekammeraten er trofast ved min Side. 

Funk. 
Han er beredt og ventede taalmodig og længe 



Agnete. 



Ventede? Paa hvad? 



Funk. 
Paa det kaldende Vink! 

Agnete. 
Og om jeg kaldte? Kom han saa lydig og flink 
for at bejle til mig og til Etatsraadens Penge? 
De svarer ikke, Funk. 

Funk. 

Nej, tillad mig — jeg tier, 
naar De ubarmhjærtig slaar mig en Stemning ihjæl, 
naar De biyder af med skurrende Disharmonier 
den sejersstolte Sang, der just fødtes i min Sjæl. 

Agnete 

(blødere). 

Og hvorledes lød den Sang? 

Funk. 

Den lød om en Veninde, 
jeg traf i fordums Dage og hurtigt vandt kær. 
Vi skiltes — men aldrig gik det mig af Minde, 
at hun fremfor nogen forstod mig, var mig nær — 



77 



Agnete 

(livlig). 

Det var dengang, Funk, da selv De endnu var en anden — 

længe forinden De ble^ fejg, gik paa Akkord, 

længe forinden De forskrev Dem til Fanden, 

da De havde Tro i Hjærtet og Tanker i Panden, 

som nu vilde gaa Dem over Hovedet bort. 

Fuld af Begejstring, af Kamplyst og Trods 

vovede De kækt et Dystridt med Alverden. 

Med øxeskarp Tanke — en hensynsløs Profos — 

tog De fat paa hver Kryster, hver Nar og hver Klods, 

der kom Dem i Vejen, vilde stoppe Deres Færden. 

Hvad blev der af det hele — den staalsatte Ridder, 

der fordum løb for Frihed og Ungdom grassat — 

og knapt havde Plads nok i Tankeverdnens Vidder — 

han blev, som mange andre, tilsidst kun Renegat. 

— Jeg tilstaar frit og ærlig, at en Gang har jeg drømt, 

at De som min Helt skulde træde i Skranken — 

Til Dem gik mine Længsler — Dem gjaldt mit Hjærtes 

Banken. 
Men det er længe siden. De selv har Dem dømt, 
den Dag, da De gik hen og blev som de andre, 
brød overtvært og tog den gamle Tur, — 
den som man kalder: til Kanossa at vandre. 
Det gode Selskab vandt De i den nye Mondur — 
net i Tale, i Manerer, i den Digtning, De skabte. 
De skal vide det nu: det var dengang. De mig tabte — 
Og hører jeg, som før, et Udbrud, der er ægte 

af den gamle Pirat, De ej helt kan fornægte, 

saa sukker jeg kun stille: Ils sont passés ces jours. 

Funk 

(smilende). 

Kloge Agnete — De, som har set saa klart, 

og dog har overset det eneste, der gælder! 

Saa De tror, at den Forvandling kan besørges sqjsl snart, 

saa De tror, at Landsknægte, der puttes i Celler, 

glemmer saa hurtig den fordums Fejdes Art? 

Agnete. 
Om Dem tror jeg, Sagaen mere ej melder. 
Udbruddet før, der klædte Dem saa godt, 
det var jo bare, om rigtig jeg da gætter, 
fra Deres Ungdoms Fyrværkeri en sidste, flot 
Buket til Finale af lysende Raketter. 

Funk. 
Nej — det var — for at bruge det Billed, De nok ynder — 
én Afdeling, der er Slut — og den næste begynder — 
den rigeste og bedste, den kommer tilsidst 
med Ildregn og Flammer fra et glødende Krater, 
med Knald eller Fald, med Bomber og Granater — 
og dertil skal De laane mig den tændende Gnist. 

Agnete. 
Er det sandt, saa forstaar jeg ej de Veje, De gik. 

Funk. 
Det er velbekendt, at Kvinder har ej Sans for Politik. 

Om nu min hele Færd i det sidst forløbne Aar 
var den dristigste List fra Begyndelse til Ende? 
Om jeg gik forklædt, saa slet ingen kunde mig kende, 
kende den rivende Ulv imellem Faar? 

Agnete 

(vantro). 

De har spillet Rollen godt — det var tit vederkvægende 
at høre Dem ganske som de andre — nemlig brægende. 

Funk. 
Ellers var jeg ikke undsluppet Kontrollen, 
husk paa det Kobbel Hunde, der vogter Faarefolden. 
Jeg slap derind med List — nu gaar jeg paa Lur, 
venter paa Øjeblikket, holder mig rede, 
De kan tro, at stundom har den "været drøj, den Kur, 
naar jeg maatte lægge Baand paa min Ulvenatur 
og la* vær' at slaa en Tand i en værdig, gammel Bede. 

Agnete. 
Jeg tvivler endnu. 

Funk. 
Deres Tvivl jeg skal beskæmme. 
En skønne Dag skal Vilddyret sætte i Spring, 
jeg lover for, at vidt skal det spørges omkring, 
naar Kampen atter rejses for Alvor herhjemme. 
Og Dagen kommer snart, da Foldens Yægge styrter — 
saa er det nok, det kniber for de velbestalter Hyrder. 

Agnete 

(rækker ham Haanden). 

Nu tror jeg, jeg kender Dem omsider igen. 

Funk 

(henrykt). 

Er det Alvor, Agnete? 

Agnete. 
Lad de bitre Ord glemmes. 

Funk 

(kysser hendes Haand). 

Agnete — Deres Tillid skal ikke beskæmmes. 
Mine Løfter skal ej vejres for Vindene hen. 
Stærk og ung som fordum skal atter jeg stride 
med min kække Zigøjnerske rank ved min Side — - 
Kampens søde Løn — 

Agnete. 
Er mit Ja-Ord, min Haand. 

Funk. 
Endelig — min Elskede. 

Agnete. 
Bind mig i Baand, 
der trofast kan holde. Vé os — om de sprængtes. 

Funk. 

Agnete, ak vidste du, hvor jeg har længtes — 

hvor jeg drømte om dig som om Soldag i Gry — 
hvor jeg drømte om dig — som om Hæder og Ry — 
Nu er Flodtiden kommen, og Strømmene stiger, 
jeg er ung, jeg er Konge af Fremtidens Riger — 
og du skænker mig Livet — du laaner mig Kraften. 
Jeg tror nok, at jeg taler med din Fa'er endnu i Aften. 

Agnete. 
Se derude, min Ven, hvor Mørket falder tæt, 
hvor Nattens Skygger tungt imod Strandbredden glider. 
Det sukker hult fra Søen — ak, mit Sind er ej let 
selv i denne Stund. 

Funk. 
Agnete — du er træt — 

Agnete. 
Se den sorte Rytter, som i Skyerne rider. 

Funk. 
Du sværmer, min Ven, du ser Syner, — jeg tror 
den Aftenluft er farlig her ved Havdybets Strømme. 

Agnete 

(klynger sig til ham). 

Der er Uro i mit Sind. 

Funk. 
Svøb om dig Kappens Foer. 

(hyller hende til.) 

Lad os følges ind, Agnete, mens Skyggerne mod Jord 

6 

sænker sig omkring os. Bag deres T aageflor 
ser jeg Fremtidens straalende Eventyrdrømme. 

Den hollandske Kaptejn 

(staar pludselig midt imellem dem som skudt op af Jorden. Agnete udstøder 

et lille Skrig). 

Den hollandske Kaptejn. 
God Aften — og undskyld, om jeg kommer til Ulejlighed — 
jeg ønskede at tale med en Toldkontrollør — 
jeg erindrer ikke Navnet — 

Funk 

(gnaven). 

Hm — han var her sgu før — 
Jeg skal kalde paa ham. 

Kaptejnen. 
Tusind Tak. 

Funk 

(til Agnete). 

Agnete, min Dejlighed — 
vent mig i Salen, jeg kommer straks efter — 

(ud i Baggrunden.) 



Agnete 

(der har nikket bifaldende, gør Mine til at gaa ind, men standser, bundet af 

den fremmedes Blik). 

Kaptejnen. 
Tilgiv mig, Frøken, om forstyrrende jeg kom — 

jeg er fremmed her paa Stedet, hvor mit Skibbrud mig 

hæfter, 
Toldkontrolløren jeg spørger kun om. 

Agnete. 
Han kommer straks. Behag at tage Plads, Hr. Kaptejn. 

Kaptejnen. 
De kender mig? 

Agnete. 

Jeg saa* Dem den Aften, De stranded*, 
dengang Fiskerne bar Dem indover Sandet. 

Kaptejnen 

(forbavset). 

Og De har hjemme her i denne halvvilde Egn? 

Agnete. 
Aa nej — }eg bor kun her som Gæst paa Hotellet. 

Kaptejnen 

(høflig). 

At jeg træffer Dem, skylder jeg da højligen Heldet. 

Agnete 

(undvigende). 

Og De er kommet Dem igen efter Skibbrud og Forlis? 

Kaptejnen. 
Det gaar an. 

6* 

Agnete. 
Men sent, forstaar jeg, forvinder De Tabet 
af Mandskab og Ladning. 

Kaptejnen. 

Dyr var den Pris, 
for hvilken Deres Vesterhav slap mig af Gabet. 
Dog gives der i Verden vel tungere Sorg 
end for Mandskab og Ladning, for Tougværk og Klude — 
Ladning og Skib kan jeg atter faa paa Borg — 
om bare ikke andet var blevet derude. 

Agnete. 
Jeg forstaar Dem ikke ret. 



Kaptejnen 



(ler). 

— Nej, sé det er just Tingen - 
jeg forstaar ej mig selv — og mig forstaar ingen. 

Etatsraadinden 

(kommer til sammen med de Petersen, begge i højst animeret Stemning). 

Tak for Turen. 



DE Petersen. 
Jeg be'er. 

Etatsraadinden. 

. Nej, det er mig, der maa be*. 

DE Petersen 

(pegende paa Kaptejnen). 

Fru Etatsraadinde — undskyld at jeg spørger — 
hvem er den Herre? 

Etatsraadinden. 
Hvem? — Nej, hvad maa jeg se. 

(begge op paa Terrassen.) 

Agnete 

(præsenterer). 

Den hollandske Kaptejn, som for Skibbruddet sørger. 

Etatsraadinden 

(spidst hilsende). 

Ah — det glæder mig meget — men, lille Agnete — 
er det ogsaa ganske passende — om her vi blev sete, 
hvor jeg træffer min Datter saadan ganske alene 
i téte-a-téte med en fremmed. 

DE Petersen. 

Mon dieu — hvilken Scene. 

Agnete 

(utaalmodig). 

Jeg har jo sagt Mama — 

Etatsraadinden. 

Nej, tro ikke, du slipper — 
min Datter l^ammen med en ubekendt Skipper. 

Etatsraaden 

(der sjimnien med Konstantius Kristensen kommer til Stede). 

Hvad er her paa Færde? 

Kristensen. 

Her er nok Plaser. 

Etatsraadinden. 
Det ser du vel selv. Jeg skal hurtig forklare dig — 
Her træffer jeg Agnete — med en fremmed Kavaler, 
den hollandske Kaptejn — 

Etatsraaden. 

Ih — vor Herre bevare mig. 

Kaptejnen. 
Tillad, at jeg forklarer — jeg traf Frøknen her ved Døren, 
da jeg kom for at spørge efter Toldkontrolløren. 

Agnete. 
Jeg var sammen med Funk, og Funk var saa skikkelig 
at gaa efter Goskesen — de er her øjeblikkelig. 

Etatsraaden 

(beroliget). 

Naa, det er det hele. Hvorfor raaber du Gevalt 
i Stedet for at byde Kaptejnen ind i Stuen. 

Etatsraadinden. 
Jo, det manglede bare. 

Kaptejnen 

(høflig). 

Jeg forstaar ikke Fruen. 
Etatsraadinden 

"^ (til sin Mand). 

Forstaar sig — jeg har Uret i dette som i alt. 
Men jeg siger det blot, hvis det st^d i min Magt, 
og hvis du var en Mand og en Fader med Takt, 
saa værnede du vist lidt mer om dine egne. 

Etatsraaden 

(ser vist paa hende). 

Det skal jeg^ naar det kræves. Her var det blind AUarm 
Aa, de Petersen, ræk De min Kone Deres Arm — 
Kaptejnen er her blot paa Tjenestens Vegne. 

GoSKESEN 

(med Funk og Villadsen). 

Undskyld, Hr. Kaptejn, jeg har ladet Dem vente. 
En Embedsmand har travlt, der er Pligt efter Pligt, 
som til Hobe skal passes og holdes in mente, 
det er drøjt for en ældre Mand, der tilmed har Gigt. 
Tjenesten, forstaar De — er mestendels Trælskab, 
men nu er jeg Deres — faldt Tiden Dem lang? 

Kaptejnen. 
Hvor kan den gøre det i saa behageligt Selskab? 

Etatsraaden 

(til sin Kone). 

Dér fik du det at høre — en fin Kompliment. 

Etatsraadinden . 
Tak — jeg hørte det nok — og skal huske til din Ros, 
at du lod mig insultere af en simpel Matros. 

Frøknerne Vang 

(fra Hotellet, opstadsede og interesserede, i Munden paa hinanden). 

Er han kommen? Er det sandt? 

Funk 

(spydig). 

Ja — det sjældne Fænomen 
er arriveret. Skal jeg præsentere Dem? 

LnjLY. 
Ja, jeg vilde saa gæme. 

Funk 

(til Milly). 

De skal ikke genere Dem. 
De kan skildre hele Scenen å la Flygare Carlén. 

(Damerne hilse paa Kaptejnen.) 

Etatsraadinden . 
Se bare, hvor forlegne — før levned' de ham knapt 
Ære for to Skilling — ja, hvad skal man slutte — 
se paa Frøken Milly, hun er ganske fortabt. 
Det kan man kalde et Omslag. 

Funk. 

Ja — et rapt, 
men trøst Dem, kære Frue: cosi fan tutte. 

GOSKESEN. 

Undskyld mig, raine Damer, at jeg maa forstyrre. 

Lilly. 
Aa, lad os dog beholde Kaptejnen et' Sekund. 

Kaptejnen. 
Forretningen kalder. 

MiLLY. 

Har det Hast? 

GoSKESEN. 

I Gør mig ondt. 

Først maa vi ha' Kaptejnens Affærer paa det tørre. 
DqJ varer ikke længe. Det kan snart være sket — 
saa faar Damerne, som det hedder, anden Prioritet. 

Kaptejnen 

(bukker med en stum, ærbødig Hilsen for Agnete, overseende det øvrige 
Selskab og gaar saa sammen med Goskesen ind i Hotellet) 

Etatsraadinden. 
Naa — Gudskelov, han gik. Jeg beklager det ikke. 

Lilly. 
Jeg ikke heller. 

Milly. 
En ubehøvlet Ka'l. 

Funk. 
Jeg syntes, før laante De ham brændende Blikke — 

MiLLY. 

Gjorde jeg? Nej, maa jeg be*. 

Funk. . 
Hm — maaské kan jeg fejle — 

MiLLY. 

For mig kan den Skipper faa Lov lil at sejle — 

(hen mod Agnete.) 

Desuden var det klart nok, at Manden var gal. 

Lilly. 
Jeg maa tilstaa — det var heller ikke mit Ideal. 

Funk 

(ler). 

Almindelig Skuffelse? Ja, hvad skal man sige? 

Etatsraaden. 
Det var nok et Held for Kaptejnen, at han gik. 

Etatsraadinden 

(til Agnete). 

Naa — der var dog nok én, som fandt Naade for hans Blik, 
ja, ja, jeg skal ha*e Øjnene med dig, min Pige — 

Villadsen. 
Monstro han bli'r til Aften? 

Etatsraadinden. 

Hvad mener De? her? — 
ja, saa spiser vi inde hos os selv. 



91 



Etatsraaden. 

Ja — mig det samme — 

(til Funk.) 

Hvad synes saa De om Kaptejnen, Hr. Poet, 
nu da „den flyvende" De har personlig set — 

Funk. 
Jeg maa tilstaa, at i hans Sted jeg vilde mig skamme. 
Som Spøgelse betragtet var han grumme ordinær. 

Etatsraaden. 
Naa — nu er han jo væk og har fundet, hvad han 

søgte — 

Agnete 

(haanlig). 

Og har efterladt det samlede Selskab sit Rygte 

til venlig Overgramsning — hvor herligt at høre — 

men jeg stopper — med Tilladelse — for Sladren mit Øre. 

Funk. 
„Han stopped' hendes Øre, han stopped' hendes Mund, 
saa tog han hende med sig til Havets Bund" — 
Skønne Agnete — har Dem Havmanden daaret? 

Agnete 

(truer ad ham med Fingeren). 

De fortjente, at Havmanden drog Dem ved Haaret ! 

De, som er Digter, burde dog have. Følelse 

for en Stakkel, som staar fremmed mellem fremmede Sind. 

Etatsraaden. 
Nok med det Trætteri! Det er Tid at gaa ind, 
her er forbistret koldt — denne aftenlige Vind 
skaffer mig en skønne Dag en grundig Forkølelse. 

(De begynder alle at gaa ind, Funk er blandt de sidste.) 

Funk 

(til Agnete, der ikke gør Mine til at gaa). 

Lad OS følges, Agnete — min elskede Ven. 

Agnete. 
Jeg kommer straks. 

Funk. 
Saa venter jeg. 

Agnete. 

Nej, gaa kun med Troppen, 
ganske som De plejer — giv Partiet som Snobben. 

Funk. 
Jeg spøged blot, Agnete! Hvorfor saa højtidelig? 

Agnete. 
De har skuffet mig paany, vil De skuffe mig idelig? 
Skal bestandig Deres Billed* glide ud — svinde hen? — 
Lad mig ene. Jeg følger. Vis saa Dem selv igen. 

(Funk bøjer sig over hendes Haand, kysser den, følger saa efter de andre.) 

Agnete 

(i Skumringen, i et Hjørne af Terrassen). 

Saa gik da hele den snadrende Flok, 



I 

han med, og jeg er alene tilbage, 

grænseløs ene — skønt Venner nok 

gad trænge sig om mig alle mine Dage — 

ene. fordi jeg har Raad til at vrage. 

Rig som den, der ej drikker til Bærmen, 

og fattig som den armeste Betler i Sværmen. 

(gninder lidt.) 

Fattig som den Orm, jeg selv træder under Hæl — 
uden én forstaaende Menneskesjæl. 

Et Øjekast — et svindende Blink 

ved det korte, flygtige Møde — 

var det en Hilsen, var det et Vink 

fra en fattig Sjæl, der ligesom min i Ensomhed maa forbløde? 

Sælsomt, at aldrig jeg anede før, 
hvad dragende Magt der kan ligge — 
Magt, der gør Sanser og Tanke ør — 
i sligt et undsluppet Flygtningevildts de lønligst talende 

Blikke. 

Et Øjekast, der gik ikke fejl, 
med Bud fra Havdybet ude. 
Livsens Hav, hvor for fiilde Sejl 

Farten gaar rask, til der varsles Forlis af en flyvende 

Hollænders Skude. 

Ammestuesnak! Og hvem tænker jeg paa, 
jeg, som i Dag til en Mand har mig bundet! 

(ler bittert) 

Jeg, som saa sikkert til Havnen har fundet. 

(lytter.) 

Jeg synes, jeg hørte nogen i Hulvejen gaa. 

Anne Margrete , 

(kommer listende frem ad Vejen oppe fra Klittei^e, standser og ser sig om- 
kring, opdager ingen. Nærmer sig saa Granplantagen og gør Signal med et 
Ugleskrig. Lars og Peter Fisker kommer frem derfra). 

Naa — er I dér — det var godt, at I kom, 
at I to Kumpaner dog ikke blev bange. 

Peter. 
Vi ventede længe (viser sin Flaske). Se, Flasken er tom. 

Anne Margrete. 
Man maa være forsigtig. Der var nogen deroppe. 

(peger mod Terrassen) 

Henne i Klitterne maatte jeg stoppe — 

i Morgen skal jeg fylde din Flaske med Rom. 

Lars 

(hvisker). 

Kaptejnen er ude i Aften. 

Anne Margrete. 

Kaptejnen — 
sig heller: den lede Satan sel' 
en Pest, en Fordærv for hele Egnen. 

Peter. 
Anne Margrete — vi véd det helt vel. 

Ole Persens smækfede So maa I vide 
den laa i Morges stendød paa sin Side 
og strakte ret ud fra sig alle fire. 

Anne Margrete. 
Jeg har sagt jer det før, og jeg si'er det ej tiere — 
det Troldepak maa vi fra Kysten ha'e væk. 

Lars 

(ryster over hele Kroppen). 

Og hos mig han bor. Aa, det er en Skræk. 
Der er ikke den Nat, han sover i Sengen, 
altid saa skal han til Havstokken ned, 
begribeligvis — hans Sjæl har ej Fred — 
og det værste er: han forkogled mig Drengen. 
Ole har slaaet for mig i Bordet 
og lovet mig Klø, om jeg krummer et Haar 
paa den fremmedes Hoved. 

Peter. 

Saa tag ham paa Ordet, 
gamle Lars Fisker, jeg véd, at I slaar 
en proper Næve og aldrig skælvede. 

Lars. 
Nej saa min Salighed om jeg vil. 
Før man har sikret sig Himmerig til, 
skulde Pokker lægge sig ud med Helvede. 

Anne Margrete. 
Hvad mener du dermed? Er du bleven fejg? 
Kan virkelig Ole sin Fader skræmme? 

Lars. 
Jeg er med, naar vi ta'er ham paa Alfarvej, 
blot ikke hos mig i Stuen derhjemme. 

Peter. 
Naa — er det det hele, saa véd jeg Raad — 
jeg har sporet den flyvende Hollænders Veje — 
hver Dag er han oppe ved Lynæs Leje, 
ene, tilfods, uden Følge, uden Baad. 

Anne Margrete. 
Ved Lynæs Leje? 

Peter. 
Ja, Gud véd, hvad det rager ham. 

Anne Margrete. 
Dit Tossehoved. Den Gaade er let. 
Al Slags Djævelskab søger mod en beslægtet Plet — 
forstaar du da ikke, at Troldkirken drager ham? 

Lars. 
Han kender Sagnet om Lynæs Klokker. 
Ole har fortalt ham det. 

Anne Margrete. 

Han kendte det vist før. 
Ellers var han ikke den skindbarlige Pokker. 
Altsaa ved Lynæs. 

Lars. 
Bare vi tør! 

^ Anne Margrete. 

Er du bange, Kryster? 

Lars. 

Hm — det just ikke — 
men — Anne Margrete — Bøssen kan klikke — 
og selv om jeg rammer — jeg har hørt før igaar, 
at saadan en Troldkarl mod Kugler er haard. 

Anne Margrete. 
Det ta'er jeg paa mig. Naar du lader din Bøsses 
dobbelt Løb med Sølvknapper, dit Bæst, 
Knapper, forstaar du, hvor over der er læst, 
saa tror jeg det batter. 

Lars. 

Ja Herre Jøsses. 
Men hvor faar jeg fattige Djævel de Knapper? 

Anne Margrete. 
Dem faar du af mig, naar i Morgen vi ses 
paa Vejen til Lynæs. 

Lars 

(begærlig). 

Faar. jeg en Snes? ' 

• Anne Margrete. 
Du skal faa dem alle. 

« 

Lars. 
Ja — saa er jeg tapper. 

Peter. 
Tys — det lød, som om nogen der rørte sig 
oppe paa Terrassen. 

Anne Margrete. 

Det var bare en Fugl. 

Lars. 
Var jeg blot sikker, at ingen hørte mig! 

Etatsraadinden 

(aabner et Yindu og kalder ud). 

Agnete — Agnete. 

Anne Margrete 

(hviskende til de andre). 

Afsted. I Skjul! 
Etatsraadinden 

(ude paa Terrassen). 

Men hvor er du henne, kæreste Barn — 

kom dog ind til os andre — du kan tro, vi savner dig. 

men allerførst maa jeg ha'e Lov at omfavne dig — 

hvorfor har du ikke sagt mig, dit Skarn, 

blot et eneste Ord? Ja, nu véd jeg det hele — 

Funk har talt med din Fa'er — der er intet i Vej*n — 

kom nu ind, lad os andre din Glæde dele. 

Agnete. 
Først maa jeg tale med den fremmede Kaptejn. 

Etatsraadinden. 
Den fremmede Kaptejn! — Nej, om i mine Dage 
jeg nogensinde dog har hørt Mage. 
Hvad i Alverden vil din Kæreste sige — 
det skulde været mig — som nyforlovet Pige! 

Agnete. 
Det kan være det samme. Kort og godt: 
Med den hollandske Kaptejn to Ord maa jeg tale. 
Jeg véd, der er Anslag mod hans Liv — et Komplot. 

Et ATSRAADINDEN . 

Sniksnak, mit Barn. Et Anslag? Jo, det manglede blot, 
om for den Skippers Skyld du vilde gøre Skandale. 
Nej, nu følger du med. mig. Ingen Udflugter gælder — 
jeg forstaar din Blyhed — jeg har prøvet det selv, 
men det er kun en Overgang — og det er et Held — 
du kan tro, man vænnes hurtig af med den Slags Baga- 
teller. 
T 

Agnete. 
Skænk mig to Minuter, Mo'er. 

Etatsraadinden. 

Det hverken vil eller kan je* — 
Fa'er har allerede rekvireret Champagne. 

(drager Agnete med sig. Lidt efter Goskesen og den hollandske Kaptejn.) 

Kaptejnen. 
Saa skal De have Tak for Deres hafte Besvær, 
Hr. Toldkontrollør. 

Goskesen 

(meget fuld). 

Aa bevares, bevares. 
Mellem os to kan Komplimenterne spares — 
men et Arbejd, der er gjort, er et Glas vel nok værd — 
kom ind til os andre — her er nok Kalas. 

Kaptejnen. 

Nej ellers Tak. Jeg tror, at mit Selskab blev vraget. 

• 

Goskesen. 
Snak om en Ting — hvorfor skal der gøres Stads. 
Vær nu blot fornuftig og skaan mig for Mas — 

Kaptejnen. 
Nej, jeg hører til dem, der staar udenfor Laget. 

Goskesen. 
Hvad sked det sige! 

Kaptejnen. 

Husk: i Grunden derude 
var min Plads — hos mit Mandskab og min strandede 

Skude, 
Jeg har ikke Humør til gemytlige Fester, 
og hænder det en Gang, man til Gilde mig ser — 

GOSKESEN. 

Saa er De vist en vældig gemytlig Kavaler. 

Kaptejnen 

(ser vist paa ham). 

Nej — saa hører jeg med til de ubudne Gæster. 

GoSKESEN. 

Ja, naar De saa bestemt vil være krasbørstig — 
Mands Vilje, si'er man jo, er Mandens Himmerig. 

Kaptejnen. 
Tak for i Aften, for De var saa rimelig. 

GoSKESEN. 

Farvel — og selv Tak — jeg tilstaar, jeg er tørstig. 

(skynder sig ind.) 

Kaptejnen 

(bliver staaende et Øjeblik og ser mod de oplyste Vinduer). 

Her stod hun, blandt de andre, i den maabende Bande, 
stod der rank og stolt med den løftede Pande, 
højtbygget, slank i sin Jomfrugestalt 
— det var, som hele Hoben til Fode hende faldt. 

Hun saa* mig mildt i Øjet, hun er ung, hun er Kvinde, 

og dog saa mørk og stolt som en Skæbnegudinde 

med Haarets sorte Slør om de matblege Træk, 

en Holdning som en Dronnings, saa myndig og kæk. 

Og den fredløse Mand hendes lette Fodspor følger, 

og der sænker sig om mig noget vældigt og dog mildt, 

en Kæmpeskygge, glidende paa Saaler af Filt 

som en stille Stjæmenat over Middelhavets Bølger. 

Det er mig, som jeg hørte et Træk af vilde Svaner 

paa min ensomme Flugt over Verdens Oceaner. — 

Jeg øjner en Anelse af Fred og af Lindring, 

en Anelse, der blæser af Hensyn og Fornuft 

og styrter som et Korthus hver spærrende Hindring 

med sit stærke Pust af Frihed og Havsalt og Luft. 

(strækker Haanden mod Vinduet) 

Farvel og paa Gensyn — du som sidder derinde 

og mønstrer Hoben tavs med dit Blik af dugget Staal — 

som en Høg imellem Spurve — du ranke, stolte Kvinde ! 

« 

(gaar langsomt bort med sænket Hovede, medens inde fra Salen Etatsraadens 

Stemme lyder gennem det aabne Vindu.) 

Etatsraaden. 
Altsaa — kære Venner — de forlovedes Skaal. 



Tæppet falder. 



TREDJE HANDLING. 



(Højklit ude ved Lynæs. Kun en snæver Aabning giver Udsigt over en 
Stribe Hav. I Forgrunden til Højre Spiret og Klokketaarnet af den tilfygede 
Kirke, ragende op over Dynger af Sand. Eftermiddagssolskin.) 

Frøken Lilly Vang 

(sidder midt for Scenen foran sit Staffeli og maler. Ole staar Model for hende 
i sit højrøde Liv, i en opstillet-plastisk Positur med Klitten som Baggrund). 

Lilly. 
Ret saa, min Ven, nu blot et Par Strøg — — 
bare Taalmodighed — Ho'edet i Vejret. 
Føler De Dem træt og paa nogen Vis besværet^ 
saa sig bare til. 

Ole. 
Hm — ja gu er den drøj. 

Lilly. 
Bevares — saa puster vi ud for i Dag. 
Tak, lille Ole, ja, nu kan De røre Dem. 

Ole 

(letter paa Benene og tager en Skraa). 

Med Forlov at kigge. 

Lilly. 

Blot jeg kan gøre Dem 
rigtig, som De er! Var jeg vis i min Sag — 

Ole 

(ser paxi Billedet). 

Skal det være mig? (ler.) Nej, Fanden heller, 
De har jo malet mig Ansigtet grønt. 

Lilly. 
Saadan ser jeg Dem nu, og derom det gælder. 
Naa, hvad synes De — 

Ole. 

Ellers er det overmaade kønt. 
Den Trøje ligner jo ganske skinbarlig — 
sa'e jeg ikke nok, at Froknen var farlig 
dygtig til saadan at ta'e Mennesker af, 
naar man husker. De ikke er rigtig Fotograf! 

Lilly. 
De ser ikke Billedet, ganske som De skal, 
kom nærmere til mig og bøj Dem en Kende. 

(Ole bøjer sig. Hun lægger som i Distraktion Armen om hans Skulder, 

skælmsk). 

Naa, kan Ole saa se, hvor Ole er henne — 

Ole. 
Ja gu staar jeg der, ganske som jeg skulde til Bal. 

Lilly. 
De kan ikke bedømme det ordentlig, førend 
det hele er færdigt, men det tegner helt godt — 
læg Mærke til min Penselføring, kraftig og flot, 
og sé, hvor hele Tonen er ægte i Valøren. 
Blot to Gange endnu maa De staa som Model — 
De véd jo — jeg ser ikke saa nøje paa Skillingen. 
Og denne Gang tror jeg, jeg rigtig faar Held, 
jeg slaar et Hovedslag paa Foraarsudstillingen. 

Ole. 
Skal jeg saa stilles ud? 

Lilly. 
Ja, derpaa kan De stole, 
og Billedet skal ikke kaldes andet end „Ole". 

Ole 

(skeptisk). 

Ja, det kommer da vel an paa, om Billedet dur? 

Lilly. 
Bevares vel — bevares. Ja, det vil da sige, 
for den Sags Skyld kunde jeg la' fem være lige — 
De maa nemlig vide — jeg er udenfor Censur. 

Ole. 
Det forstaar jeg ikke. 

Lilly 

(ler). 

Det betyder, De Strik, 
saa meget som, at jeg — er over al Kritik. 

Ole. 

Naa saadan. — Og saa skal jeg sagtens hænge 
paa Væggen til Grin for enhver, der gaar forbi, 
nej, Pokker om jeg vil. Maa jeg bare være fri, 
saa maa Frøkenen heller beholde sine Penge. 

LnxY. 
Tro mig. De gør Lykke derinde, min Ven — 
saadan en kraftig og firskaaren Svend — 
vejrbidt og brun med Sydvesten paa Skraa — 
det er noget, de københavnske Damer kan forstaa. 

(Ole ser begærligt paA hende.) 

Ole 

(ser vist paa hende). 

De gør vist bare Nar ad en skikkelig Fisker — 

Lilly. 
Nej, saamænd om de gør. Jeg slutter fra mig selv — 
blot at se Dem og høre Dem tale forfrisker — 
aldrig har jeg fundet saa prægtig en Model — 

(Hun lader sit Hoyed synke paa hans Skulder.) 

Puh — hvor her er varmt. 

Olr. 

Ja — Solen den brænder. 



107 

Lilly. 
Kan De løse mit Shawl? 

Ole. 
Dertil er mine Hænder 
vist ikke fine nok. 

Lilly. 
Aa, snak om en Ting. 
I Fiskere har netop det rigtige Sving. 
Tak — det gav dejlig Luft. Nej, hvor jeg var hed! 

Ole 

(bøjer sig pludselig over hende og kysser hende paa den blottede Hals. Bliver 

saa selv forskrækket og siger). 

Om Forladelse, Frøken. Tilgiv. Blev De vred? 

Lilly 

(rejser sig, hæftig). 

Men er Manden fonykt? Hvor tør De understaa Dem? 
Gud hjælpe Dem, hvis der var nogen, der saa' Dem! 

Funk 

(ind fra Venstre, gaar hurtig over Scenen). 

For Guds Skyld, Frøken Lilly, lad Dem ikke genere! 

Lilly 

(spidst). 

I Hvad mener De, Hr. Funk — 

Funk. 

Næsten slet ingen Ting. 

Saa' De ikke selv, at jeg vendte mig omkring? 
Og nu gaar jeg — ærbødigste Tjener med mere. 

LUiLY 
(forlegen). 

Jeg staar her og skal hjem; jeg ser, at det er sent. 

Funk. 
Saa kan jeg kun beklage, at vi ikke kan følges, 
jeg skal videre fremad — 

Lilly. 

Hr. Funk, hvad har De ment, 
har De set — 

Funk. 
Saa kan jeg tie med, hvad helst der skal dølges — 
Desuden — for den rene er jo alt mulig rent. 

(hilser og gaar ud til Højre.) 

Lilly 

(grædefærdig). 

Aa, den nedrige Skurk! 

(til Ole.) 

Og De, klodsede Knægt. 
Hvad vil Hotellet sige — det bli'r grusom Skandale. 

Ole 

(seende langt efter Funk uden at høre paa hende). 

Med den Fyr havde jeg forresten nok et Ord at tale. 
Gud véd, hvor han skal hen? 

Lilly 

(utaalmodig) 

Hvem lægger derpaa vel Vægt? 
Kom nu og følg mig hjem. Jeg tør ikke gaa ene. 
Der bliver bestemt en forfærdelig Scene. 

Ole 

(som før). 

Hvad gaar Kan vel og snuser efter her i vor Egn, 
den lumske Karl med sine skabagtige Lader? 
Han varsler mig Fortræd, som en Svale varsler Regn, 
hvor er Karen mon henne? 

Lilly. 

Hun gik med Deres Fader. 
Kom nu og skynd Dem. 

Ole. 
Jeg vil følge hans Spor. 

Lilly. 
Nej, saamænd om De vil. Gud véd, om De tror, 
at De saadan kan volde mig endnu en hlåme — 

Ole. 
Ja, undskyld, Frøken — tæt herved min Kæreste bor — 

Lilly. 
Hvad kommer det mig ved? Vil De følge mig hjem, 
eUer skal jeg ovenikøbet trygle for Dem? 
jeg, hvem De har kompromitteret som Dame. 

Ole. 
Skal det endelig være — lad os saa gaa gesvindt. 
Skønt mine Fødder til Stedet næsten hæfter mig. 

Lilly. 
De gør, som jeg befaler. De lyder mig blindt. 
De kan bære Staffeliet og gaa to Skridt bagefter mig. 

(De gaar ud ti] Venstre.) 

(Anne Margrete, Fiskerne Lars og Peter kommer fra forskellige Sider og 
mødes midt paa Scenen. Lars bærer en gammel Bøsse over Skulderen.) 

Anne Margrete. 
Guds Fred og god Aften. Det var bravt, at I kom. 

Peter. 
Jeg skøtted' just ikke saa synderlig derom, 
men man holder sit Ord. 

Lars. 

Som en nobel Person. 
Her er Lars Fisker og her hans Kanon — 
nu mangler vi blot Manden og en skarpladt Patron. 

Anne Margrete. 
Har I spejdet den flyvende Hollænders Færd? 

Lars. 
Han gik fra mit Hus for en god Time siden 
og plejer at komme her ved Solnedgangstiden. 

Anne Margrete 

(nikker). 

Det er godt. Jeg har Kuglerne til dit Gevær. 

Lars 

(betænksom). 

Men, Anne Margrete, er I sikker i jer Sag — 
er det virkeligt den onde? 

Anne Margrete. 

Ja, derpaa kan du sværge. 

Lars. 

Men husk, han var Gæst under Fiskerlarses Tag, 
jeg tog ham i mit Hus, jeg tog ham i mit Værge, 
hvordan skal jeg klare for Samvittighed og Ret 
at sende ham den Kugle? 

Anne Margrete. 

For det skal jeg svare — 
Jeg skal vaske dig ren for Øvrighed og Præst, 
om du frier vor Kyst for den snigende Pest — 

Lars 

(forskrækket). 

Øvrighed — nej — hvis det staar saadan paa Spil — 
tror jeg, at udenfor det hele jeg hliver. 
Præsten — det faar være, hvad han siger dertil — 
men Vorherre bevare mig for Fogden og hans Skriver. 

Anne Margrete. 
Vær nu ingen Kryster. De Kugler, jeg støber, 

rammer hvor de skal, uden nogen det røber. 
Ingen véd om Sagen — ingen sladrer af Skole. 

Lars. 
Hm — jeg er alligevel bange for Ole. 

Anne Margrete. 
Du glemmer nok Knapperne — jeg holder mit Løfte. 
Jeg har mere Sølv, end du nogentid behøvte. 

Lars 

(begærlig). 

Lad se da en Gang. 

Anne Margrete. 

Her er Pengenes Værd. 

(viser ham de blanke Sølvknapper). 

Lars. 
Kors — hvor de skinner — er de ægte? 

Anne Margrete. 

En og hver 

Lars. 
Og I er sikker paa, at de Knapper de bider? 

Anne Margrete. 
Derpaa kan du stole. Selv den argeste Trold 
viger for de Ejiapper, der er sigtet i Sold, 
den Regel har gældet siden Farsotens Tider. 

Peter. 
Og hvor har I dem fra, om I da tør det melde? 

Anne Margrete. 
Hvorfor ikke det? Det er snart at fortælle. 

(trækker Fiskerne tæt til sig, sagte og hemmelighedsfuldt) 

Jeg køhte dem paa Heden af en sortsmudset Svend, 
han havde alle Lommerne fulde. 

Jeg spurgte, hvor han fik dem. Han lo i Luften hen 
en Gang skal alle lægges under Mulde. 

Peter. 
Det er Satans Værk — vel I fatte kan, 
og den, som dem solgte, var en fuglefri Mand. 

Anne Margrete 

(som før). 

Jeg signed dem i Maaneskin og læste saa dertil 
de stærke Ord, at hærdes ret de skulde, 
slog Herrens Kors derover mod alle Djævles Spil — 
en Gang skal alle lægges under Mulde. 

Lars. 
Naa, det ændrer jo Sagen. 

Anne Margrete. 

Vil I ta'e fat, 
eller er I vel bange for jeres Kapper? 

Lars. 
Lars Fisker var altid Karl for sin Hat 

8 

og er det endnu. Giv hid dine Knapper. 
Jeg skyder ham ned. 

Anne Margrete. 
Her har du de ti. 

Lars. 
Det er forlidt, — om jeg nu skød forbi! — 
Jeg kan ikke nøjes med mindre end tolv, 
husk paa, at her gælder det Kamp mod en Trold. 

Anne Margrete. 
Saa tag dem da — men hold Ørene stive. 
Ryst ikke paa Haanden. Tag Sigtet bestemt. 

Lars. 
Jeg ta'er ham paa Komet, i Bagholdet gemt, 
og rammer saa vist, som jeg rammer en Skive. 

(griner.) 

Mere end én Knap bli'r næppe der brugt. 

Peter 

(ængstelig). 

Der kommer nogen! 

Anne Margrete. 
I Skjul, paa Flugt! 

(de forsvinder i Klitten.) 

Karen 

(alene, kommer gaaende ind med Bindehosen i Haanden, sagte nynnende paa 

følgende Sang): 



115 



Jeg pynted mig saa faur og fin — 
det gik til Dans i Lunden — 
jeg skulde træffe Kærest min — — 
ja — allerkæresten min. 
Jeg havde bundet mig en Krans 
af røde Roser til den Dans — 
men Troskab er Daarskab og Tant og Løfter saa lette 

i Munden. 

Jeg dansed mig saa hed og varm 
alt i den Dans i Lunden — 
han knuged mig saa tæt i Arm, . 
saa tæt i sin stærke Arm, 
den første Dans — den sidste Dans — 
det første Kys — alt blev det hans — 
men Troskab er Daarskab og Tant og Løfter saa lette 

i Munden. 

Han lo ved mig de røde Sko 
alt til den Dans i Lunden — 
han loved mig sit Hjærtes Tro, 
sit Hjærtes dyreste Tro. 
Hver Rose tog han i den Dans, 
til sidst han tog min Jomfi*ukrans — 
men Troskab er Daarskab og Tant og Løfter saa lette 

i Munden. 

Jeg dansed mig fi*a Sans og Tid 
alt i den Dans i Lunden, 

8* 

jeg dansed mig min Kind saa hTid, 
min Kind saa bleg og saa hvid. 
Men kalder han, er end jeg hans - 
den første Dans — den sidste Dans, 
skønt Troskab er Daarskab og Tant og Løfter saa lette 

i Munden. 
Funk 

(er komm^i ind fra højre Side <^ har lyttet tfl Slatningen af Sangim). 

God Aften, skøn Jomfiru, vel mødt igen — 
til det Møde havde jeg glasdet mig længe. 
Min smukke Sangfugl la'er Næbet hænge — 
men kvidrer des skønnere Sangene hen. 

Karen 

(vil undgaa ham). 

God Aften, Hr. Funk, og Farvel med det samme. 

Funk 

(spærrer hende Vejen). 

Nej, saadan skilles vi ikke, mit Barn. 
Tro mig, du smaa, jeg er alt for erfar'n 
til saadan at lade mig gøre til Skamme. 

Karen. 

Undskyld, Hr. Funk, hvad vil De i Grunden? 

lad heller mig fattige Pigebarn gaa — 

at omgaas de store er ej godt for de smaa. 

Funk 

(griber hende om Livet). 

Løsepenge! Et Kys midt paa Munden. 

Karen. 
Et Kys kan De rane — De kan det ej faa. 

Funk. 
Vær ikke saa knibsk, min forelskede Killing — 
Du mærker, du sidder saa fast som i Saks. 
Og Kysset, jeg vil have, det tager jeg straks, 
som det hedder, paa forventet Efterbevilling. 

(Kysser hende, Karen støder ham fra sig.) 

Karen. 
Aa Gud, hvor De bærer Dem syndigt ad, 
jeg, som en Gang for Dem var saa glad — 
at jeg skulde naa den Dag, da i Angst 
jeg maatte flygte Dem — 

Funk. 

Skylden er Deres. 
Hvorfor vel flygte, naar Vejen dog spærres, 
jeg slipper saa sandt ej min yndige Fangst. 
De undveg mig lang Tid — nu har jeg Dem atter, 
og nu slipper De hverken med Graad eller Latter. 
Lille Karen paany skal være som før — 
sprudlende af Vildskab, trodsig og ør, 
men kælen som ingen af Baldersvig Piger. 

Karen. 
Slip mig, Hr. Funk, eller ogsaa jeg skriger — 
De har daaret mig før — men de Tider er omme - 



\ 

Funk. 
Hvem siger, at ej de tilbage kan komme? 

Karen 

(meget alvorlig). 

Jeg véd, at en anden nu ejer deres Tro. 

Det er sandt, Hr. Funk, nær havde jeg glemt det, 

maa jeg 'ønske til Lykke. 

Funk 

(bider sig i Læben). 

Jeg takker. 



Karen 

(bvast). 



Jeg lo! 



Funk. 
Hvorfor er De spydig? De vidste det jo, 
at det maatte komme. Mellem os to 
behøves ej Forklaring. 

Karen. 

I alt Fald har De gemt den 
saa længe De kunde. Gaa kun, Hr. Funk, 
en Herre som De, saa fejende og strunk, 
skal ikke tage Hensyn til en fattig Fiskerpige. 

Funk. 
Den stolteste Frøken er ikke din Lige! 

Karen 

(vaklende). 

Men Frøken Falk! 

Funk. 

Aa, simpelthen — det gode Parti 
ellers var s'gu hurtig den Forlibelse forbi. 

Karen. 

Nu taler De stygt, men De mener det ej heller — 
Deres Kæreste er vistnok saa god, som hun er køn. 

(koket) 

Og sæt, at jeg en Dag til Frøkenen fortæller, 
alt hvad De har tisket med Karen i Løn, 
alle de Løfter, De har hvisket i mit Øre? 

Funk 

(leende, men dog lidt urolig). 

Unægtelig — saa fik hun mange nette Ting at høre. 

Men lille Karen sladrer bestemt ikke af Skole — 

for Karen véd jo nok, der er no'et, der hedder Ole. 

Det er netop det trygge ved vort lille Sværmeri — 

at begge er vi bundne, og til Taushed forpligtet, 

og værst for den, som først sin Aftale svigted — 

det er tryggere endnu, end om vi begge var fri. 

Ingen faar at vide og ingen kan ane, 

hvad der sker imellem os, naar vi selv ikke vil — 

Ole tror fremdeles, han er eneste Hane, 

og min Kæreste véd intet om mit dobbelte Spil. 

Karen 

(med Aiaky). 

Og saadan kan De tale — og det, skønt igaar 

De veksled Ring med Frøknen og Troskab hende loved'! 

FuwK. 

Troskab — hm — maaské er det Udtryk lidt vovet — 

men det* er Ting, som Karen slet ikke forstaar. 

Nu bort med Alvorsminen og de tunge, triste Tanker, 

lad mig sé dit glade Smil, lad mig holde din Arm 

og mærke, hvor uroligt dit lille Hjærte banker, 

skønt Kinderne blusser, og Læben er saa varm. 

(drager hende ind ti] sig) 

UnderUge Drønmierske — stridige Barn — 

skønne Fangst, som sprætter saa urolig i mit Garn — 

det faar ikke hjælpe, det faar ikke hælme, 

dine Øjne forraader dig, de lystige Skælme! 

Skalken titter frem saa forfløjen og kaad 

og smælter hen i Smil dine Tilløb til Graad. 

Det nytter ej du nægter det, mig narrer du ikke — 

endnu trods al din Vrede er bestandig du mig god, 

det nytter ikke længer at staa mig imod, 

jeg vil slutte dig i Favn, dine Kys vil jeg drikke. 

(han lenuger hende hæftig til sig, hun anstrænger sig for at slide sig løs.) 

Karen 

(skriger). 

Hjælp! Slip mig! Hjælp! O Gud, er der ingen, der 

hører. 

Funk 

(lystijf). 

Nej — du er mutters ene med den nedrige Forfører. 

Karen. 
Hinden staa mig bi. Hjælp, hjælp, i hvo der kommer. 

Den hollandske Kaptejn 

(kommer rcisk gaaende ind). 

Hvad gaar her for sig? Stop. 

Karen 

(fri). 

Ak lovet være Gud. 
Og takket være I, som friede mig ud 
af denne Voldsmands Tag — ' 

Funk 

(flov). 

Jeg har Guld i mine Lommer - 
forlang hvad du vil, naar blot tie du vil. 

(til Kaptejnen) 

Og De, der kom saa højst ubelejligt i mit Spil, 
er De en Mand af Ære, har De slet ikke set — 

Kaptejnen. 
En Voldsmand være grov imod en værgeløs Kvinde? 
Jo vist, det har jeg sét — og Deres Løn skal De finde - 

(Oppe fra Klitten falder et Skud, der river Hatten af Fmik.) 

Funk 

(tager sig forvirret til Hovedet). 

Hjælp, Hjælp — han har Mordere og Stimænd i Flok — 
med andre Ord et Baghold — jeg tænkte det nok. 

Kaptejnen 

(raaber). 

Hvem fyrede det Skud? Kom straks herfrem, hvis ikke 
jeg skal fyre igen. 

(trækker sin Revolver frem.) 

Funk 

(spodsk). 

Pas paa, den kunde klikke. 
Og lad forresten ikke, som om I ej kender 
D'Herrer Banditer — det er stygt imellem Venner. 

Kaptejnen. 
Saa sandt jeg lever, aner jeg ikke, hvem der skød. 
Det var ej mig, der Freden i Klitterne brød: 
Derpaa kan jeg give mit Ord og min Ære. 

Funk 

(opbragt). 

Jeg melder Øvrigheden den hele Affære. 

Alt længe har De været en fordægtig Kavaler — 

nu er det bedst, man efter i Sømmene Dem ser — 

Agnete 

(kommer styrtende ind, til Kaptejnen uden at lægge Mærke tU de andre). 

Herren være lovet — I er uskadt og frelst — 

jeg skyndte mig at vare jer — saa knaldede Skuddet - 
Skynd jer nu at flygte! 

Kaptejnen. 

Nej, her bliver jeg helst — 
og den, som skød, skal se, at vi er flere om Buddet 

(fyrer ind i Klitten). 

Frem derinde, hvem I er — 

Agnete 

(angst). 

I vover jert Liv - 
Funk 

(spydig). 

Hvor rørende en Omhu! Hvilket nobelt Motiv, 
tør jeg spørge, har vel lokket min Kæreste herhen? 

Agnete. 
Jeg vidste, at den fremmedes Liv var i Fare — 
tilfældigt blev mig røbet den listige Snare, 
der spændtes for hans Fod, og som kan spændes igen. 
Men hvorfor er du kommen? Hvad betyder dette Møde - 

(ser afvekslende paa ham og Karen, de tier begge og Karen er rød.) 

Agnete 

(vakler og holder Haanden for Hjærtet). 

Nu forstaar jeg alt! 

Funk 

(forvirret). 

Vi mødtes, som du sér, 
og saa traf vi Kaptejnen; jeg forsikrer, du søde — 

Agnete. 
Ja — jeg forstaar det hele. Der behøves ej mer. 

Kaptejnen 

(fyrer igen). 

Naa, kommer I snart — ja, jeg véd, hvor I ligger, 
vår Næsen, lange Slubbert, naar du næste Gang kigger. 

Lars Fisker 

(kommer langsomt fra Klitten med Geværet i Haanden; efter ham Anne 

Margrete og Peter). 

Her er vi, Hr. Kaptejn. 

Kaptejnen. 

Hvad for noget? Min Vært, 
den brave Lars Fisker, paa Stimandens Veje — 
var det virkelig jer, som laa dér i det fejge, 
lumpne Baghold deroppe? 

Lars Fisker 

(holder sig for Fanden). 

Jeg var skør i min Stjært. 
Tilgiv mig, Hr. Kaptejn, jeg skal alting bekende — 
saa kan I bagefter mig i Tyvehullet sende. 
Skylden var ej min, men den forbandede Kvinde 
daarede mig — mine Øjne var blinde. 
Gamle Lars* er ellers just ingen Kujon, 
men Kvindesnak selv den forstandigste rokker — 
kort sagt — jeg troede, I var deh lede Pokker — 
„den flyvende Hollænder" i høje Person. 

Hun snakked mig for, I var Kystens Fordærv — 
saa — jeg tilstaar det ærligt — saa tog jeg det Hværv - 
ladede Bøssen med Sølvknap, laa paa Lur — 
— Da var det, at den sejrede min bedre Natur. 

(med et Blik til FuDk) 

~ — Jeg saa' den Hanskvast fingerere ved Tøsen — 
hun er Kæreste med Ole, skal jeg melde, Hr. Kaptejn, 
Kæreste for Gud og for den samlede Egn — 
og saa var det, at jeg glemte baade Sigte og Løsen. 
I kom til højst betids og tog Karens Parti — 
og derfor netop gik I for min Sølvkugle fri — 
jeg kunde ikke dy mig, jeg skød, og hele Klatten 
fik med Respekt at melde den Æsel i Hatten. 

Kaptejnen 

(smiler). 

Den Kugle kom nok ikke saa ueffent endda — 
Tak Gud, det gik ej værre, at han misted ej Helsen, 
skønt han fortjente ærlig talt at skydes paa Pelsen — 
og skynd jer nu gesvindt med at komme herfra. 

Lars Fisker 

(klør sig i Hovedet). 

Ja, det kan være godt nok, men Smærten og Svie 
det kommer dog bagefter. 

Kaptejnen. 

Aa nej, Fatter Lars - 
Den Fyr holder rén Mund, han staar sig ved at tie - 

Lars Fisker. 
Hm — det ændrer jo Sagen gevaltig — ja bevar's ~ 

Kaptejnen 

(ler). 

Saa I troede for Alvor, af hele jer Sjæl, 
at jeg var den flyvende Hollænder selv. 

(Anne Margrete, der stadig ser med Mistro paa Kaptejnen, slaar i Smug 

Kors for sig.) 

Lars. 
Kællingen sa*e det, maaské er hun gal — 
nu saa* vi jo, De er den honnetteste Ka'l. 

Agnete ^ 

(der foragtelig vender Ryggen til Funk, til Kaptejnen). 

Overtroen er stærk her paa Egnen. 

Anne Margrete 

(tvungent). 

Gudbevares — nu tror vi saa godt om Kaptejnen — 
men jeg ønsker dog — tilgiv, jeg taler saa frit — 
hver maa tro sit, og jeg tror nu mit, — 
det var bedst for os alle, var vel I herfra, 
inden der endnu en Ulykke skete. 

Agnete. 
Skam jer dog, skam jer dog, Anne Margrete — 

Kaptejnen. 
Konen er ikke saa tosset endda. 

Den flyvende Hollænder endnu jo spøger 
i Virkelighed som i gamle Bøger. 

Agnete. 
Og De tror da paa Sagnet om den sælsomme Skipper, 
der aldrig faar Hvile og aldrig kan dø? 

Kaptejnen. 
Jeg har Syn for Sagn, selv om Troen glipper, 
jeg har mødt ham selv mellem Brænding og Klipper 
paa min Færd gennem Livet, min Færd over Sø. 

Agnete. 
Fortæl da en Gang. 

Funk 

(haanlig). 

Hør de Skipperløgne. 
Kaptejnen 

(ser vist paa Agnete). 

I De kender ham — dømmer jeg ret Deres Øjne. - 

Drages du ung fra det fædrene Tag, 

fra Hjemmets den rygende Gryde, 
I mærker du Blodet i higende Jag 
[ dig kækt gennem Aarerne syde, 
I svulmer din Udve mod Synskredsens Spejl 

af Ejlande lokkende blide — 

den flyvende Hollænder laaner dig Sejl 

og bærer dig ud paa det vide. 



I 

Tumles du saa paa den gyngende Færd 
Ungdommens stormfulde Dage, ^ 

prøves din Vilje og vejes dit Værd, 
maa Reb du i Sejlene tage, 
knyiter du Næven mod Himmelens Hvælv 
i Timer fortvivlede, stride — 
den flyvende Hollænder bor i dig selv 
og bærer dig frelst paa det vide. 



Han er i dig selv med det bedste, du har, 

din Ungdom, der aldrig vil stænges, 

staar hos, naar din Tanke er stræbende klar, 

og tit, naar du drømmende længes; 

han skammer dig ud, naar du sløvet vil tæt 

under Land over Lavvandet ride — 

den flyvende Hollænder aldrig bli*r træt 

af at kalde dig ud paa det vide. 



Og længes din Skude at søge en Havn 
ved trygge og hjemlige Kyster, 

• 

og længes du selv mod et Bo og en Favn, 
mod at glemme de farende Lyster; — 
fandt Fred du end under det huslige Tag 
med Hustru og Børn ved din Side — — 
den flyvende Hollænder kommer en Dag 
og lokker dig ud paa det vide. 

Saa er du omsider helt gammel og trist, 

og det stunder mod Ende paa Legen. 

Da sker det, du hører en Stemme tilsidst, 

en Stemme, der ligner din egen. 

Den melder om Livets den brusende Sø 

og faar Oldingens Blod til at glide. 

— Den flyvende Hollænder aldrig kan dø, 

som drager din Sjæl mod det vide. 

(Alle har staaet tavse iinder Kaptejnens Replik. Nu bryder Funk Stilheden, 

ben til den betagne Agnete.) 

Funk. 
Kæreste, bedste, lad os saa komme hjem. 
Jeg skal alting forklare, hør mig og glem 
al den dumme Snak, som man her har fortalt dig. 

Agnete. 
Spar din Forklaring, til jeg selv først har kaldt dig. 
Kaptejnen vil følge mig, det stoler jeg paa — 
mens du ad dine egne, frie Veje kan gaa, 
maaské til nye Eventyr blandt Klitternes Roser. 

Funk 

(spydig). 

Man tager til Takke med det Selskab, man kan faa — 
det er ikke givet alle at omgaas Matroser. 

(Ud til højre, idetsamme som Ole kommer og gaar ben til Karen.) 

Ole. 
Naa saa finder jeg dig dog omsider igen — 
hvor har du været saa længe min Ven? 

Karen 

(tier længe og ser ned. Ole ser sig omkring i Kredsen, almindelig Tavshed, 

som han meget rigtig opfatter). 

Ole, vær ej vred. 

Ole. 
Nu forstaar jeg det hele. 
Saa du har altsaa lavet dig paany Maskepi 
med Stævne og Kommers og de øvrige Dele 
med den fine Kavaler, der nys strøg mig forbi? 
Jeg syntes jo nok, han saa mærkelig skyndte sig. 
Bi lidt, gode Herre, jeg kan naa dig endnu — 
og denne Gang der gaar vist et Par Ribben itu — 
eller andre Smaating. For nu skal Ole pynte dig. 

Lars. 
Bi lidt, min Søn, og hør blot et jævnt, fornuftigt Ord. 
Fyren er jo væk. Men du kan træffe ham siden. 
Det kommer dog ikke saa nøje an paa Tiden — 

Ole 

(rasende). 

Men Tøsen dér — paa hende har jeg Kram med det 

samme. 
Sé hvor fræk hun staar dér — aa du burde dig skamme, 
Karen, som du håndled mod din bedste Ven paa Jord! 

Karen. 
Ole, du skal høre mig. 

Ole 

(griber hendes Arm). 

Nu følger du med. 
Hvor saa mange er til Hjælp, er der friest Spil for 

Løgne — 
ene for os selv — under fire Øjne 
skal du tilstaa mig det hele. Kom, skynd dig afsted. 

(De gaar.) 

Lars 

(til Anne Marg^te). 

Ja, vi følger dog efter som en Sikkerheds- Vagt. 
Farvel, Hr. Kaptejn, og forlad mig mine Synder. 
Jeg maa skamme mig grueligt. Jeg er flad som en 

Flynder — 

Kaptejnen. 
Naa lad det være glemt! Som jeg engang har sagt! 

Anne Margrete 

(nejer dybt). 

Tusind Tak — Excellense. (sagte til Lars) Man maa vise 

sin Dannelse. 

Kaptejnen 

(smilende). 

Og saa haaber jeg, I ophæver eders Forbandelse. 

(De gaar. Kaptejnen er nu alene tilbage med Agnete. De staar lidt tavse. 

Saa nærmer han sig til hende.) 

Kaptejnen. 

Saa blev vi da omsider alene, vi to — 

9* 

jeg faar Stunder at samle mig og Tankerne klare. 

(smilende). 

Nær havde jeg glemt, at mit Liv var i Fare, 

at I kom for at redde mig af Morderes Klo. 

Naa, det blev just ej saa slemt, som de gæme havde 

villet - 
Tilfældet raaded og forpurred dem Spillet, 
men lige fiildt min Tak, at I kom for at vare 
og frelse den fremmede, den ensomme Mand — 
den skibbrudne Skipper, som I slet ikke kender — 
der staar fattig og ene uden Slægt, uden Venner, 
forslagen af sin Kurs til en ugæstfri Strand. 

Agnete. 

Hvad jeg gjorde var ej andet end kristelig Pligt — 
jeg handlede saadan, for jeg kunde ej andet. 
Jeg skyndte mig afsted gennem Klitten, over Sandet 
og kom tidsnok til at sé svinde hen som Luft og Digt 
den lette, spinkle Skyborg, jeg havde mig dannet — 
og nu er jeg til Mode, som var det mig, der stranded — 
og som mit Livsens Fartøj med løste Sejl drev 
mod den sydende Brænding over Havstokkens Rev. 

Kaptejnen 

(rækker hende alvorlig Haanden). 

Ejede jeg Trøst, for hvad I misted i Dag — 

tro mig, jeg rakte den saa inderlig gærne. 

Har I Brug for en Arm, der kan støtte og værne — 

saa er den eders, selv om Hjælpen kun er svag. 

Jeg kan jer kun byde en sydende Hjæme — 
et Kaos af forvildede urolige Tanker — 
et Hjærte, der i Vaande og i Ængstelse banker 
for min strandede Skude og mit hjemløse Flag. 

Agnete. 
Skib faar I vel atter, hvor Flaget kan hejses — 
og som Havet kan pløje, naar Stormen er forbi. 
Haabet, der er søndret, kan aldrig mere rejses — 
Hr. Kaptejn — den danske Pige er fattig som I. 

Kaptejnen. 
I kues ikke ned, selv om Sejlene blødtes 
af en sprøjtende Braadsø — det tror I «j selv. 
Jeg saa* i eders Øje, da vi første Gang mødtes, 
jeg læste ind til Dybet af jer frygtløse Sjæl. — 
Nu har I rakt mig Haand, som man hilser sin Ven — 
jeg har givet jer det Haandtryk saa fast og varmt igen, 
taknemlig for Hjælpen, som for dyreste Gave. 
Jeg ser jer i Øjet paany, og denne Gang 
der dirrer mig i Brystet en skælvende Klang — 
det er jo som en Landkending, hilst med Jubelsang, 
efter milelange Rejser over øde, golde Have. 

Agnete 

(vil trække sin Haand til sig). 

Slip mig, Hr. Kaptejn, I betragter mig saa sært — 

I skræmmer mig, ængster mig — hvem er I i Grunden? 

Hvad betyder dette smærtelig- vilde Drag om Munden? 

Kaptejnen 

(slipper hende langsomt, men betragter hende ufravendt). 

Ja riv jer kun løs — det skal falde jer svært 
at slippe mig endda! 

Agnete. 
Hvad skal de Trusler betyde? 

Kaptejnen. 
Slet intet, kære Frøken. Det er Tanker, der bryde 
sig mod min Vilje Vej — bedst -jeg troede dem fortøjet. 

(vfldt) 

Kan I Sandheden høre? Nu saa hør da mit Ord — 
de Godtfolk, der forfulgte mig, var rigtig paa Spor, 
da de antog mig for ham, der paa Havdybet bor, 
og som i Aarhundreder hvileløs har spøget 
og forgæves har søgt Nødhavn — forgæves Kristenjord — 
den flyvende Hollænder — ham ser I nu i Øjet. 

Agnete 

(utryg, men dog med et Smil). 

I skæmter, Hr. Kaptejn. 

Kaptejnen. 

Ja — kald det for Skæmt. 
Men dog er det Alvor, hvad nu jeg fortæller. 
I husker jo Sagnet. I har ikke forglemt, 
at til Tider den fredløses Hoved sig hælder 
en lille Stund til Hvile; det forundes ham iblandt 

at søge den Kvinde, der kan ende hans Møje. 

Og skete det omsider, at han den rette fandt, 

då var det med det samme, at Forbandelsen svandt — 

da forløstes hans Sjæl ved det signede Pant — 

og han lærte paany sig i Andagt at bøje, 

for ham, jeg ej tør nævne — som har Magten i det Høje. 

Agnete. 
I taler i Billeder. 

Kaptejnen. 

De Billeders Sprog 
træder levende ud nu af Eventyrets Bog. 
Han staar for jer — den samme, den fredløse Skipper, 
der har tumlet sig viden over Hav, over Sø — 
der har redet Skuden under og har strandet paa Klipper, 
den flyvende Hollænder, der aldrig kan dø. 
Han er gaaet i Land fra sin vildsomme Færd, 
men hans Hu staar paany til de gyngende Veje. 
Kunde han vende tilbage dér 
at slaas med Bølger, at gantes med Skær, 
med den rette Kvinde i Eje! 
Kunde hun, vilde hun, turde hun følge', 
ud paa det vide, fra Kvalmluftens Kyst — 
havde hun Mod til den dristige Dyst — 
— mørkt bagved og foran os lyst — 
ja saa blev der Glans for hans Boug over Bølge. 

Agnete 

(drømmende). 

Saa meget der holder, saa meget der binder — 
saa mange Forhold — saa mange Minder — 
alt hvad der brast, der er mangt dog tilbage — 
Drømmene stærke, , og Modet det svage — 
tungt er at slippe dem, alle de kære — 

Kaptejnen. 
En Gang — det læste jeg i eders Bhk — 
det, som med Bud mellem Sjælene gik — 
kommer dog let I henover det svære — 
saa faar det briste, og saa faar det bære. 
Men før I det nemmer, maa I først gaa i Lære. 

(betragter hende stivt.) 

Agnete. 
Hvilken forunderlig Mathed der sænker sig 
over min Sjæl — det er sent, vi maa hjem. 
Mine Øjne bli'r tunge. Laagene sænker sig 
over mit Blik. Jeg vil bort — jeg vil frem. 

EuVPTEJNEN 

(støtter hende). 

Agnete — I er træt — I faar først jer hvile — 
Vejen hjem — det blev mange Mile. 

Agnete 

(glider sagte fra hans Arm ned i Sandet). 

Alle mine Ledemod bliver saa trætte. 
Jeg vil sove en Stund. 

Kaptejnen. 

Ja, sov kun og drøm. 
Jeg holder Vagt — dækker Kappen over, 
skærmer Dem trofast, imedens De sover — 
SkjoldvÉLgt for hende ved Havdybets Strøm — 
Kvinden, jeg søgte, den rene, den rette. 

Agnete 

(idet hendes Øjne falder til). 

Der staar Syner for mit Øje — sælsomme, spredte. 

Kaptejnen. 
Fred paa dit Øje — Fred i din Sjæl. 
Jeg skal dig vogte og skærme dig vel. 
Skønne Agnete! 

(Dækker hende med sin Kappe. Staar i nogle Øjeblikke og betragter hende 
ømt og inderligt. Stiger saa langsomt op i Kirketaamet.) 



Tæppet falder. 



FJERDE HANDLmG. 



I Havkongens Rige. 

Højtidshal med allehaande fantastiske Dekorationer, Søjler af Koraller 
Sæder af Fiskeben. Et vældigt Hvalfiskekranium danner Havkongens Sæde, 
hvis Fødder ere sammensatte af blegede Menneskeknogier. Grønligt Lys over 
HaUen.) 

Havfruer og Havfrøkner ved Havkongens Hof leger Runddanse 

under Skæmt og Munterhed. 

\ Kor af HLwfruer. 

Saa træde vi Dansen 
i Havkongens H€dler; 
saa flette vi Haaret 
med røde Koraller. 
I Tusmørkenætter, 
ved Dagdæmringstider, 
de køle Sma€Lbølger 
om Lænderne glider. 
Vi danse og lege 
vi le og vi tiske 
til Undren for alle 
de stirrende Fiske. 

Vi synker og stiger 

som selv vi det byder, 

mens over os Bølgerne 

skummende bryder — 

Vi Strømmene kløver, 

os skræmmer ej Krybet — 

vi Tangskoven røver, 

at flette 

dens Straa; 

vi danser i Dybet 

ad Fladen saa lette 

paa Taa! 

Saa træde vi Dansen 
i Havkongens Haller, 
saa flette vi Haaret 
med røde Koraller, 
i Dybet hernede, 
hvor HeJvmørket skygger, 
hvor Havkongen hersker 
og Havmanden bygger. 
Paa Fladen deroppe 
vor Latter har gjaldet, 
saa Sømænd er segnet 
og Skibsmaster faldet. 
Men tit har vi vugget 
os fredsæle, trygge 
som skumhvide Blomster 

paa Bølgernes Rygge 
og stirret os blinde; 
hvem tændte vel Kærten, 
der saadan kan skinne — 
saa sært i 
det blaa? 

Vi aned en Verden, 
som vi har saa svært i 

at naa! 

En Havfrue. 
Muntert, Søstre, slut nu Ringen! 
Naar man ej kan fatte Tingen, 
skal man tænke ej derpaa. 
Nu skal Dansen lystigt gaa. 
Ret en Leg, vi kan forstaa. 

En Havfrøken 

(synger for med lystne Lader; de cmdre synger Omkvædet med og udfører de 

foreskrevne Bevægelser). 

Jeg for mig over salten Vand, 
der mødte jeg saa favr en Mand. 
Han paa mig saa' med Øjne blaa: 
„Og hvor har Du vel hjemme?" 
Ja, hør det kun, men husk saa paa, 
du maa mig aldrig glemme! 
For jeg har hjemme i Kysse-Land, 
Kysse-Land, Kysse-Land. 
Og er du Mand, der kysse kan, 
saa følg med mig til Kysse-Land. 

Alle Havfruerne. 

Og er du Mand, der kysse kan, 
saa følg med mig til Kysse-Land. 

En Havfrue. 

Han stirrede fra Skibets Rand, 
i Øjet Blus, i Hjærtet Brand: 
„Du favre Mø paa salten Sø, 
sig sandt: hvor hcu" du hjemme? 
Og skulde denne Stund jeg dø, 
dit Blik jeg ej kan glemme." 
Og jeg har hjemme i Favneland, 
Favneland, Favneland. 
Og er du Mand, der favne kan, 
saa følg med mig til Favne-Land. 

Alle Havfruerne. 

Og er du Mand, der favne kan, 
saa følg med mig til Favne-Land. 

En Havfrue. 

Saa sprang han ud fra Skibets Rand, 
omkring ham slog det dybe Vand. 
Jeg til ham lo, saa sank vi to: 
„Og nu er snart vi hjemme. 
Min Velkomsthilsen, maa du tro, 
*den skal du aldrig glemme." 

For jeg har hjemme i Bølgeland, 
Bølgeland, Bølgeland. 
Og du er Mand, der følge kan — 
du følger mig til Bølgeland. 

Alle Havfruer, 
Og du er Mand, der følge kan — 
du følger mig til Bølgeland. 

En anden Havfrue. 
Den var ganske allerkæreste, Visen du sang. 
Men kender I denne, jeg lærte en Gang, 
jeg forvilded op mig ad Floden til Aaen, 
hvor der var saa lavt, at jeg bunded med Taaen. 

(synger.) 

Munken gaar i Enge 

de lange Sommerdage, 

hvad gør han der saalænge — 

o ja, o ja, o ja. 

Han plukker af de Roser 

og samler af de Bær, 

han plukker Krusemynter 

alt til sin Hjærtenskær. 

Og Munken breder ud 

sin Kappe saa blaa 

og byder Skønjomfru 

at knæle derpaa. 

Og se, hvor lystigt 

de danser, de to, 

som om de havde stjaalet 

haade Strømper og Sko. 

JKomfalride rideralla, 

komfalride rideralla. 

Munken gaar i Enge 

ej mer de Sommerdage. 

Jeg lokkede ham længe 

o ja, o ja, o ja. 

Han plukked Krusemynter 

alt i sin sidste Stund, 

han fik de blege Roser, 

som blomstred paa min Mund. 

Og Strømmen bredte ud 

sin Kappe saA blaa, 

og Munken han troede 

at hvile derpaa. 

Det klang i Bølgen, 

da Havfruen lo, 

for hun havde stjaalet 

hans Kristenmands-Tro. 

Komfalderi rideralla, 

komfalderi rideralla. 

Havoldfruen 

(kommer farende ind). 

Nu nok med det Tant, nu nok med det Fjas. 

I Ted jo, i Dag er her Stads og Kalas. 

Hans Majestæt kan hvert Øjeblik ventes, 

han gav Ordre nys, at hans Krone skulde hentes, 

og kom han nu, jeg beklager den Stakkel, 

der har været med til dette hersens Spektakel. 

Hans Majestæt er gnaven og mat, 

han har haft en yderst urolig Nat, 

og let kan det hænde, han gaar over Grænsen 

i sit onde Lune ved Audiensen. 

Ebr Havfrue 

{fnvaerj. 

Hans Majestæt var saa livlig igaar. 

En anden 

(ligesaa). 

Der er dem, som paastaar, han fik en Taar, 
en ganske lille én over Tørsten. 

Hav-Oldfruen. 
Hvem vover respektstridig Tale om Fyrsten? 
De syv Matroser, hvis Blod han drak, 
fra den forliste Skonnert fi-a Bremen — 
det vilde være meget for almindeligt Rak — 
men for ham en Bagatel — selv auf einmal einzunehtnen. 

(lidt mildere.) 

Naa, mine Putter — nu maa Anstand I ha'e — 

er I pyntede tilstrækkeligt — lad mig se jer. Den Taftes 

Kjole dér begynder ellers slemt at falde a' — 

og den Sølvmorsbesætning har jeg set før i Aftes. 

En Havfrue 

(undskyldende). 

Tiderne er trange, Fru Hofmarschalinde — 

det er smaat med Forlis, og hvad man ellers kan finde, 

beholder vore Herrer Gemaler, naar de vil, 

det er knapt nok, min Mødrenearv kan slaa til. 

Oldfruen 

(forfærdet). 

Og hvad ser jeg, er ingen af Prinsesserne mødte! 
Naa, det kan nok være, at der bliver til dem. 

En Havfrue 

(undskyldende). 

Fru Hofmarschalinde, de kommer nok — 

Oldfruen. 

Hold Bøtte. 

En ærbar Prinsesse ej forsømmer sit Hjem. 

Havkongens Drabanter 

(i Fiskeskæls-Brynjer, med Spyd af Narhvals-Stødtænder kommer ind og stiller 
sig i Række til Højre og Venstre for Tronstolen. Ogsaa Ministrene indfinder 
sigf Krigsministeren, Udenrigsministeren og Indenrigsministeren. Herolder 
blæser i Konky^'er og snoede Sneglehorn. Alle bøjer sig ved Havkongens 

Komme). 

Havkongen 

(bestiger sin Trone og ser sig bøst omkrmg, støttende sig til sit Scepter, de^ 
er formet som en Trefork. Det lange hvide Skæg falder ham ned paa Brystet 
og er indfiltret med Tang og Muslingeskaller. Paa Hovedet bærer han er 

Krans af Krystaller). 

Dags Dato Middag Klokken tolv præcis 
Anno Syvtusind og tre efter Syndflodens Dage 

10 

— den glorværdige Tid, man burde ønske tilbage — 
giver vi her paa Allernaadigste Vis 
for vort Riges Tarv at bedømme og klare 
Audiens paa vort Sommerslot: Villa Mare. 

(ser sig spejdende omkring.) 

Dog, før vi begynder — jeg synes, vi savne 
mere end én, hvis Plads dog var her. 

(tager sig til Hovedet) 

Jeg kan ikke komme paa, hvem det egentlig er. 

Indenrigsministeren . 
Befaler Deres Majestæt et Opraab — med Navne? 

Hjvvkongen. 

Det kan være det samme. Tror han ej, jeg kan huske? 
Krænker han min Højhed? Slave, kom hid — . - 
og ræk Skægget frem, at jeg dygtig kan dig ruske — 
saa — husk paa den Lære, imens det er Tid. 
Og fremkald ej mere min Vredes Bølge, 
husk, næste Gang gælder det din Portefølje. 

Indenrigsministeren . 
Naade, Herre Konge! 

Havkongen 

(slaar op med Haanden). 

Lyd mig og ti. 
Hvor er mine Døtre med Lokker som Slanger, 
og hvor er Arion, min Ho^oet og Sanger? 

(Alle tier.) 

Prinsesserne borte! 

(Til Drabanterne.) 

Saa luk Dørene i. 
Før vore Døtre til Hobe er til Stede, 
faar ingen af dem derude Foretræde. 

(til Oldfruen.) 

Og I, Marschalinde, vil en anden Gang passe, 
at vore Døtre busker præcis paa Klokkeslaat 
baade Spisetid og Tiden for Audienser. 

Oldfruen. 

Herre Drot — 
eders Ord er saa strænge, eders Blikke saa bvasse — 
jeg gjorde min Pligt, om jeg kunde det blot. 
Men Pokker holde Styr .paa hele fire Prinsesser, 
der i Dag er ved Blaavandshuk, i Morgen ved Gjedser, 
og som svømmer omkap med de rappeste af Hvalerne — 
var jeg Deres Majestæt, lod jeg stække dem i Halerne. 

Havkongen. 
Naa naa — saa haardt ej mentes det, som I det forstod, 
man er dog ikke grusom mod sit eget Kød og Blod. 
Derimod Arion faar ej mere Delfinen 
at laane. Vi mærker, at man ser os over Ho'edet — 
Ungdommen raser — det ligger den i Blodet — 
der er ikke andet for end at stramme Disciplinen. 

Krigsministeren. 
Tilgiv mig. Deres Naade, at jeg mæler et Ord. 

10* 

Havkongen. 
Vi lytter allernaadigst. 

Krigsministeren. 

Herre Konge, jeg tror, 
at Tiden knapt er gunstig for en saadan Foranstaltning. 
Det kniber nuomstunder med Statens Forvaltning. 
Der er Gæring i Gemyiteme, og Uroen breder sig. 
Det allerværste er, at Folk paastaar, de keder sig. 
Det er ikke længer vor Stammes og vor Æts 
rette Velmagtsdage, naar jeg Sandhed tør melde — 
og snakke rigtig frit ud fra Lever og fra Gælle — 
de er svundne, die schonen Tage von Aranqtiez. 
Folk længes efter nyt — nyt for Øjne og Maver — 
man er ked af at plyndre et selvdruknet Kadaver. 
I gammel Tid da vidste inan bedre Besked. 

Havkongen. 
Hvad vU da Folk? 

Krigsministeren. 
Kun nyt, som kan sætte Fart i Tingen. 
Men desværre — blandt os selv formaar det ingen, ingen — 
Vi maa se at faa et levende Menneske herned. 

Tilhørerne. 
Bravo! Bravo! Der fik vi netop Ordet. 

Havkongen. 
Vil I tie, derhenne? Eller jeg slaar i Bordet! 

(til Krigsministeren). 

De Experimenter gik an i gamle Dage — 
nuomstunder er Jordens Børn mer kloge end som saa. 
Det er ikke saa let i sit Garn dem at faa — 
find paa et andet Raad imod Befolkningens Klage. 
Hvis ikke — har vi Hæren, og den stoler vi paa. 

Krigsministeren. 
Deres Majestæt — det er rent ud sagt forbi 
med Troskab og Lydighed selv mellem Tropperne ^- 
de eneste sikre er Tanglusene og -Lopperne, 
men det er jo kun det lette Rytteri. 
Makreleme knurrer og vil ha'e mere Sold, 
og ingen véd, hvad Hornfisken bærer i Skjold. 

Havkongen. 
Men Hajerne da — de hører dog til Vennerne? 

Krigsministeren . 
Ja, saalænge det varer. Naar de først falder fra, 
saa tror jeg, med det samme kan vi alle takke a' — 
husk, hele Bataljonen er bevæbnet til Tænderne. 

Havkongen 

(ilde til Mode). 

Det er nydelige Ting, man i sit Statsraad faar at høre. 
For mer af den Slags lukker vi vort kongelige Øre. 
Hvor i Alverden skaffer vi det Menneske hid? 
Og mine Døtre, som er borte. 

Oldfruen. 

De kommer nok. Giv Tid. 

(Vagten ved Indgangen trutter i Sn^lehom og melder:) 

Vagten. 
Deres kongelige Højheder Prinsesserne kommer. 

Havkongen 

. (lidt opmuntret). 

Naa — det var da et Held i Uheld, at de kom. 

(De fire Prinsesser, dejlige at skue og herligt smykkede ind.) 

I Rendemasker dog, hvor føjter I om? 
Forhaabentlig strutter af Bynyt jeres Lommer? 

(Prinsesserne bøjer sig ærbødigt for deres Fader.) 

Oldfruen 

(napper et Par af dem i Ørene). 

Ja — det maa jeg sige, det er saamænd nydeligt. 

Hver én af dem fortjener en grundig Lektion, 

den skal I ogsaa faa og det baade skarpt og tydeligt. 

Yngste Havprinsesse. 
Madame, hvis I kniber mig, saa skriger jeg lydeligt — 
I har dog vel Respekt for en fyrstelig Person? 

Havkongen 

(misfornøjet). 

Hvis endda I saa bragte mig et Menneske med — 
men tomhændet kommer I, som I drog afsted. 
Hvor har I saa været, naa ud med Sproget. 
I har dog vel allenfals oplevet noget. 

Og at høre Eventyr kan ogsaa være rart. 
En ad Gangen — fortæl om jer Fart. 

Den ældste Prinsesse. 
Jeg søgte ud imod Havet, hvor bjærghøje Bølgerne gaa, 
hvor Menneskebørnenes Skuder som Nøddeskaller er smaa. 
Jeg vilde friste et Skibbrud og høre de synkendes Skrig 
og drage med mig i Dybet de varme, skælvende Lig. — 
Der lænsed en mægtig Sejler afsted for Takkel og Tov, 
Maagerne skreg om dens Mastspir, og Stormfuglen fløj 

for dens Boug. 
Fra Bølgebjærget til Dalen den løftedes, sænkedes brat, 
men agterude stod Chefen og drejed det knagende Rat. 
Jeg hængte mig under Kølen og tynged* med Vægt som 

af Bly, 
jeg vilde eje den Skipper, som stod der saa kæk og kry — 
men støt han styrede Skibet — der var Tømmer i 

Fartøjets Skrog, 
det lystred' Roret, der piskede Søen bag sig til Kog. 
Saa dykkede op jeg til Fladen, jeg søgte at fange hans Blik. 
Men han saa* mig ikke. Hans Øje kun fulgte Kompasset 

og Rig. 
Og vég det en Gang af sin Bane, det var ej, for Manden 

var svag. 
Hans ærlige, mandige Øje kun søgte mod Gaffelens Flag. — 
Jeg fik ej den stolte i Tale. Fjærnt furer hans knagende 

Ror. 
Tilbage til Dybets Sale igennem Bølgen jeg f6r. 

Havkongen 

(gnaven). 

Hm — dig er der ingen Grund til at hædre. 
Du kunde ha* anvendt din Tid langt bedre. 

Den næstældste Prinsesse. 
Jeg drog mod de nordlige Zoner, hvor Havet er koldt 

og stridt, 
hvor Isen skrues til Fjælde saa mileblinkende hvidt. 
Jeg fulgte en Nordhavssejler, der rolig sin Bane skrev 
mod Isens evige Ørken, hvor tavst alt levende blev. 
Hvidbjørnen fra sin drivende Flage saa' undrende til, 
da Fremmede kom i dens Rige og satte Livet paa Spil. 
Jeg saa', hvor de gamle Hvaler sig snøftende løfted af Sø 
med graanede, tanggroede Rygge, hver som en klippe- 

bygt 0, 
Vandspring i ranke Søjler af Næseborene stod — 
saa blinked' Harpunen i Luften, og rødt blev Vandet af 

Blod. 
Længer og længer mod Polen gik Sejlerens ensomme Vej, 
den sprængte Isen, der spærred', men Plankerne bristede 

ej - 
Bag Skibets rystende Sider, hvor fremad og frem det drog, 
jeg hørte Maskinens Banken. Det var som et Hjærte, 

der slog. 
Dog større Hjærte der banked' paa det ensomme Fartøj 

ombord, 
den kække, mandige Vilje, der bød: imod Nord, imod Nord. 

Han stod dér i Styrerummet saa lys og rank som et Spyd. 
Jeg fletted* en Krans ham af Skummet, og saa gik min 

Vej imod Syd. 

Havkongen 

(stigende misfornøjet). 

Naa, saa det gjorde du? Det var jo rart. 
Den Umage kunde du gærne dig spart. 
Hvorfor stjal du i alt Fald ikke hans Anker? 

Prinsessen 

(stolt). 

Et Kongebarn tænker kun Kongetanker. 

Den tredjeældste Prinsesse. 

Min Fart gik hverken mod Nordpol, mod Stormvejr eller 

mod Krig, 
jeg svømmede tyst imod Landet og søgte en stille Vig, 
hvor Egeskoven, der skraaned' mod Strandkantens Stene 

ned, 
luned' en hyggelig Rede for Fred og for Kærlighed. 
Inde paa Stranden i Skyggen var tømret Fiskerens Hus, 
en Haveplet hegned' det, vundet med Flid ud af Stran- 

sand og Grus. 
Men ude paa Vigen laa Fiskeren drømmende selv i sin 

Baad, 
han lod den drive for Strømmen, glemt var nok Snøre 

og Vaad. 
Han laa paa Ryggen med Blikket vendt imod Himmelen op, 
hvor sagtelig Skyerne sejled* for Suset i Egenes Top. 

Hans Fod, der var brun og nøgen, hang ud over Rælin- 
gens Kant, 
jeg løfted* mig over Bølgen, der om Jollen vuggende randt. 
Hvor var han dog ung og dejlig. Hvor blussed* den sol- 
brændte Kind, 
de stærke Tænder de lyste, han smilte lyksalig i Sind. 
Jeg vilde ham gribe om Foden og drage i Dybet ham ned, 
da bandt mine Hænder en Trolddom — et noget, jeg 

selv ej véd. 
For Fiskerens Læber sig sænkte — de havde just formet 

et Navn — 
og Navnet, hvorpaa han tænkte — det bar ham uskadt 

i Havn. 

Havkongen. 
Dummerhoved, — romantisk Sludder, 
paa den Vis gaar Forretningen rent i Mudder. 
Og det er mine Børn! jeg næppe det fatter. 
— Nu, du — min yngste, min Hjærtedatter. 

Den yngste Prinsesse. 
Jeg vented' til Nattens Time — saa svømmede bort jeg 

saa langt, 
som mine Kræfter det evned* — Havet var stille og blankt. 
Jeg dukkede op langt ude, fjærnt fra hver levende Kyst, 
dér laa jeg stille og lytted' ved Havets svulmende Bryst. 
Hver Tanke, jeg ellers gemte, saa ^ærnt, saa stille den vég 
bort paa den rullende Dønning, der sagte vuggende steg. 

Alt omkring mig var Tavshed, og over Havet var Nat, 
i Vesterled Lyset døde, i Østen tog Gryet fat — 
men endnu stod Stjærnernes Stimer spredt ud over Hvæl- 
vingen tæt 
som blanke, skællede Sølvfisk i Nathimlens mørkeblaa Næt. 
Og ned fira de blinkende Stjærner en Fred over Havet sank, 
hvor sagte Fladen sig vided* til alle Sider saa blank. 
Stilhed og Fred paa Dybet, ej nogen Sejler at se — 
ej nogen Kølfure pletted Havfladens Maaneskins-Sne. 
Stille jeg laa dér og hviled', min Mund var lukket og stum, 
hvor var jeg selv dog saa lille i det store, dødstavse Rum! 
Kun Hav og Himmel omkring mig, lidt Dønning og 

Stjærneblink, 
det var, som om Stjærne til Stjærne sendte fortrolige Vink, 
og det var, som i Nattens Stille jeg anende svagt forstod 
mit eget Væsen som Draabe i den vældige Verdensflod. 
En Draabe, der slet intet mægter — et Støvfnug, der 

falder ned. 
Jeg skimted', hvad jordfødte Slægter nok kalder for Evighed. 
Og mit Øje fyldtes med Taaren for vort Skyggeliv, usselt 

og smaat, 
miBns jeg atter af Bølgen blev baaren tilbage til Hav- 
kongens Slot. 

Havkongen 

(rejser sig opbragt). 

Ogsaa du, min Søn Brutus, havde nær jeg sagt. 
I er alle fire værdige jer Faders Foragt. 

Fanden skulde til Hobe jer flytte. 

Dumme Tøse, der render og gør slet ingen Nytte — ! 

MaA jeg spørge, Mamseller, om I véd, hvad I mig koster — 

og naar endda én eneste af jer blev gift, 

men det var Synd at sige, at der om jer er Rift — 

det ender vel med, I maa i adeligt Kloster. 

De fire Prinsesser 

(grædende). 

Aa, lille Fa'er — hvor kan du dog nænne? 

Havkongen. 
Jo, det kan jeg sagtens. Er I fra jer Forstand? 

Den ældste Prinsesse. 
Blæse med det — lad den gamle kun skænde! 

Den yngste Prinsesse. 
Vær nu god, lille Fa'er — saa skal jeg nok faa en Mand. 

Havkongen 

(lidt formildet). 

Ja — det er nu ikke det værste endda. 
Det Spørgsmaal skulde vi let komme fra. 
Men jeg ynder ikke de nymodens Noder, 
der sniger sig ind og vil kuldkaste alt,- 
som jeg og mine Lige for helligt har kaldt — 
I maa vide — det samme mente jeres Moder. 
I Havkongens Rige var aldrig der Brug 
for den Slags Varer, I bringer i Smug. 

Vor Tid er heldigvis fiildt ud moderne, 

hvad skal vi med den Sludder om Maane og Stjærne? 

Og vor Tid, der er saa kold, at det truer med Forkølelse — 

hvad Trang har den til det, som I kalder for Følelse? 

Bevares vel — jeg under jer ingen Fortræd — ^ 

jeg er Fremskridtsmand selv, og vil gærne følge med. 

Jeg faar alle nye Bøger med Læsetasken sendt, 

og læser dem saa godt, som jeg nu kan læse Prent. 

Men af Følelser, det si*er jeg med det samme i Tide, 

vil jeg nu og alle Dage slet ingen Ting vide. 

Vi har vores Digtning, der er nøgtern og ædruelig 

og sanddru og kold og som Havvandet klar. 

Den kan vi bruge — den øvrige er gruelig — 

nu véd I Besked og kan spare mig for Svar. 

Føleri og Fantasi og Poesi, og hvad det hedder, 

alt det har Fanden skabt. — Forresten: Fred med Eder! 

(Til Vagten ved Døren.) 

Lad saa kun mine Undersaatter komme herind. 

(En Skare Havmænd ind med Trofæer og Tributer. Til den ældste af dem 

vender Havkongen sig, medens de gør Kur.) 

Havkongen. 
Ah — ser jeg ret — min kære Oversøraad — Ih, vel- 
kommen. 
Har De rare Presenter til Kongen med i Lommen? 

OVERSØRAADEN 

(bøjer sig og kysser hans Haand). 

Deres Majestæt er som sædvanhg fuld — — af Naade. 

De véd nok, at jeg tærer end paa den spanske Flaade, 
der var saa elskværdig med sit Sølv at gaa tilbunds 
netop i mit Farvand. Den var nu — unter uns — 
ikke saa kostbar den Ladning, som man siger — 
men ikke desto mindre — 

Havkongen. 

Er De en Mand med Spiger. 

OvERSØRAADEN. 

Det nægter jeg ikke, Deres høje Majestæt — 
skønt unægtelig en stor Del af Sølvet var Plet. 

Havkongen. 
Og hvilken Overraskelse har nu De paa Stablen? — 
De véd, det koster Penge at erhverve Æressablen 
for veltjente Havmænd af Raad og af Daad — 
Det hedder jo heldigvis: no'et for no'et. 

OvERSØRAADEN. 

Jeg har medbragt en Sum, som jeg just fandt overflødig, 
og vil grunde en Stiftelse, som haardt gøres nødig. 
Jeg mener et Asyl til Bespisning og Antræk 
og Opdragelse af Havmænd, der er fødte med Vandskræk. 

Havkongen 

(rejser sig og klapper i Hænderne). 

Den Idé er sublim. Den er vel sit Orden værd. 
Se her, Hr. Oversøraad, jeg rækker Dem her 

min fineste Orden — De vil gøre Ære den: 
den store Søslange med Ret til at bære den. 

(Hænger Dekorationen om Halsen paa Oversøraaden, der derefter trækker sig 

bukkende tilbage blandt de andre HofFolL) 

(Udenfor lyder Homtoner.) 

Vagten 

(melder). 

Hr. Hofpoet Arion kommer hid paa sin Delfin — 
og har foran sig paa Sadlen en ubekendt Kvinde. 
Han er træt og forkommen. 

Havkongen. 

Saa giv ham et Glas Vin 
og hjælp ham med Dyret i dens Staldbaas at binde. 

Arion 

(kommer ind med Agnete i sine Arme. Han har Funks Ansigtstræk, ligesom 
Oversøraaden minder om Etatsraaden, Oldfruen om Etatsraadinden). 

Jeg hilser eder, min Konge — og alle I gode Mænd, 
og hver Skønjomfi'u i Hallen. Her er Arion igen. 
Med fagert kristeligt Bytte, røvet fra nære Strand — 
Arion, nu og bestandig Havkongens trofaste Mand. 

Havkongen 

(gaar ham glad i Møde). 

Vel talt, min Søn, og flinkt har du handlet; 
velmødt i Hallen — her er intet forvandlet, 
siden du sidst drog paa Menneskefangst. 
Jeg har ventet dig, tilstaar jeg, med nogen Angst. 

Arion. 
Herre Konge, jeg kommer fra Menneskers Hytte. 
Kampen var lang. Men des skønnere Bytte. 

Havkongen. 

Herligt skal straale din Helteglorie. 
Intet kom mere belejligt, min Tro. 

(til Hoffolkene) 

Ikke sandt, mine kære Venner? 

Alle i Kor. 

Jo, jo! 

Arion 

(med klsedelig Beskedenhed). 

Det hele er en ganske almindelig Historie. 

(Stemmer sin Strængeleg og synger:) 

„Det banker paa. Skønjomfrus Dør 
ved Nattetid — o hør, o hør, 
hvem staar vel dér for Ruden? 
Hun lukker Vindvet smaat paa Klem: 
„Hvo du end er, saa sig det frem!" 
— Men intet Svar foruden 
de Nattevindes Tuden. 

Det banker paa med iskold Kno 
ved Nattetid — din Nattero 
den vender ej tilbage. 
Du kaster dig paa Lejet træt: 

Skønjomfru, staa kun op og let 
saå tyst, som du kan tage 
alt paa din Vindus-Knage. 

Med tangsnoet Haar, med havvaad Kind 

ved Nattetid han kigger ind, 

ind i det Jomfrukammer. 

„Og er det dig, skøn Havmand kaad, 

jeg tørrer dig din Kind for Graad 

og gaar, hvorfra du stammer, 

til Havet uden Jammer." 

Saa slog han da en iskold Arm 
ved Nattetid om Jomfrubarm; 
det gik mod Dybets Sale. 
Hans Latter over Bølgen klang. 
Og Takten til den Havmands Sang 
slog Fisken med sin Hale — 
den kunde ikke tale! 

Agnete 

(slaar Øjnene op og ser sig omkring). 

Hvor er jeg? Hos hvem? Og hvem bragte mig hid? 

Havkongen. 

De spørger om saa meget paa én Gang, giv kun Tid — 
min dejlige — om lidt skal det hele forklares. 

(ta Oldfruen) 

Paa vor fremmede Gæst maa der ingenting spares. 

11 



162 



Agnete 

(der stadig ser sig forbavset om). 

Hvorhen har man bragt mig? Det faar I mig sige. 

Arion. 
Min elskede, du er i Havkongens Rige. 
Hvad du end ser, saa lad intet dig skræmme. 
Her skal vi bygge, for her har jeg hjemme. 

Agnete. 
Og hvem er du, som tiltaler mig saa? 
Aa, det er sandt, det er sandt, du er Digter. 

Arion. 
Til Tider. Men her har jeg andre Pligter, 
Pligter, som du ogsaa snart vil forstaa. 

Agnete. 
Hvi førte du mig hid? 

Arion. 
Ih nu, du kære, 
fordi her er godt og fredsælt at være. 
Her har vi Fred for det larmende Liv — 
for Kreti og Pleti, for Kævl og for Kiv — 
her er der intet, der jager os fremad — 
paa dette Sted længes alle kun hjemad. 
Her er der intet manende Bud, 
der om Hverdag os tvinger i Højtidsskrud, 

spænder vor Kraft og kalder vor Evne, 

hidser os frem imod Stræben og Strid, 

her bor vi skikkelig, fladt paa det jævne — 

den ene Dag ganske som den anden vi nævne — 

her finder du Hvile for al din Tid. 

Agnete. 
Men jeg vil ikke hvile, begærer Forandring, 
hvor lang og trælsom saa bliver den Vandring. 
Jeg flygted jo netop et Stillestands-Liv, 
jeg vil Uro og Fart, jeg vil Kamp, jeg vil Kiv — 
jeg vil aldrig slaa mig til Ro paa det jævne. 
For ung og for higende k«k er min Evne. 
Jeg vil med i hvert Stykke, som Tiden vil spille — 
det virkende Liv fik mit Hjærte, min Tro. 

Havkongen. 

De Lyster, smukke Barn, faar du stille i Bero, 

for her iblandt os staar selv Tiden jo stille. 

Du skal komme her i de bedste Kredse, 

af Bejlere møder der hele Snese, 

foruden Arion — jo lur ham, den Fyr, 

han har nok alt vundet dig, om ret jeg ham kender, 

og ta'er dig som Belønning for sit raske Eventyr, 

og det skal han faa Lov til. Vi er jo blandt Venner. 

Du kan meget godt være tjent med Partiet, 

Arion er Digter og sidder godt i'et. 

For hos os er det Lands eller rettere Vands Lov, 

11* 

at Talentet skal ikke gaa sultent omkring. 

Arion kan snakke med om den Ting — 

han har tre tusind Sølvskæl paa den aarlige Finanslov. 

Godt Hovede forresten, han er ladet med Vitser, 

som én af de allermoderneste Haubitser, 

kort sagt: i hver en Retning er han et Ideal. 

Det vil du nok sande, naar du læser hans Skitser 

i vores illustrerede Familjejoumal. 

Agnete. 

• 

Nej, aldrig føler jeg her mig tilpas, 

hvor rigt og pragtfuldt end er jert Palads. 

Her er mørkt for mit Blik i den straalende Hal, 

med det flydende Hvælv som af grønligt Krystal. 

Her løves ej Vaar, her dufter ej Maj, 

Blomsterne hvidnes paa Bølgens Vej. 

Af døde Mænds Ben er din Kongestol, 

her lyser ej Stjærner, her lyser ej Sol. 

Havkongen 

(vrisser). 

Igen, igen de fordømte Ord, 

dem jeg hader som Pesten og hader som Præsten, 
denne Snak om de Praase, som histoppe glor -r- 
det er sandt, man skal være høflig mod Gæsten. 
Men bortset, mit Barn, fra den Slags Bagateller — 
er den Kløft mellem os slet ingen, der gælder. 
Naar man vænner sig til os, er vi skikkehge Folk, 
og forstaar du ej Sproget, kan du laane en Tolk. 

Vi er næsten som Mennesker, min tilkommende Datter. 
Vi kender til GraAd, og vi kender til Latter. 
Og naar Latteren befrier saa lidt os som Taarerne, 
det kommer kun af det, vi har Fiskeblod i Aarerne. 

Agnete 

(gyser tilbage). 

Hvorhen jeg vender mit bange Blik, 
ikke et Træk, der kan blive fortroligt 
og hjemligt for mig. 

Havkongen. 

Tag det kun roligt. 
Man maa føje sig lidt efter Landsens Skik. 
Forresten kan jeg se, at du staar og generer dig. 
Det gaar over om lidt, naar jeg blot præsenterer dig. 

(Begynder at vise hende om i Kredsen.) 

Se, her er vor værdige Oldfrue, du smaa, 
det er en Dame, du ej skal forsmaa. 

Agnete 

(farer tilbage). 

Min Moders Træk! Men hvor hæsligt forvrænget! 

Oldfruen 

(krænket). 

Se, hvor kalkunsk hun dog te'r sig! Men snart 

skal hun faa lært sig en helt anden Art, 

naar blot hun behørig bli'r korrekset og stænget. 

Havkongen 

(forsonlig). 

Nu — godt Ord igen. Det gælder, man ta*er 
Marschalinden fornuftigt. I Grunden hun har 
skam Masser af Fortrin, foruden al Smiger — 
en Gang var hun fejrest blandt Havkongens Piger, 
og endnu kan man hævde, som Digteren siger, 
at hun troner på minnen från fomstora dar, 

(fører Agnete frem for Oversøraaden) 

Her ser du en Havets Bedsteborger. 

Den Mand lider næppe af pekuniære Sorger. 

Agnete 

(gyser tilbage). 

Forfærdelige Lighed! O Skam, o Skræk — 
min Faders Ansigt paa den Pengesæk! 

Oversøraaden. 
Min Frøken, jeg maa be' Dem belægge Deres Ord. 
Husk paa — De er ikke paa Deres egen Jord. 

Havkongen. 
Ja, saadant et Sprog bruger ikke vi. 
Til alt Held har vi Havfolk dog lidt mere pli. 
Vi mærker i det hele, vor tilkommende Datter 
kun med Besvær sig i Sagerne fatter. 
Men bliver det ved med denne ^endtlige Trods — 
skal du mærke — det taaler vi ikke hos os. 



167 



Agnete. 
Jeg afskyer dit Folk, jeg afskyer dit Rige, 
gør saa, hvad du vil, mod en værgeløs Pige. 

Havkongen 

(rasende til Arion). 

Saa stop hendes Øren, saa stop hendes Mund, 
saa tag hende med dig til Havets Bund! . 

Vagten 

(melder). 

Herre Konge — skønt Tiden er naaet til Grænsen — 
der har endnu én meldt sig her til Audiensen. 

Havkongen. 
Lad ham komme endda. Blot han fatter sig kort. 

Vagten. 
Han fatter sig kort, og gaar ligestraks bort. 

Den flyvende Hollænders Skyggebillede viser sig i Baggrunden, stivt be* 
tragtende Agnete. Alle Havfolkene farer skrigende fra hinanden. 

Havkongen 

(slaar op med Haanden). 

Skræmmebilled, vig fra os, vig fra os — 
søg du fra os mod det evige Kaos. 
Sælsomme Magt, som jeg kender og frygter — 
hvi søger du os? Hvad begærer du vel? 
Vi kender hinanden. Vi ses og vi flygter, 
thi mellem os bliver der evigt et Skel. 

Hvor mange Ofre, du sendte mig ned, 

du selv er min Fjende, som aldrig forsones. 

I Dybet her er det mig, der krones, 

men din Fart gaar opad — mod Evighed. 

Med os har du ikke Slægtskab og Pagt — 

skønt du haardt fordømtes af ham, den høje, 

for hvem Dybets Aander selv maa sig bøje, 

higer mod Lyset din virkende Magt. 

Vig fra mig. Dæmon, der Mørket sveg, 

for dig alene min Angest er bleg. 

Agnete 

(frem mod Skyggebilledet). 

Hvo du end er, og hvorfra du stammer, 

forstødt af Mørket, Fjende af Lys, 

tag mig med dig, befri mig for Dødsangstens Gys, 

tag mig med til al Jorderigs Kvaler og Jammer. 

Før mig ud fra den Halvlivets taagede Verden, 

som lægger sig her om min Higen og Færden, 

— her hvor døde Mænds Knogler er Herskerens Stol. 

Før mig ud, tag mig ud af de Hænder, de klamme, 

der lægger sig tungt om min Livsrankes Stanune, 

tag mig bort fra de Steder, der kendes ej Sol. 

Havkongen 

(besværgende). 

Vig bort, vig bort fra Havkongens Sale, 

du Havets Genfærd, mod Himmelens Hvælv. 

Vig bort, vig bort, inden Hanen kan gale. 
Du hører til Lyset. Vi bliver os selv. 

(Skyggebilledet forsvinder, Agnete synker hulkende sammen.) 

Havkongen. 
Grib hende, tag hende, Timen er inde. 
Havdybet ejer nu Kristenmands Kvinde. 

(Havfolkene styrter sig over Agnete for at føre hende bort.) 

Kirkeklokkerne 

(ringer langt borte). 

Ding dang, ding dang, ding dang, ding dang. 

Havkongen 

(rædselslagen). 

Det var de Lynæs Klokker, der klang. 

(Det grønlige Lys i Hallen slukkes. Alt forsvinder i Mulm og Taage.) 



Tæppet falder. 



FEMTE HANDLING. 



(Verandaen paa Baldersvig Badehotel. Eftermiddagen efter, hvad der 
er passeret i den foregaaende Akt Badegæsterne, siddende og staaende, er 
samlede i Konversation ude paa Verandaen. Etatsraaden, Etatsraaoinden, 
Mogensen, de Petersen, Villadsen, Frøknerne Yang, Frøken Villadsen* 

Funk, Konstantin Kristensen osv.) 

Villadsen 

(midt i en Beretning). 

Hans Skude venter, en nybygget Brig, 
knapt en Kvartmil her sydpaa den rider for Anker. 
Der siges, at Kaptejnen omgaas med de Tanker 
at lette nu i Aften, om hans Plan holder Stik. 

Funk. 
For os maa han rejse, saa langt som han lyster, 
bedst, om han aldrig havde naaet vore Kyster. 

Frøken Milly Vang. 
Der er Folk, som paastaar, . der er Uvejr i Vente — 
igaar Aftes lød jo de Klokker, De véd — 

Villadsen. 
Klokkerne i Lynæs — jo, saa véd vi Besked. 
Herregud, tror ogsaa De den gamle Legende? 

Etatsraaden 

(ser opad). 

I alt Fald tør jeg paastaa, der er Uro i Luften. 
Og deri er der intet, som strider mod Fornuften. 
De Skyer deroppe, der ligner snavset Sne, 
kunde gærne spaa, at der noget vil ske. 

Funk. 
Vinden er paalands — og det er forbandet. 
Havde vi den fremmede blot ude af Landet! 

Etatsraadinden 

(tager ham til en Side). 

Tro mig, min Ven, det hele kan jævnes. 
Selv om De med Agnete er en Smule paa Kant, — 
saasnart den Skipper rejser, er det hele kun Tant, 
det Trylleslør, hvori ham Eventyret spandt, 
forsvinder med det samme, saa der slet intet levnes. 

Funk 

(mørk). 

Men, hvad jeg har forbrudt, jeg frygter, det skal hævnes, 

Etatsraadinden. 
Sandt nok, De har haft Uret, uforsigtig og kaad 
som alle unge Herrer. Dog, for det er der Raad. 

Agnete vil ikke være fjendsk og ubøjelig — 
i Grunden er hun altid saa blød og saa føjelig. 
Herregud, hvor vi nu ender, og hvor vi begynder, 
én Gang har vi dog alle haft vore Ungdomssynder, 
og skulde der saa strængt gaas i Rette med enhver, 
fik vi vor fulde Hyre — ja, maaské fik vi mer. 
Kære Svigersøn, det er sagt uden Brod! 
Men man skal jo lære, imens man er i Live — 
og det er nu én Gang Kvindens skønneste Lod, 
den at skulle glemme og at skulle tilgive. 

Funk. 
Sandt nok, kære Frue — blot nærer jeg Frygt, 
at Agnete er ikke just som alle andre Kvinder. 
Agnete glemmer aldrig disse nagende Minder, 
aldrig, hvor jeg handlede saa troløst og stygt. 

ETATSRAADmDEN 
(slaar ham gemytligt paa Skulderen). 

Sig ikke det saa vist. Og hør en Kammerats Raad, 
en Kvinde, der elsker, hun kan strække sig vidt. 
Jeg kan tale med derom, for jeg har prøvet mit! 
Gudbevares! hvad har jeg maattet tilgi' min Etatsraad! 

Etatsraaden 

(der har været fordybet i Samtale med Konstantius Kristensen, spidser Øren). 

Hvad siger du, min Engel? 

Etatsraadinden 

(kort). 

Jeg roser dig blot. 

Etatsraaden 

* (til KoDstantius). 

Tænkte jeg det ikke? Hvad si'er jeg? Vor Kvinde 
er dog det Begreb, der bør hævdes mod al Spot — 
mod hvert fjendtligt Anløb, mod alt, der er raat — 
Kvinden, den ægte, den dejlige Kvinde — 
Blomsten, som saa sparsomt i Norden vi finde. 

KONSTANTIUS KRISTENSEN. 

Ja — det hævder jeg med. 

Etatsraaden. 

Hvad hævder De ikke? 
Gud véd, hvilket Standpunkt, De har fundet Dem sidst? 

KONSTANTIUS KrISTENSEN. 

Mit Standpunkt, nu som altid, er klart og bevidst, 
selv om saa til Tider en Mening kan klikke, 
og paa en anden Mening man kan trækkes til Vands. 
Sligt hører nu med til en Statsmand her til Lands — 
ganske saa naturligt som en Ranke til Vignen. 
Som Lysholmer Snapsen er han af den Natur, 
at han har ikke Kræfter og ikke rigtig dur, 
før han behørigt ofte er passeret over Linjen. 

Lilly Vanc^ 

(til MiUy). 

— Endnu kan jeg ej glemme min prægtige Model — 
blot én Gang til, saa har jeg ham paa Kornet saa sikkert. 

MiLLY. 

Jeg har været oppe og set din Pastel — 

(skælmsk.) 

Og jer begge har jeg set i Hotellets store Kikkert. 

Etatsraaden 

(til sin Frue). 

Hvor er Agnete henne? 

Etatsraadinden. 

Ja, nu kommer hun vist. 

(tU Funk.) 

Kære Funk, -det er vist bedst, at De giver mig Frist 
til at tale med min Datter, før De selv hende møder — 
man véd jo ej saa vist, hvad der en ung Pige støder. 

Villadsen. 
Bordet er dækket — Aftensmaden venter. 
Der er ganske friske Hummer - i rigelig Portion. 

Etatsraaden 

(til Konstantins Kristensen). 

Hm — Hr. Kristensen, jeg tilstaar, det er slemme Kon- 
kurrenter 
til Deres behagelige Konversation. 

KoNSTAj^Tius Kristensen. 
Hr. Etatsraaden forstaar mine Tanker at læse. 
Lad os følges ind og lave os en lækker Majonæse. 

(de gaar.) 

\ Frøknerne Vang 

I (omringer Funk). 

Aa, Hr. Funk, aa, Hr. Funk, De skal følge os paa Plads, 
Deres nyeste Digt vil vi høre reciteret. 

Funk. 
Jeg er bange for, det ikke er rigtig skanderet — 
vil De ha'e det, som det er, saadan næsten ubarberet, 
er det ganske til Tjeneste og ganske frisch vom Fass. 

Etatsraadinden. 
Kære Funk — jeg raader Dem, helst maa De gaa. 
De kan stole paa. Deres Sag jeg skal tale. 
De véd jo nok, at vi Kvinder forstaa 
langt bedre end Mænd at faa Orden paa 
visse Smaating, der hører til Livet det reale. 

Funk - 

(kysser hendes Haand). 

Kæreste Frue — tag hende i Skole, 
som kun en Moder kan det, med lemfældige Ord, 
min Anger er stor, som min Brøde var stor. 
Men jeg stoler paa Dem. 

Etatsraadinden . 

Og paa mig kan De stole. 

(Alle gaar med Undtagelse af ExATSRAADiNDRir. Et Øjeblik efter kommer 
Agnete ensom gaaende ind paa Scenen, tankefuld, som i Drømme.) 

Agnete 

(staar stille og tager sig til Hovedet). 

God Aften, Mo'er. 

Etatsciaadinden. 
God Aften. Nej, ser man en Gang, 
at du af dig selv kommer hjemad til Huset. 
Det stemmer ikke ret med det sværmeriske Hang, 
der ellers paa det sidste gør dig Hovedet kruset. 
Hvor er du dog tankefuld! Og ikke du svarer — 
nej, det er sandt, din Tanke gaar ad en anden Strøna. 
Ja, ja, mit Barn, Vorherre nok din Forstand bevarer. 

Agnete. 
Endnu jeg kan ej glemme den sælsomme Drøm. 

Etatsraadinden 

(hovedrystende). 

Og hvad har du da drømt, som saa sært dig forfølger? 

Agnete. 
Drømme er flygtige som Havenes Bølger. 
Vilde jeg dem gribe og fæstne dem i Ord — 
vilde jeg forsøge at gentage de Klange — 
for dit Øre lød det kun som Bølgernes Kor — 
for dig uden Mening og af Sammenhæng ej Spor, 
men for mig saa visdomsrige som de evige Sange. 

Etatsraadinden. 
Ja, sikkert og selvklogt forstaar du at svare. 
Dog bedre, om du fulgte af din Moder et Raad. 
Hvad Funk har forbrudt, vil jeg ikke forsvare, 
dog, betænk dig, Agnete, før fremfusende keiad 
du gør Bruddet saa stærkt, at det ikke kan bødes. 

Agnete 

(bestemt). 

Hans og mine Veje kan aldrig mere mødes, — 
det var at sætte Ære og Selvrespekt paa Spil, 
om jeg for hans Falskhed lukked Øjnene til. 
Og selv om jeg vilde, hvad kunde det gavne? 
Hver Tanke for ham døded han selv i mit Bryst. 
Bruddet er mig let — slet intet vil jeg savne; 
om han kaldte mig ved alle de dyreste Navne, 
han kaldte ej tilbage den henfarne Lyst. 

Etatsraadinden . 
Du faar svare mig ærligt paa et Spørgsmaal endnu — 
er Grunden, at en anden Mand har fanget din Hu? 

Agnete 

(betænker sig lidt, saa nikker hun). 

Maaské er det saa — og maaské er det ikke. 

Der er Ting, der ej kan siges med Ord og med Blikke — 

en unævnelig Vemod, en usigelig Forlængsel, 

som gør Hjemmet og mit Bosted til det trælsomste Fængsel 

og biinger mit Bryst til at svulme af sin Vé 

har betaget mine Tanker og fyldt mine Drømme 

med Billeder saa stærke og til samme Tid saa ømme — 

Verden staar i Lys af en eneste Idé — 

og alt det — det lærte en Mand mig at se. 

Etatsraadinden 

(foragtelig). 

Den hollandske Skipper? 

12 

Agnete. 
Nu ja, det er ham. 
Fortav jeg det længere, blev det min Skam. 
Han har bundet mig som Trolddom saa uløselig tset, 
spundet mig i fine og dragende Næt 
af tusinde Tanker, som blandt os ej har hjemme — 
Han har baandlagt min Vilje med Herskerens Magt — 
blot hans Øjne paa mig lyser, blot jeg hører hans Stemme, 
jeg véd, jeg kan ej bryde deu sælsomme Pagt. 

Etatsraadinden . 
Saa, Gudskelov, han rejser, usalige Barn, 
før han endnu fastere fik dig i Garn. 

Agnete 

(ivrig). 

Rejser han? Og naar? 

Etatsraadinden . 

Nu i Aften — jeg tror. 
Hans nye Skib er kommet — hvorfor skulde han vente? 

Agnete 

(urolig). 

Og til mig har han ej mælet et eneste Ord. 

Etatsraadinden . 
Der sér du selv, han glemmer sine nye Bekendte. 
Nej, tro du mig, Agnete, slaa de Tanker af Sindet — 
og tag dit lille Eventyr kun for, hvad det var — 

en Sommernatsdrøm, der din Tanke har forblindet, — 

nu haaber jeg den atter er vaagen og klar. 

Naar den fremmede er rejst, som har fyldt dig med de 

vamle 
og taabelige Fabler — romantisk Poesi — 
skal du se, saa er hele den Historie forbi, 
og du føler dig tilfreds ved, at alt er ved det gamle. 

Agnete 

(nedbojet). 

Alt er ved det gamle — ja, jeg frygter, du har Ret — 
et Øjeblik jeg drømte — men flygtig var Drømmen. 
Han har glemt sine Løfter. 

Etatsraadinden 

(ivrig). 

Ja — glemt dem komplet. 
Agnete 

(bitter). 

En Mand er kun en Mand — hans Løfte er saa let! 
Saa sprængtes da det Luftslot — saa brast det Tryllenet — 
Flodtiden er forbi — der er Ebbe i Strøtmmen. 

Etatsraadinden 

. (ængstelig). 

Du gav ham dog ej Løfter — paa én Vis eller anden? 
Saa nu du bagefter staar til Skamme og Spot — — 

Agnete. 

Hvad vi talte om, det hørte kun Himlen og Stranden — 
jeg gav ham ingen Løfter — jeg elskede ham blot. 

12* 

Etatsraadinden . 
Elskede — aa Snak, det er noget, man siger — — 
den Vise har jeg selv kunnet udenad en Gang. 
Dette her med Poesi, som man tror som unge Piger 
Jo Tak, jeg kender Remsen, den er frygtelig lang. 
Alt det, man bildte ind os søde smaa Gæslinger 
om Blomster og Elskov og Lys og Farvespil — 
naa. Sværmeriet hører en Gang Ungdommen til -^ 
alle skal vi prøve det, som alle skal ha*e Mæslinger! 

Agnete. 
Bittert du taler, og bitter er din Lære. 

Etatsraadinden. 
Det var netop min Mening, at det saa skulde være. 
Tro mig, paa det løse dér blomstrer ingen Lykke, 
selv om Digterne med prangende Ord det besmykke. 
Lykken gror langt bedre langs de alfare Veje, 
de brede, de solide, mellem Afvisersten, 
hvor der er godt at træde, hvor Passagen er ren — 
men ud over Vejskellet tør man ikke skeje — 
thi Livets sande Lykke, den eneste, den ægte — 
den trives kun paa Basis af det fuldtud Jcorrekt.e. 

Agnete. 
Jeg væmmes ved din Lære. 

Etatsraadinden. 

Og dog maa du høre den. 



181 



Det nytter én Gang ikke at sætte sig ud 

over alle gængse Hensyn og Former og Bud. 

Den unge Hest slaar bagud, og stramt maa man køre den. 

Tænk paa dig selv, hvor ilde du er stedt, 

om du bryder med Funk trods alt, hvad han voved' — 

man vil spørge om Grunden til, hvad der er sket, 

og hvem der nu har Skylden — saa har altid man sét, 

at Dommen gaar mod hende, der har været forlovet. 

Vist er det uretfærdigt, vist er det forkert, 

men Verdens Dom den faar man nu aldrig appellert ^ — 

og alt det vil du vove for ham, der har svigtet dig, 

og hvem kun Fantasien til en Helt og Mand har digtet dig? 

Agnete 

(staar tviylraadig og vaklende). 

Besynderligt, at ikke han sendte mig Bud — 
Mørket falder paa, imens Fristen løber ud. 

Et ATSRAADINDEN . 

Lad ham sine vildene Veje kun vandre — . 
følg med mig, Agnete, kom ind til os andre. 
Bordet os venter, og Lamperne brænder. 
Tro mig, de derinde er dine sande Venner. 

(Inde fra Hotelsaien lyder Funks Stemme — han synger:) 

Det banker paa Skønjomfrus Dør 
ved Nattetid. O hør, o hør — 
hvem staar vel dér for Ruden? 
Hun lukker Vindvet smaat paa Klem: 
„Hvo du end er, saa sig det frem!" — 

Men intet Svar foruden 
de Nattevindes Tuden. 

Agxete 

(lyttende, gentager). 

„Det banker paa Skønjomfrus Dør" — — 

(forfKrdet ) 

Hvor lærte lian den Sang, og hvor hørte jeg den før? 

Etatsraadinden 

(ærgerlig) 

Jeg hørte den aldrig — nu har vi forsømt den. 

Agnete. 
Jeg kender Visen og véd dens Moral — 
den Vise den fører til Havkongens Sal. 

Etatsraadinden 

(ser studsende paa hende). 

Saa har du vel drømt den! 

Agnete. 

Ja vist, jeg har drømt den! 

Etatsraadinden. 
Men hvad jeg har sagt dig i Aften, det hæfter 
jeg endnu en Gang dig i Tankerne fast, 
selv om jeg ej fordrer Svar i en Hast 
— kom saa, mit Barn. 

Agnete. 
Jeg skal straks følge efter. 

(Etatsraadinden ind i Huset) 

Agnete 

(alene, i dybe Tanker gaar hun frem og tilba^^). 

Er det vel sandt? Og har han vel svigtet mig, 

Helten, jeg drømte mig, Helten, jeg digted* mig? 

Lod han mig øjne et Glimt kun af Skatten, 

sidder forladt jeg tilbage i Natten — 

medens hans Skib gaar mod Havenes Bølge 

med skinnende Morild i Kølvandets Følge? 

Stunder han selv nu alene mod Færden 

ud i den vide, den fremmede Verden? 

Undte han ikke mig Stakkel i Kvæld 

saa meget som et sidste, et fattigt Farvel? 

Nej, nej, jeg tror det ikke — der er Minder, der lænke 

ham — 
den flyvende er hos mig — saa saare jeg tænker ham. 

Den hollandske Kaptejn 

(staar pludselig ved hendes Side). 

Her er jeg, Agnete. 

Agnete 

(næsten tilbagegysende). 

Saa rapt som mine Tanker. 
Kaptejnen 

(smilende). 

Skræmmer mit Komme dig? Saa gjorde det ej før — 
Timen er kommen. Agnete, saa hør — 
Briggen mig venter med gunstigste Bør — 
om en lille Halvtime kan jeg lette mit Anker. 

Agnete 

(tilbageholdende). 

Saa kommer I sent for at sige Farvel. 

Kaptejnen. 
Det maa jeg bekende, og det var mit Held, 
at endnu jeg traf Dem herude saa silde — 
jeg nægter det ikke, det passed* mig ilde 
at søge Dem derinde hos den øvrige Flok. 

Agnete 

(bitter). 

Og et lille Farvel I undte mig dog nok? 

Kaptejnen. 
Hvor sært I spørger! Saa sent kun jeg kom, 
fordi jeg maatte paasé omborde, at Krudtet 
forsvarlig blev stuvet og igen stuvet om, 
I kan stole derpaa, at jeg brugte Minuttet — 
Men Pligt er Pligt, hvortil Chefen skal svare, 
og Krudt ombord er en farlig Vare. 

Agnete 

(forsonet, rækker ham Haanden). 

Tak, at I kom. Jeg mistror jer ikke. 

Kaptejnen 

(kysser hendes Haand). 

Og nu, Agnete, er det Handlingens Stund, 
har I Vilje og Mod, saa følg I mig kun — 

det Liv, vi har levet, kan bagved os ligge, 
for os er en Fremtid, om selv vi det lyster, 
den nye Verden med dæmrende Kyster. 

Agnete 

(med frembrydende Jubel). 

Og jeg skulde følge jer bort herfra! 

Kaptejnen. 
Frem mod vor Skæbnes Amerika! 

Agnete. 
Og turde jeg stole paa eder som Mand, 
turde jeg følge mit eget rebelske, 
higende Mod! — 

Kaptejnen. 
Ja, det tør du og kan, 
saa sandt som, Agnete, du har lært mig at elske. 
Fredløs for jeg paa Livets Sø, 
fejded* med Stormen og pløjede Bølge, 
søgte i Øster og Vester den 0, 
hvor hun mig vented*, den trofaste Mø, 
der havde Mod at slaa Følge. 
Barket og brunet af Vejr og af Vind, 
hærdet i Samliv med grove Krabater, 
sjældent det hændte, der listed' sig ind 
Tanker om Fred i mit trodsige Sind — 
Agnete, vi blev Kammerater. 

Flygtig vi mødtes, men i eders Blik 

læste jeg alt, hvad jeg søgte forgæves. 

Nu det er Timen, da Skatten skal hæves — 

følg mig, Agnete, hist venter min Brig. 

Bejle til eders Haand efter Skik 

passer kun slet til mit Sømands-Bestik, 

hvast blev vel Svaret, jeg hented' derinde! 

Haanden jeg byder jer redeligt frem, 

del paa den gyngende Bølge mit Hjem — 

følg eders Mand som hans Kvinde. 

Agnete 

(vaklende). 

Dristigt I beder — og alt vil I tage, 
meget jeg har dog, som jeg maa forsage — 
villigt jeg fulgte jer, kaldte jer Ven — 
Sig mig dog først, hvad I giver igen 
for det stille Liv ved en fredelig Arne, 
hvor alle Ønsker saa vel er farne — 
for det sikre Bo, for mit Hjem det trygge — 
selv om just ikke jeg kalder det Lykke. 

Kaptejnen 

(hæftig). 

Jeg byder dig Solen, der tænder sit Blus 

med tifold Glans for en Frimands Hus, 

jeg byder dig Himmelens Højeloftssal 

og Havdybets gyngende Bølgedal, 

jeg byder dig Stormen, der blæser dig sund. 

jeg byder dig brændende Kys for din Mund, 
jeg byder dig Lavet, det flyvende, springende, 
det trodsige Liv, der gør Oprør mod Tingene, 
det fyrige Liv, der har Kongernes Kaar, 
og hvis mindste Minut vejer op imod Aar, 
hvor alt det tager Form i en fykkelig Stund, 
som du hidtil kun anede flygtig i Blund. 
Jeg byder dig Vækst for alt skønt, som du ejer 
jeg fører det frem til urokkelig Sejer — 
dertil har jeg Evne, dertil har jeg Magt — 
blot det eneste, eneste Ord bliver sagt. 

Agnete 

(stadig vakleDde). 

Ord, som mig lokke. Ord, som mig skræmme — 
andet, der skræmmer og lokker herhjemme. 
At sikre sig Liv ved sin Frihed at sælge, 
at kæmpe for Liv ved i Frihed at svælge — 
hvad skal jeg vælge — hvad skal jeg vælge? 

Funks Stemme 

(inde fra Hotellet). 

Saa slog han da en iskold Arm 
ved Nattetid om Jomfrubarm, 
det gik mod Dybets Sale. 
Hans Latter over Bølgen klang, 
og Takten til den Havmands Sang 
slog Fisken med sin Hale, — 
den kunde ikke tale! 

Agnete 

(vender sig rask mod Kaptejnen). 

Nej, dig vil jeg vælge, og dig vil jeg følge, 

tag mig med paa din Færd over Hav, over Bølge. 

Lad dem dømme om mig, hvad de vil, de andre, 

med dig vil jeg drage, med dig vil jeg vandre. 

Din Vilje er min, din Vilje skal raade, 

vi to skal ej leve af Pøbelens Naade. 

Hos dig kun jeg Livet og Frihed kan finde, 

jeg følger min Mand som hans lydige Kvinde, 

til det fyrige Liv, der har Kongernes Kaar, 

hvor et enkelt Minut vejer op imod Aar. 

Kaptejnen 

(tager hende i sine Arme). 

Det Liv skal vi kende, den Lykke skal vi friste, 
selv om Minuttet saa bliver vort sidste. 

(De gaar bort sammen.) 

(Scenen et Øjeblik tom. Saa kommer Kabbm gaaende nede i Hulvejen, staar 
stille foran Verandaen og spejder op imod Huset.) 

Karen 

(synger). 

Det blæser op mod Efteraar 

i Klitternes Egn — 
saa slutter vi med Sommerens Sange, 
endskønt de var saa mange, aa, saa mange. 

Nu tyndes Birketræets Haar 

i Sludvejr og Regn — 
Farvel — Smaablomster alle over Vange. 

Mod Jævndøgnstid og Jævndøgnsblæst 

gaar Aaret sin Gang, 
der drysser Løv i Sommerens Lunde, 
hvert Blad vi gav et Kys, om blot vi kunde. 

Den sidste Tone fra dens Fest 

dør bort i en Klang, 
nu steder vore Minder vi at blunde. 

Det blæser op mod Efteraar 

i Klitternes Egn, 
og Flyvesandet reder op sin Pude, 
mens Stormen pisker tungt imod vor Rude. 

Der falder Rimfrost i vor Gaard 

bag Pilenes Hegn — 
nu slutter vi vort Sommerliv derude. 

Saa slutter vi vort Sommerliv derude — aa jo, 
den Vise, som han lærte mig, den husker jeg tro. 
Hvor han daared mig med Løgn, hvor han lokked mig 

med List, 
der var tusinde Løfter i hans fløjelsbløde Stemme. 
Hvordan det maatte ende — ja, det burde jeg vidst — 
men ligefrildt — slet aldrig jeg kan ham forglemme. 

Glemme ham — aa jo, jeg véd jo, jeg skal, 

han vilde jo kun føre til Fortræd mig og Fald. 

Men hvor kyssede han ømt og hvor favnede han fast. 

der var Eventyrets Klang i hans kaldende Stemme, 
og selv var han dets Prins i et Slot af Alabast — 
i hvor det gaar — slet aldrig jeg kan ham forglemme. 

Men Eventyret svinder og drager forbi — 
der lyser ej Haab, hvori jeg kunde mig sole — 
Fra i Dag af har Livet en anden Melodi, 
tilbage staar Virkeligheden og Ole. 

Og om jeg havde fulgt ham, da han trygled og bad, 

om jeg havde hørt ham, da paa hans Knæ jeg sad — 

og hans Læber begærede min Aande at drikke, 

mens undselig og rødmende jeg undgik hans Blikke, — 

om jeg havde vaklet, om min Modstand var brudt, 

om han havde tvunget sin Vilje frem til Sejer — 

jeg véd det, jeg véd det, jeg havde det fortrudt, 

— men dog jeg havde prøvet et lyksaligt Minut 

af dem, der op mod Aaringer tæller og vejer. 

Ak, den Time er svunden, og brudt er hver Bro, 

og nu skal jeg prøves i en helt anden Skole. 

Livet og saa jeg — vi er fattige, vi to — 

og til Valborgs Dag, saa staar jo mit Bryllup med Ole. 

Ole 

(kommer til). 

Saa naaede jeg dig dog, saa saare du dig skyndte — 
jeg synes, du kaldte? 

Karen. 
Aa, jeg talte blot højt — 

Ole 

(leende). 

Du sukker og du sværmer, ja, du har det jo drøjt - 
nu skal du netop hjem for til Bal dig at pynte. 
Dansen gaar paa Kroen alt i Festlys og Glans, 
lad os skynde os, Karen, husk, jeg har første Dans. 

Karen 

(tonløst). 

Ja, det er sandt, dig loved jeg den allerførste Dans. 

Ole 

(tager hende ind til sig). 

Og saa, min lille Kærest, saa skal du være glad — 
til Majdag staar vort Bryllup, og længe nok jeg bad. 
De Folk paa Kysten her skal ej huske noget større 
husk, Ole er en Mand, der har sit paa det tørre. 
Du skal sidde saa lunt, at af intet ondt du véd, 
som min lille søde Kone paa den trygge, sikre Bred 
i det Hus jeg har tømret mig med lunende Karme. 
Den ene Dags Sol skal som den anden gaa ned — 
lad udenfor Søen kun te sig nok saa vred — 
hvad bekymrer det vel os, at de Brændinger larme, 
naar jeg slutter dig tæt i mine favnende Arme? 



192 



Karen 

(resignefende). 

Ja — S€iadan skal jeg sidde paa den trygge, sikre Bred, 
mens udenfor, saa §æmt alle Brændinger larme, 
og den ene Dags Sol som den anden gaa ned. 

(De gaar bort sammen.) 
(Inde fra Huset kalder) 

Etatsraadinden, 
Agnete, Agnete — hvorfor kommer du ikke? 
Kom ind til os andre — hvorlænge skal jeg tigge? 

(Da ingen svarer, kommer hun frem i Døren) 

Nej, hun er forsvunden, ja, jeg frygted det nok. 
Altid skal hun piske over Sten, over Stok. 
Agnete, Agnete — Barn, hvor er du henne? 

Etatsraaden 

(ogsaa frem). 

Naa, er igen hun borte — ja, hvordan skal det ende? 
Tilsidst maa hun ha'e paa sit Værelse Arrest. 

Etatsraadinden. 
Ja, det er meget muligt, det tjente hende bedst. 
Men hvor kan hun være — hun var nylig herude? 

Funk 

(der er kommen til sammen med de øvrige Badega&ster, i Kaadhed 

til Etatsraadinden). 

Aa, hvor hun er, der er hun sikkert godt nok forvart. 
Vel sagtens paa den flyvende Hollænders Skude. 

Etatsraadinden 

(alvorlig). 

Spøg ikke med det. Gud forbyde den Fart. 

Etatsraaden. 
Herregud — min Datter er da ikke fonykt. 
Hvor faar du den Slags Indfald — og hvor skulde den 

Skipper 
og hun komme sammen? En besynderlig Frygt! — 

Etatsraadinden. 
Men en Frygt, som mod min Vilje mig slet ikke slipper. 

Etatsraaden 

(ser vist paa Funk). 

De maa da kende Deres Kærestes Veje — 
saadan som alle forlovede pleje. 

Funk 

(slaar skamfuld Øjnene ned). 

Jeg maa tilstaa, jeg forsømte i Aften min Pligt — 
De forstaar, Hr. Etatsraad, en lille Konflikt — . 

Etatsraaden. 
Altsaa har I atter været oppe at skændes — 
naa, man siger jo, just derpaa skal Kærlighed kendes — 
Forelskede skændes og forliges saa let. 

Funk 

(flov). 

Hm, ja, det kan nok være, at Svigerfa'r har Ret. 

13 

Etatsraadinden. 
Men her staar vi og glemmer at søge Agnete — 
jeg tilstaar ganske ærlig, at jeg ikke har Ro — 
hvor er hun henne? Sæt en Ulykke skete — 

Etatsraaden. 
Aa Pyt, hun kommer nok. Hvad kan du vel tro 
om vor egen kloge, fornuftige Datter. 
Om en lille halv Time saa er hun her atter. 
Hun har jo sin Frihed, og den faar hun benytte — 
kan gaa, hvor hun vil, hun er tryg i denne Egn, 
hun kender hvert Barn i hver eneste Hytte — 
hvem skulde tage hende? 

Etatsraadinden. 

Den hollandske Kaptejn. 

Etatsraaden. 
Aa pyt, den Skipper er vist allerede sejlet — 

Villadsen. 
Jeg saa' ham lette Anker, om ikke jeg fejled. 

Funk 

(ved Kikkerten). 

Ja, Anker har han lettet og alle Sejl er oppe. 
Og selv om vi vilde, kan vi ikke ham stoppe. 
Vinden er saa gunstig, som være den kan, 
for flyvende Medbør han stryger fra Land. 

Etatsraadinden 

(segner i de Petersens Arme). 

En frygtelig Anelse griber mig — aa Gud, 
stop Skibet derude — lad os løsne et Skud. 
Nu forstaar jeg alle hendes gaadefulde Ord — 
Agnete, vor Datter, er paa Skuden ombord. 

Etatsraaden 

(vantro). 

Fat dig, min bedste, hvad fabler du om? 
Min Datter bortført — nej, det er umuligt. 
Ja mere end det, — det er ligefrem grueligt. 

Funk 

(urolig). 

Skulde hun vove! — Og tør jeg fælde Dom? 

(Lars og Anne Mabgrete kommer giende nede paa Vejen.) 

I mødte vel ikke Frøken Agnete 
dér, hvor I kommer fra? 

Lars. 
Akkurat paa en Prik. 
Hun og Kaptejnen tilsammen er sete 
at gaa ombord paa hans nymalte Brig. 

Etatsraaden • 

(med et Udraab). 

Saa skulde al Landsens — vanartede Barn — 

rendt bort fra sit Hjem med saadan et Skarn. 

13* 

Lars. 
Aa, det er da vel Hr. Etatsraadens Spøg. 
Hun gør kun paa Skibet et lille Besøg. 
Vi snakked nok sammen om det paa Vejen, 
at det kunde se lidt besynderligt ud, ' 
men Lars er da ikke saadan en Stud, 
at han ligestraks skulde sludre med Kejen. 

Etatsraaden 

(hidsig). 

Havde du bare skyndt dig, dit Fæ — 

Funk. 
Endnu er den under Kysten i Læ. 

Etatsraaden. 
Det er Vold, Tyveri — og uhørt blandt Mænd — 
jeg kan ikke tænke, jeg kan ikke sanse — 
sæt Baade ud — skaf mit Barn mig igen. * 

Anne Margrete 

(hovedrystende). 

Det Skib derude kan kun Djævelen standse. 

Lars 

(skyg^r med Haanden for Øjnene). 

Den er ret herude (% har rumskøds Vind — 
den Skude, den haled vi aldrig ind. 

(Ude i Søen glider Skibet frem. Agterude staar to Skikkelser Arm i Arm, 

utydelige i den lange Afstand.) 

Funk 

(bleg). 

Vi tog ikke fejl — hun har virkelig vovet 

det dristige Spring. Hun har fiilgt ham til Søs. 

Etatsraadinden. 
Aa, mit Barn, mit Barn — aa, mit Hoved, mit Hoved, 

Etatsraaden 

(viftende med sit Lommetørklæde). 

Praj Skibet. Stop dem! Hun maa ikke flygte! 



Lars. 



For sent! 



Funk. 



Forbi! 



Etatsraadinden. 

Aa, Familiens Rygte! 

Anne Margrete. 
Ja, saadan gaar det, naar Fanden er løs. 

(til Lars) 

Forstaar du nu, hvorfor Klokkerne klang 
fra Lynæs Kirke den sidste Gang? 
Du véd, at hvergang de Klokker ringer. 
Uro og Nød over Lande det bringer. 

Etatsraaden 

(rasende). 

Hende forbander jeg. Men ham skal jeg huske. 
Holland er dog heldigvis en Magt vi kan kuske. 
Jeg klager til Gesandten — min Datters Rov 
det skal blive straffet efter strængeste Lov. 

Anne Margrete 

(peger mod Skibet). 

Nej, læg jer Sag i en højeres Hænder, 
se, Skibet derude! — 

Funk. 
Det brænder! 

Etatsraadinden. 

Det brænder! 

(Besvimer.) 

(Alle staar rædselsslagne og stirrer ud imod Søen. En høj Lue staar op 

gennem Sejlerens Agterluge og belyser et Øjeblik skarpt Agnete og Kaptejnen, 

der staar tæt sammenslyngede paa Skansen. Saa slaar alt sammen i Røg og 

Luer; da Røgen trækker bort, er Skibet forsvundet.) 

Lars. 
Forsvundet — som slettet ud med en Finger. 

Anne Margrete 

(korser sig). 

Guds Finger, Lars, som har rørt ved de to -^ 

Fred med hende, som Offeret bringer, 

og Fred med ham, hvis Sjæl nu fandt Ro! 

Etatsraaden 

(med Hænderne for Ansigtet). 

Forsvundet uden det mindste Spor. 

Funk 

(et Øjeblik greben). 

Er dette et Forsyn, hvis Vilje sig rørte? 

Snak om et Forsyn! Nu husker jeg, jeg hørte, 

at den Hollænderbrig havde Krudt med ombord. 

Frøken Lh^ly Vang. 
Virkeligheden har sin Romantik — 
aldrig jeg glemmer hint Øjeblik. 

Frøken Villadsen. 
Saa* De de to, der stod slyngede sammen, 
just som de grebes og slugtes af Flammen? 

Etatsraadinden . 
^ Mit arme Barn! Min stakkels Agnete! 

Etatsraaden. 
Nej, aldrig skal man faa mig til at tro, 
at det var Guds Vilje, det, som nu skete. 

Funk 

(i dybe Tanker). 

Og dog stod de sammen i Døden, de to! 

Tæppet falder. 

•H-«^.J.^>-l»«— — — 

